text:
今朝一早起身, 好攰呀! 不過又好興奮喎! 同志雄向車站買咗個飯團同咖啡就趕住上車啦! 嘩! 好彩我哋早咋! 原來車飛寫個時間係開車個時間囉! 架車早15mins就到咗啦! 幾險呀! 你哋知啦! 我係半粒鐘小姐嚟o家嘛! (例遲半粒鐘)
嘩! 終於都到登別啦! 呢到個車站有d似睇劇嗰d懷舊feel! 出到去之後, 我哋好容易就見到水族館座城堡喇! 對住佢行, 基本上十分鐘就到喇! 不過唔知點解搵極都唔見個入口囉! 呵呵! 終於搵到啦! 嗱嗱聲同個城堡影張相先! 買飛嗰陣, 原來佢有套票買o家! 一次買曬2個或者3個公園嘅套票平好多o家! 不過我哋今日都唔夠時間去忍者屋o家啦! 算啦! 買2個算啦!
一入到去, 唔理3721走去同企鵝仔影相先, 事關我哋嚟嘅最大原因都係為咗佢哋咋! 哈哈! 幾得意!! 之後我哋就去咗睇海豚同海C表演喇! 嘩! 唔好睇人哋個場仔細細喎! 人哋d表演好睇過海洋公園啦! 唔知大家記唔記得我哋係唔見咗一張2G卡嘅呢! 所以志雄拍得2段video就收手啦! 驚一陣唔夠影喎!
終於到萬眾期待嘅企鵝巡遊啦! 睇吓睇吓~~ d企鵝識自己一隻跟一隻o家! 重識擺pose添! 幾搞嘢都有呀! 我哋就行嚟行去夾番岩個位同佢哋影相囉! 好彩join番嗰兩個團友咋! 有人幫我哋影合照啦! 呵呵~~
睇完巡遊, 原先都諗住冇咩行o家啦! 估死佢個城堡未又係嗰d賣紀念品嘅地方, 唉! 免為其難入去睇吓啦! 點知~~~ 呵呵! 原來呢到係個大型水族館嚟o家! 志雄即刻癲咗啦! 話好彩有入到嚟咋! 跟住佢就彩我都傻咁自己揸住個相機係咁影! 一陣又自己向到笑, 一陣又追住條鯊魚喪影! 搞到鯊魚都發惡, 突然向住佢衝過去, 重想咬佢添! 嘻嘻! 不過係條傻鯊魚囉! 咁大塊玻璃向到, 點食佢呀! 哈哈! 不過志雄都依然話嚇一跳囉! 哈哈! 當一個體驗都籍啦!
離開咗水族館之後, 我哋去咗兩個團友住嗰間酒店附近嘅一間嘢到食飯, 都係書仔有介紹過嘅, 不過唔好問我名, 真係唔記得, 剩係記得真係堅好食啫!
呵呵! 終於都嚟到熊牧場啦! 重要坐雪兜上山! ee~~ 好似好好玩咁喎! 我未坐過雪兜o家! 哈哈! 點知原來條路根本好短o家, 等佢哋重夠膽收錢嗰吓好嘢哎嘛! 呵呵! 算啦! 都叫做坐過啦e+! 上到個平台咁嘅地方, 又要再轉鑬車, 好似都係要收錢o家! 日本人真係哎! 咩都講錢嘅!
上到嚟, 第一樣見到嘅竟然唔係熊人囉! 反而係鴨鴨, 因為呢到有賽鴨玩o家! 不過賭錢呢d都唔岩我嘅, 睇吓就幾得意囉! 跟住我哋買咗d蘋果去餵熊人啦! 嘩! 佢哋真係好大隻o家! 企高肯定高過我呀! 雖然我企向上面, 但係都有d驚囉! 不過佢哋其實原來都幾懶o家! 就咁坐向到舉吓手, 示意你比嘢佢哋食, 當你拋d嘢食比佢哋時, 佢哋就即刻用個口接實, 但係如果接唔到的話, 就即刻比d烏鴉食咗o家啦! 佢哋又唔去追嗰喎! 死懶鬼! 不過零零舍舍有一隻又好得意嗰喎! 佢全程揸住自己一隻腳擺pose, 哈哈! 餵佢食嘢, 接完嚟食佢就又訓番低揸番住自己隻腳, 超搞笑囉! 跟住我哋就行咗入一個唔知人中籠定籠中人嘅地方, 重之就聽個名唔知佢想點啦! 入到去....原來係指我哋向籠入面, d熊熊就向出面睇番我哋轉頭, d日本仔真係變態o家! 哈哈!
我哋沿住熊牧場上去, 嘩! 見到一個大湖, 個湖重結曬冰添! 好靚, 真係好靚, 我哋重係咁向嗰到影相, 你同我影, 我同你影, 佢同我影, 你同佢影, 重之就係咁影啦, 不過d相向個團友到, 重未有得放出嚟!
然後, 我哋又去下一站地獄谷睇火山, 其實原來登別根本就唔係好大, 好快就去到o家啦! 一去到, 臭到呢~~~ 夾硬走過去影咗幾張相, 即走!! 嗱嗱聲去d鋪頭仔行吓好過, 嘻嘻!!!
好啦!! 要起行番札幌啦!! 嘩! 超遠囉!! 佢哋重要行錯路, 搞到番到去都成7點幾啦! 放低d袋就即刻又趕住再去多次狸小路啦! 如果唔係聽朝根本都唔夠時間行, 點知去到賣皮褸嗰間嘢, 岩岩8點鐘, 佢話唔肯賣囉! 有冇咁大支嘢呀! 哼! 我問志雄不如我哋聽日再嚟過哎, 點知志雄話算啦! e+比我都唔要添呀! 可能真係嬲!! 咁我哋唯有行藥房啦! 呢到個藥房都幾大, 我特登帶咗sofina盒mask嚟, 因為佢係就咁一塊啫喱, 又冇水漏, 洗完頭用都唔驚整番濕d頭髮, 朝早用就更加方便, 但係你冇個盒又點形容比人聽你要咩呢!! 結果, 我好輕易就搵到喇, 但係聽沙律話日本人d mask大部份都係呢隻質地嗰喎! 點解我唔見嘅?? 結果未又係硬住頭皮問d Sales, I want to buy the mask like this, no water.... 哼! 你哋又唔好理, 佢又聽得明!! 呵呵!! 夜晚嘅狸小路同日頭有d唔同, d鋪頭關咗之後, 會有一班班嘅年青人向到唱吓歌呀, 表演吓咁, 都幾得意o家! 跟住又比我哋重搵到一間開到好夜, 又多嘢賣嘅鋪頭, 入去嗰陣唔覺, 原來入面有幾層樓高o家! 行極都行唔曬! 不過真係好肚餓啦! 要醫吓肚先啦!!
本來今晚好想搵番嗰間乜Q味之計時台試吓係未真係咁堅o家! 點知搵極都搵唔到個地址, 盲中中又比我哋行番去前兩晚去過嘅薄野不夜天嘅拉麵街, 志雄話咁更係要去拉麵街試吓啦! 我就笑佢喇, 之前向呢頭住咗兩晚都唔嚟, e+反而大老遠死番嚟哎嘛! 無聊爆啦!! 好!! 睇吓書仔又介紹邊間先~~~噢!! 係呢間啦! 寅先生拉麵!! 入面真係好多名星簽名喎! 寅先生重好識做一坐低就問洗唔洗同我哋影張相喇! 哈哈!
番到酒店check email, 發現沙律send咗mail個想嚟接機, 話好掛住我哋, 要嚟接機喎! 吓!! 咁大單!! 沙律喎~~~ 我咁大個女都未聽過佢話去接機o家!! 好得人驚呀!!! send咗d 資料比佢就上房訓啦! 好攰呀!!
唉!! 聽日就走啦! 有d唔捨得添!!!


c: text/html

text:
唔好以為我死鬼佬唔睇華文報紙,我話你聽,自從1995年生果報創刊以來,我咁多年就差唔多從未試過有一日冇睇佢.其他報紙見佢咁鬼好賣,就諗住「天下一大抄」,終於又多o左一個新term──「蘋果化」.
生果報做得好其實有好多理由.首先,香港華文報紙咁多年都係食老本,個個諗住睇開你就會繼續睇啦,邊有諗到會如臨大敵,攪到雞毛鴨血咁慘!初時生果報用o左一個marketing常用招數──Penetrated Pricing(滲透式定價),一開波就減到兩蚊,等你班友一心去買下o黎八卦下,就係咁俾佢攪掂o左.
其他報紙以為生果報一味靠減價囉客.真係成班死蠢,你以為人o地真係怕唔掂先減價咩?生果報最主要優勝在資訊多元化,你想睇乜內容都好易搵到,同埋新聞方面處理會利用新聞背後o既故事性,吸引你當章回小說咁追o黎睇,加上美術做得好鬼掂,顏色上面花o左唔少心思,加上有好多猛人加盟,成個企業核心價值都出晒o黎,真係要俾個「服」字佢!
咁多年o黎,生果報同另一集團打生打死,另一集團成日都o係港聞度唱生果報,又話人o地台灣出周刊同報紙係因為嘮唔掂,過到佢又唔夠廣告.呢o的當然係小人之見,唔該睇清楚:生果報而家台灣係排第二,但收廣告就收到發喇,鬼咩,台灣分兩個陣營報紙,但生果報係唯一唔賣帳,唔結盟o既報紙,唔係你藍綠橙都一樣砌你,攪攪下越來越多人買,因為無論乜o野新聞都有得睇,絕無偏袒.呢招真係掂o左,抵亞飛仔黎又贏一仗.
最後我又想再舉下一個近期o既例子.話說生果報又有新改革,將國際新聞改左做生果世界,一出就如日中天,個個都問一句「你今日睇左生果世界未」.隔離報紙見到勢色唔對,於是又學人拆國際新聞出o黎,整一份西方高下.唉,學無前後,達者為先,學人原本唔係問題,但最緊要睇清楚人o地底蘊.唔好話我唔教精隔離,生果報個生果世界成功,全因為其內容故事性,趣味性同資料性都相當足料,加上排版用新o既方式令人眼前一亮,所以就係咁令到大家受落.只係將國際新聞排到另一疊,然後改個相類o既名就會掂?似乎今次隔離報真係睇漏眼喇!

robotstxt: allowed

filter: keep


text:
梁雁翎喺《像霧像雨又像風》 MV裡面,有呢個自創招牌動作,估唔到廿幾年後,一班港女自拍都仲用緊呢個 pose.
探熱針
神隱廿三年經典再現 梁雁翎想當年:淨係分紅都七位數字
贊助商連結
三十歲以上嘅香港人,應該冇乜邊個未聽過「飛圖天后」梁雁翎首《像霧像雨又像風》,當年晚晚電視洗腦式播 MV,令到原本一個不知名國內歌手,出第一隻碟就賣到雙白金(十萬隻),打低唔少當時偶像歌星.
自從九四年出完最後一隻唱片後,梁雁翎便逐漸淡出香港歌壇,仲嫁埋做醫生太太,估唔到二十三年後,梁雁翎突然復出開個人演唱會,神隱多年的她寶刀未老,再次重新演繹經典都仲依然咁爆.
寶刀未老
五十一歲的梁雁翎絕跡香港樂壇二十三年,突然宣布五月舉行首次售票個人演唱會,咁耐冇見相信大家都好想知道梁雁翎究竟變成點樣,本刊就搵了她重新演繹當年經典卡拉 OK MV情節,俾大家集體回憶.
以前嘅卡拉 OK MV通常都係去沙灘行來行去交行貨,但係梁雁翎第一首主打歌《像霧像雨又像風》就飛到去荷蘭同西班牙拍攝,非常揼本,本刊就冇 budget帶梁雁翎飛去歐洲,惟有去充滿歐洲色彩嘅赤柱頂檔,冇對鏡頭做戲多年的梁雁翎,估唔到一埋位,一聽到自己首歌就上晒身即刻入晒戲,唔使熱身就做番晒 MV中招牌動作,扭晒身 un晒腳, fing完頭又順勢撥頭髮,樣樣做齊,非常專業,其間更有途人認出她,細細聲講:「佢咪係飛圖嗰個卡拉 OK天后!」
51歲梁雁翎表示自己從來冇打過 Botox,冇後天加工.
九十年代嘅 MV又點少得,漫無目的行來行去,同不停華麗自轉呢一類畫面.
梁雁翎表示自己年紀大,所以演唱會上唔會跳舞,但係呢日佢重做快歌《你歌我歌》嘅舞蹈,都仲跳得吓. 轉行賣保險
冇見咁耐,梁雁翎樣貌同身形都唔算有大轉變,而她亦好自豪表示自己唔使後天加工,「你睇吓我個樣一啲都唔膠純天然㗎,皺紋都唔係好多,我覺得唔可以太瘦,如果太瘦就好容易有皺紋.」
講番當年洗腦式晚晚播 MV策略,成功捧紅飛圖股東之一的梁雁翎,亦令她財源滾滾,她說:「一隻卡拉 OK LD賣二千幾蚊,我哋啲碟銷量好好,記得有一年淨係分紅都有七位數字,不過因為後期盜版猖獗,生意跌得好厲害,咁我哋惟有將公司賣咗出去,咁我覺得都係時候要停吓,同埋嗰年(九四年)啱啱結咗婚,想陪吓老公,點知一停就停咗廿幾年.」
淡出香港歌壇,梁雁翎轉行考了保險經紀牌,分別在香港同北京都有賣保險,但現在大部分時間都係陪老公環遊世界.
當年梁雁翎曾經同葉玉卿阿哥,即係飛圖老闆葉志銘傳過緋聞,她表示因為係生意拍檔關係,經常一齊出現,被人誤會都唔出奇.
梁雁翎一心要入娛樂圈, 85年參加過第一屆亞姐,之後又參加過第四屆新秀.
梁雁翎第一張唱片就賣到雙白金,當年仍是舞蹈藝員的謝天華,都要幫她伴舞.
撰文,攝影,攝錄:娛樂組


text:
政治文化成熟嘅國家,除左國歌之外,經常都再有幾首其他愛國歌.係政治昇平嘅年代,一般民眾未必全部識唱,但係總會記得大約意思.愛國歌最後目的都係歌訟對民族嘅愛,但係單單講愛,會變得單調無聊.故此,每首歌曲都會特定方面,伸延民族論述.幾首愛國歌加埋,就將民族故事描述清楚,成為國民教育嘅一部份.
經典嘅愛國歌,背後總有段故.唔少都需要經歷時間洗禮,逐漸為民眾接受之後,政府或者社會先會追認為正式民族頌曲.二三百年前,當歐美建構民族故事嘅時候,流行文化以詩篇或聖詩為主要形式,故此歐美嘅愛國歌曲,唔少都來自詩篇或聖詩.到蘇俄式政黨立國,文藝為國家服務,故此寫出唔少紅歌.但係因為宣傳對象係普羅大眾,風格同用字都刻意通俗,儘量貼地.歷史上有兩首《蔣公紀念歌》,就係因為第一首用文言入詞,普通人讀都未必讀得識,要唱出來更加係冇可能,所以先要再寫一首通俗版.
所以愛國歌曲,往往係由果個時代最通俗嘅方式傳世,再經去蕪存菁而成為經典.係過去幾十年,最通俗嘅方式就係現代流行曲.香港嘅已有優勢就係我地嘅流行文化係七至九十年代經歷左一次黃金時代.當中部份作品,如果一直承傳,係可以變成香港人身份建構嘅一部份.
當然,香港身份認同成型不過係一代左右嘅事,而且因為外力壓迫,我地冇時間慢慢俾過去文化沉澱.時間洗禮最大嘅作用,就係將作者或原唱者與作品嘅距離拉開,令到納入某首作品嘅時候,唔駛再考慮原唱者嘅個人立場.但係好多關於香港嘅頌曲,原唱者仍然在世,而且部份嘅政治形象,早已經同佢地唱愛港歌嘅時候唔同.所以整理香港頌曲,難處就係點解將原唱者同作品分離.
好彩嘅係近十年其實香港已經出現作品傳承.一開始,翻唱作品嘅目的係向前輩致敬,仍然將作品同原唱者直接掛鉤.到後來,部份作品由年輕歌手翻唱,係年輕世代回響更大,就開始沖淡原唱者嘅影子.然後出現嘅男歌手翻唱女仔歌,女歌手翻唱男仔歌,以及大幅改變編曲,以全新曲風改唱,唔少作品已經出現好幾個版本,係文化層面,已經唔再專屬於原唱者.
而且,如果因為原唱者就將好歌埋沒,先至係中咗對方嘅計謀.香港難以統戰,除咗前人遺留嘅政治制度,實際上就係流行文化嘅影響力.我地主動放棄傳承,只會損己利敵.故此,未來幾日,我會發文討論幾首歌頌香港嘅作品,期望能夠拋磚引玉,引起討論.係「今天我」,「站在人海」,「天有光」之外,其實仲有好多歌係愛港歌曲嘅一部份.


text:
阿Bob稱睇片先知個魔術咁變 FB多謝Louis
2015-04-12 15:25:00
大台節目《至尊街頭魔法王》最近引起熱議,竟然係因為一個杯麵.話說節目內嘅魔術師Louis(甄澤權)將一個杯麵由冇變有,點知過程就俾網民喺街外影到佢穿崩,仲放埋上網,主持之一嘅阿Bob就喺網上鬧爆個網民係「缺德」,而喺今日,阿Bob又喺facebook回應呢件事.
阿Bob話:「由第一輯開始,整個《街頭魔法王》嘅製作團隊將一幕又一幕神奇魔術帶俾觀眾,都係希望大家睇得開心!
「對於嗰段唔知邊個拍同唔知點解要拍嘅片段,我想講我都係睇到條片先知原來個魔術係咁變!
「所有魔術都係一個精心創作,相信冇人會認為 David Copperfield 真係變走咗自由神像,Criss Angel真係將d人分開一半,其實都係依靠表演者,助手,道具,手法,角度等等多方面配合演出,令現場同電視觀眾都感到魔術嘅神奇!
「當你知道個秘密之後,好肯定多數都會話:『超!乜原來係咁㗎咋?』所以所有表演者同幕後團隊都會盡力保守每一個魔術秘密,但係一段片段就可以將所有心血徹底摧毀,即係俾我見到你點變,我唔會拍底,更唔會公開,因為,我尊重每一個創作!
我要再一次衷心感謝整個魔法王台前幕後工作人員,喺過去兩個星期為各位觀眾帶嚟無數歡樂,特別係 Louis,多謝你,『俾d掌聲先』」
但係其實依家網民講緊嘅唔係個魔術真唔真,而係個節目叫《街頭魔法王》,咁應該係俾街頭嘅觀眾睇,但呢個「杯麵」魔術,好明顯就係畀電視嘅觀眾睇,因為拍條片嗰位網民,正正就係喺「街頭」,但點解佢睇到嘅唔係魔術,而係穿崩呢?所以話,如果改名做《電視魔法王》的話,其實係冇問題.
至於阿Bob話:「我想講我都係睇到條片先知原來個魔術係咁變!」喺條片都睇到,成間便利店都係大台嘅工作人員,嗰位換走杯麵嘅工作人員又唔係特別隱匿,所以阿Bob係咪真係唔知呢?咁就要大家諗諗喇.


text:
懶人廚房,故之言懶,但並唔係hea!!
香港人生活一般都好忙,成日都要食公仔麵等速食既野,所以懶人廚房希望教到大家可以好輕鬆簡單咁整到好野食,唔洗再食杯麵.
今次係教大家整咖哩蛋包飯!
材料:
蛋:兩隻
飯(最好隔夜飯):半碗至一碗
咖哩汁 (由於時間既關係同懶,所以用咖喱屋,可在759阿信屋/EON買)
(睇唔睇到材料既準備真係好簡單!!因為飯同蛋係屋企通常都必備的,所以要特別買既都只係咖哩汁.)
做法:
1. 最好係前一日先預先準備好飯,因為隔夜飯拎泥煮蛋包飯會好食d(好似係),叫呀媽前一日煮多幾粒米啦.
2. 將兩隻蛋發起,再放落煎pen度煎佢一陣,最好等佢熟多少少
3. 見到熟多少少就放d飯落蛋既中間
4. 將其中一邊既蛋包去另一邊
5. 煮熟d咖哩汁
6. 將d咖哩汁淋落蛋包飯度
7. 完
實戰如下:
有兩個方法可以煮熟d咖哩汁,一個係連成個袋放,另一個係倒落煲或者微波爐度,小編覺得全袋滾佢比較方便同唔會煲小左d汁.滾佢3-5分鐘就可以拎上嚟.
最後,就係倒d咖哩汁落個蛋包飯度.咁小編就落左自己屋企種個d薄荷葉落去,感覺食落唔會太膩.
P.S如果想再高級d,可以買黑松露代替咖哩汁,可以仲香.
另外,可以加一d西蘭花或者三色豆作配飾,同落d芝麻醬或者茄汁或者芝士係面頭作調味.


text:
2015,舒韋恩史迪加以世界盃冠軍前隊長嘅身份加盟,心諗:條中場有救啦!
2017,曼聯真係進步左好多啊,不過佢就準備以失敗收購之名離開英超.
究竟係邊度出錯呢?
當年轉會消息一出,我地都以為佢會好快融入球隊,幫曼聯盡快過渡調整期.小豬踢法似邊個?小學生都識答卡域克啦.卡域克擅於轉守為攻,閱讀球賽能力係英人之中數一數二,英超少有嘅墮後造波中場,佢算係代表架喇.
係我嘅認知入面,小豬係卡域克嘅強化版.踢拜仁時佢擔當類似角色,但拜仁傳球速度更快,對自身嘅傳球能力,視野同走位嘅要求更加高.加上德甲實力懸殊,佢面對泊大巴嘅資深經驗應該可以幫到唔識踢陣地戰嘅曼聯掛.
無錯,佢穿起紅魔波衫嘅時候都踢得出以上強項,但咩原因令佢加盟半季就開始失去正選呢?
撇除傷患因素,同隊友無默契係致命傷.佢落場嘅時候果然係踢串連中後場嘅指揮官角色.相比卡域克,佢踢法更加瀟灑,多次面對夾擊都可以從容咁交俾隊友或者帶翻生個波,而且仲成日俾到一啲靚直線添.相對地,佢進取嘅踢法需要其他隊友配合,否則就會冒更大嘅險.中場除左馬達同靴里拉會知佢點交波之外,其他隊友好多時就唔知點走位而企係到睇小豬個人表演.就算佢能夠突圍而出都好,進攻嘅空間仍然好窄.
最常見嘅例子係左右閘唔敢走上前同搵定傳球路線,留係保守位置接應小豬傳送嘅時候,對手已經壓到埋黎,結果又要回後,重新組織過攻勢.對手洞悉呢個缺口後更加唔怕壓上去迫搶,久而久之,小豬需要更多隊友掩護同做Dirty Work先能夠上腳分波.靴里拉就係喺果陣開始轉型,做多左攔截去保護中後場嘅控球空間.某程度上,佢適應唔到英超嘅節奏.
其實佢嘅表現已經唔算太差,只可以話時辰八字唔夾.
係當時正值低迷嘅曼聯黎講,就算你放個施丹落去都未必幫到幾多,因為佢地缺乏嘅係信心,而唔係有質素嘅球員.你見到好多今日仲在陣中嘅球員,個個都好積極咁搵空位,快上快落充滿娛樂性.但你仲記得嘅話,低潮時佢地一場波都交唔到十個First Touch,空哂都唔敢轉身或者推多幾步,因為驚失波俾人打反擊,試問佢又點可以靠一己之力解決呢個問題呢?
而摩連奴接任至今,成個中場嘅踢法已經改變左好多,亦都睇得出佢想用年輕少少嘅球員做未來幾年嘅骨幹.小豬有幾專業幾勤力無需再多講,但狀態再好都無用,因為戰術上已經再無佢嘅位置.殘酷嘅事實係,加盟果陣佢無做到救世者,今日紅魔開始復甦啦,我地又要同佢道別.
"遲左十年嘅收購"本來係形容曼聯終於買到小豬嘅喜悅,黎到今日,變成了可惜.好多人同我一樣咁諗,如果佢早十年加盟,真係好可能成為另一個紅魔傳奇.
多謝你一直好正面咁影響球會上下同埋球迷,祝你係新球會繼續發熱發亮!


text:
梁思浩
全知言
一人一個最想佢消失於 電視螢幕的大台藝人
香港畸形,一台獨大,來來去去都係嗰啲藝人,老甘草更加只得小貓幾隻,唔好話全知言睇到反眼熄電視,其他觀眾一樣睇到火滾.
呢個 moment,有冇邊個大台藝人,你最想佢消失?
樂易玲
梗係樂易玲「樂大媽」(佢唔係藝人喎?)佢以前都喺邵氏做過藝人㗎!大家見到啦,自從佢入咗大台之後,大台就冇運行喇,佢呢條叫劏豬凳命呀!如果大台炒咗佢,肯定好多藝人免費返大台拍劇.其實觀眾會係最大得益囉!如果樂大媽真係要轉行,我都幫佢諗好喇,轉行做睇相.嗰時佢同我講:「我𠵱家炒你,你唔驚啦,你出面咁多嘢做.」真係畀佢講中,我𠵱家真係好多嘢做喎!我鍾意 TVB㗎,係唔鍾意樂大媽之嘛!
譚耀文
羅蘭姐真係一個好好,超級嘅演員,超級嘅影后.曾經美麗,絕頂性感,現在戲路縱橫,所以我覺得好多電影係等住佢去做嘅,好多好有火嘅老人家角色,媽咪嘅角色,等住佢去幫我哋電影出一分力,去救市.
張文慈
我想係琴姐囉!因為琴姐係一個好好好好嘅藝人,我知道佢身體狀況,呢個年紀,我希望佢享清福,可以好好保養佢嘅身體.
艾威
我希望就唔係消失,而係希望佢退休,安享晚年嘅呢,就係夏萍姐!佢喺螢光幕前表現得非常之活潑生猛,但佢一離開咗個鏡頭,佢係好需要啲後輩去照顧佢.你知道佢又唔係做主角嘅位,好多時會將拍攝嘅場口擺到最後,或者(要佢)一早要返工比嗰啲主角多啲時間休息,咁對佢呢啲老人家嚟講係辛苦咗少少.
街坊大膽鬧
要同行評論同行真係唔係個個敢,大眾市民就冇負擔,花旦小生通通照鬧.
陳女士:「沒女」 Meggie
「沒女」!我覺得好討厭囉,我一見到就想轉台,無論主角,導師都係!首先好負面啦,同埋佢哋好誇張,導師又好惡,覺得好似做戲咁,好假!我淨係睇過第 1集啫,嘩,嗰個 Meggie,真係好唔想睇到佢.
黃爸爸: Bob
阿 Bob就麻麻喇!成日都係見到佢.唉,見到佢嘔呀!口才普通仲有個莊思敏麻麻呀!嗰個節目我個女成日睇㗎,好做作呀!
黃小妹妹:阮兆祥
阮兆祥佢扮女人嗰陣時塊面好圓,好好笑,不過又好核突囉.


text:
张扬 Qq密码劫持者 v1.7 (永久免费)
试过了不行啊 好好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好 手机上怎么下载,是不是免费.配置可以? 这个工具能用吗 有用过的吗?可以用吗 版主验证过了没有,可用吗
可以用吗 哈哈哈哈哈哈哈哈
页: [1] 2


text:
今日個個都寫番句『差不多冬至,一早一晚還是有雨』,主要覺得歌詞係今日異常應境.但係有稍為了解香港氣候既情況,其實唔係應該反而覺得有D奇怪?
香港係北半球既亞熱帶氣候,去到十二月既冬至,理論上就應該係已經係入隆冬之時,受到強烈東北季候風影響.季候風係由北邊既高壓區吹落黎,極地氣團向南湧下,亦即係所謂既冷鋒,於是會為整個華南區帶來既係乾燥同埋寒冷既天氣,按常理,係唔應該會輕易落雨.呢個就係我地成日講既Hot wet summer, cold dry winter.
為左唔好等自己信口雌黃,其實我又要再一次介紹一下香港天文台係有好好整理到二十四節氣既香港氣候資料,大家唔難可以搵到由一九四七年到二零一五年既數據時間序列.原來係過去近七十年入面,有五十五次冬至都無任何既雨量紀錄,而平均既相對濕度係百分之六十六.就算係有雨,都係其實講緊一兩毫米.而落得最多既一次,就已經係一九七一年既冬至,果日落得二十點一毫米既雨量紀錄.
講得落雨都唔爭在講埋氣溫.我係五點半鐘睇到氣溫係超過廿度,而濕度係百份之九十五.過去多年平均,冬至既溫度都低過二十度,其實最低一次係一九九九年,得十度.從呢方面睇,地球係咪真係有暖化定無暖化,大家自己去判斷喇.


text:
女生超酷超拽带字头像
- qq女生超酷带字头像qq女生超酷带字头像qq女生超酷带字头像qq女生超酷带字头像男生超拽超酷带字头像欧美超拽带字头像张依依超拽带字头像2013qq超拽带字头像阿宝色超拽带字头像黑白超拽带字头像qq四姐妹超拽带字头像两姐妹超拽带字头像2013超拽带字头像闺蜜超拽带字头像姐妹超拽带字头像qq三闺蜜超拽带字头像qq两闺蜜超拽带字头像个性网qq超拽带字头像qq女生超拽带字头像非主流超拽带字头像个性网超拽带字头像2013女生超拽带字头像好看的超拽带字头像qq超拽带字头像大全2013男生超拽带字头像qq个性超拽带字头像三姐妹超拽带字头像2014超拽带字头像qq超拽带字头像qq空间超拽带字头像qq个性网超拽带字头像个性网名超拽带字头像
dnf群好看的头像好看的情侣带字头像超级好看的情侣头像qq头像的情侣图片好看的情侣头像贴吧可爱图片头像卡通小清新动漫头像可爱吧qq头像动画男生萌好看的阿狸qq头像好看的阿狸头像韩国可爱头像卡通qq女生可爱头像吧小孩男生可爱头像吧lol可爱头像吧qq动态可爱头像吧可爱扣扣头像卡通qq好看的阿狸头像扣扣头像图片大全好看的风景扣扣头像女生扣扣头像图片男生扣扣头像图片qq的头像图片卡通三姐妹头像不带字超萌qq头像 阿狸的图片好看的微信卡通头像qq头像卡通图片好看的卡通动漫头像简单可爱头像吧萌宝宝可爱头像图片可爱婴儿图片头像
相关文章:
女生超酷超拽带字头像
qq超酷超拽头像女生
女生超酷超拽头像
qq女生超酷超拽头像
qq超酷超拽头像男生
qq女生超酷超拽头像
女生超酷超拽头像
qq超酷超拽头像男生
qq超酷超拽头像
超酷超拽头像
女生超酷带字头像
黑白超酷带字头像,pp带字头像
超酷带字头像,女生头像文字
qq超酷带字头像,文字头像个性
qq男生超酷带字头像
女生超酷带字头像
qq情侣超酷带字头像
非主流超酷带字头像
完美的过客非主流文字女头 情侣超拽带字头像 别指望我为你付出真情,因为我只剩假意
2013女生超拽带字头像,女生用qq头像
古风情侣头像一对1P*52239...
情侣头像 一张2P*41068...
qq头像不带字男生3P*80068...
帅气又冷酷的男生头像4P*882875...
唯美韩语qq网名带翻译5P*833757...
女生头像妖娆红唇,qq欧美唯美女生头像6P*441...
搞笑头像图片7P*71711...
qq图片头像8P*881740...
风骚霸气的情侣头像9P*1758...
空间头像女生背影10P*47648...
闺蜜网名三人的唯美的11P*840526...
好看qq头像12P*1054...


text:
首先,喺度恭喜葡萄牙奪得 2016 年歐洲國家盃先.我諗賽前無咩人估到葡萄牙能夠喺決賽擊敗東道主法國捧盃而回,連筆者支持葡萄牙嘅朋友都一早已經表示不寄厚望,點知世事往往係咁,勢估唔到開波無耐,C 朗拿度已經因為俾皮耶撞一撞因傷退下火線,唔少球迷甚至覺得場波應該放左入雪櫃.只不過,法國成場攻勢唔多到肉,係爭啲補時 Gignac 絕殺,葡萄牙幸好有門柱擋住,故事先至未完.捱到入加時,形勢開始逆轉,葡萄牙攻勢愈黎愈入肉,法國門前險象環生,最後憑住後備入替嘅艾達一箭定江山,為葡萄牙奪冠而回!睇返今屆表現,葡萄牙能夠奪冠主要有幾大因素.
1. 賽制
今屆賽事由 16 隊增加到 24 隊,小組賽出線機會大增,6 組裡面 4 組嘅最佳第 3 名都可以晉身淘汰賽階段.葡萄牙雖然小組賽連續 3 場和,都已經足以趕搭尾班車出線喇.如果今屆仲係 16 隊賽制,可能一早同大家喺電視機隔離睇緊波.
2. 都係賽制
以前踢 16 隊時,走線方法比較簡單,多數一睇就知首名踢上線,次名踢下線,反之亦然.今屆因為有最佳第 3 名嘅出現,突然間幾乎唔可能走線,唔到最尾都唔知自己對咩對手,所以突然間西班牙,意大利,德國,法國列強都聚集喺下線,未入決賽已經踢到五癆七傷,葡萄牙最後一分鐘碌入上線,際遇就比小組第二名嘅冰島幸運.
3. 迪甘斯
法國贏唔到,葡萄牙循例都要多謝下迪甘斯.成場法國其實踢得唔差,尤其係法定時間嘅 90 分鐘,法國都佔有唔少優勢,而換高文入場都係正確選擇.只不過,法國話曬都係主辦國,對方無左 C 朗拿度呢個主力,你仲唔趁佢病攞佢命?下半場法國態度唔急,好似即使贏唔到都無所謂咁,戰術保守,無諗點破密集,又唔早早換人,將爆到無曬力嘅施素高或者俾人嚴密看管嘅基沙文換走,最後只好怪自己唔爭氣喇!
4. 整體戰出色
今屆葡萄牙球員質素唔係頂班,比起 2004 年坐擁費高,迪高等主力嘅葡萄牙仲差一大截,佢地都自己知自己事,所以成隊都以團隊為先(除左 C 朗拿度),反而能夠爭取到好成績.除左葡萄牙,威爾斯,意大利,冰島都係憑住整體去贏波,令人留下深刻印象,而奪得神射手嘅基沙文亦都係踢整體戰極之出色.留意下一個球季,整體戰會唔會成為歐洲球隊嘅努力目標嘞.
5. 一日唔死,一日都有運行!
葡萄牙今屆最大特點係——唔死.葡萄牙人腳逐個秤,唔夠法國,德國,甚至係比利時黎,但老帥山度士嘅戰術要求就係唔輸,唔輸就有機會贏,即使俾人恥笑 5 連和入四強,對克羅地亞,法國都係以守為先,咁多場係得對威爾斯一場 90 分鐘內贏波,但葡萄牙又唔係偷唔係搶,最後拎埋冠軍,球迷們都無話可說.所以話呢,只要一日唔死,一日都有運行!


text:
遊戲名稱:欠債要靠賭博來還
類型: HEA時必玩
介紹:
人生如夢,但如果你嘅人生可以成為一個全職賭仔,咁應該會非常過癮!《欠債要靠賭博來還》呢隻遊戲簡直就係變態…主角作為一個中佬,有仔有老婆,但只係識賭錢搵錢…只可怕嘅係當你搵夠錢還債嘅時候,主角又會唔知點解會去做啲白痴野,令債務增加…
玩法:
玩家入到遊戲介面之後,就會被逼去搵大耳窿借錢…而每過七日,你就需要還一筆錢比大耳窿.而點賺錢呢?遊戲中有三種賺錢賭法,一係賭馬,二係彩票,三係老虎機.透過呢三種方面,你可以發達變富豪,又可以輸到仆係到…遊戲最變態嘅係,當你無哂錢嘅時候,你仲可以逼個老婆出去做野搵錢比你賭!
MUDAPPS自家評價:
好唔好玩 : 9
對唔住,小編的確係有少少變態,非常享受唔做野又無時無刻賭錢嘅生活.玩呢隻遊戲最過癮嘅地方就係…當你山窮水絕個陣,仲可以推個老婆出去做野.嗯…真係有少少變態.而且配上主角奇奇怪怪嘅對白,絕對係笑到PK.而且當你搵到多錢嘅時間,又可以去夜店玩弄女孩子(好變態)…成隻遊戲嘅趣味性非常之高.
長時間作戰力: 9
嗯…就咁睇佢嘅畫風,聰明嘅玩家都知道呢隻遊戲係完全唔注重畫質.而且呢隻遊戲運作非常簡單,絕對唔會食你好多電,可以陪你慢慢玩!
攝時間能力:8
呢項評分就真係好難定,所以小編只好用自己嘅遊戲情況去比分.是但玩得耐唔耐,攝到你幾多時間,係完完全全基於你嘅運氣同賭術!作為半個職業賭仔嘅小編,暫時都未輸到貼地,可以一直咁還到錢,玩落去~而運氣差嘅朋友仔就隨時可能輸到破產,要靠老婆打工搵錢維持生活(需要10分鐘內先會賺完一次錢**其實可以狂點個Mon加速**).
挑戰性: 9
小編會比一個幾高嘅分數!事關遊戲嘅賭錢遊戲的確係幾好玩,加上賭錢絕對係非常講運氣(除左賭馬,大家玩過就明).要還足錢變富豪?難度係非常之高!
威威程度:7.5
要威就一定有得威!因為遊戲中有分開9個階層,小編已經成為左土豪級(第7層),勁過唔少朋友仔呀,哈哈!而且小編仲有時會Share係Facebook,唔少朋友仔都問我賭錢秘訣!
Google Play 商店:
IOS :


text:
上個月開始同一個女同事行埋小小,唱左幾次K
有次佢飲到wingwing地就送佢返屋企
送左佢上去之後佢已經pei下pei下,我諗住入廚房拎杯熱水比佢
點知佢嘔到成張沙發同地板都係,仲要笑笑口
我真係屌佢...隻好拎支地拖拖
返好死唔死個日又同佢打左邊爐,嘔埋哂D牛肉出來真係好撚核突
我搞到半夜3,4點先勉強清哂...
第二日星期六間屋仲係成浸臭味,我落去買左D香薰機上來
條女都好似醒返有D唔好意思
於是,就係香薰既影響之下
條女騎左上來,但係UN左幾UN,佢又嘔左D水出來落我到
佢一邊嘔一邊笑,我唔知仲撲唔撲好,結果因為太難頂我話入一入浴室處理
之後我都無心情再繼續
但就無再提起個日發生既事
直頭琴日下晝佢忽然神色好凝重問我記唔記得個日既野...
仲話自己2條....我下左聲,咩野2條?!
唔係咁兒戲咁都中招下話,射都未射就走都會中招?
我屌你啦,成日去劈酒比人中出一百回合自己唔知姐
不過為安全起見,萬一肚入邊真係關我事,咁我都好大鑊
事關我岩岩先識左個女朋友...唉...
無計,就係當晚我去左女朋友屋企,諗住一五一十同佢坦白個陣
「恭祝~你福壽與天齊!慶賀~你生晨~快樂~~」
咦咩今日係我生日咩?
「咩今日係我生日咩?」
我女朋友:「係啊,特登為你預備既呢個驚喜,十唔十price啊?」
「十...十price」
咁我我點可以為左個一夜情既同事放棄呢段關係...
同佢地切完蛋糕食埋壽司之後
我已經差唔多做到一個決定
就係呢個時候,女朋友阿哥個女捉全我隻手叫我同佢一齊玩鯉魚王
扭下扭下整跌左我部最新版既ASUS手機
個畫面立即熄左,撻極都唔著,似係mon分離問題要換mon先解決到
想問下九龍區有邊間換手機mon比較平?
thanks
參考來源


text:
噚日係禮拜二,係我比較得閒嘅一日,因為晚飯喺 Louisa屋企食,所以唔駛準備夜晚果餐,晏晝又約咗媽咪以前晨運班師奶 friend飲茶,因為要俾啲台灣手信佢哋,所以連晏晝果餐都唔駛煮,見咁得閒,咪又玩吓嘢囉,揀咗個好簡單嘅麻糬波波嚟 "做實驗",因為我都幾鍾意食 A1 Bakery果隻麻糬波波,所以就上網睇吓搵唔搵到食譜試吓自己整,原來都有好多網友試過自己整,而我今次就參考咗網友 Kiu Bee 個食譜嚟整,佢原本係整芝士麻糬嘅,不過因為我唔食芝士,所以就改咗做椰子味.
材料:
糯米粉 100克
木糬粉 15克
泡打粉 1/4茶匙
椰絲 30克
蛋 1隻
糖 40克
椰漿 50毫升
水 30毫升
原食譜可參考 Kiu Bee 嘅麻糬芝士包.
先將所有粉類過篩兩次,之後加入椰絲,拌勻後就加入蛋,再次拌勻,最後加埋椰漿同水拌成粉團,搓成湯圓狀,放入己預熱 180℃嘅焗爐度焗約 8分鐘就OK喇,係咪好 easy哩!
不過easy 還 easy,我都係失敗咗.係加入椰漿同水拌成粉團時,唔知係咪因為椰漿比較稠,同埋椰絲比較吸水嘅關係,啲液體完全唔見哂,唔夠攪勻所有粉,仲有好多乾粉溝唔埋,於是我就加多少少水落去,但唔知點解,一加多少少水就變得稀過頭,好似麵糊咁,完全無法搓成粉團,但我真係落咗好少水咋,我諗最多都只係得 8-10ml,就已經攪成咁,本來可以加番多少少粉補鑊嘅,但係我又驚加多咗粉要再加水,跟住水又再次多得滯,又再加粉,如是者仲攪到唔知變咗乜,所以就索性就咁用匙羹舀上去張牛油紙上面,焗完出嚟就變成咁:
由麻糬波波變成麻糬 "片片"!所以其實上面所寫水嘅份量係唔準確,只係根據 Kiu Bee 個 recipe 裡面液體嘅總和而計番出嚟,焗嘅時間都係少咗,因為咁薄唔駛焗好耐都已經得喇.
不過味道同口感都唔差 o架 ( 又用 "口感" 去形容,想俾阿蘇 "丙" 呀!) ,我同老豆都覺得好似老婆餅餡嘅味道,直情係十足十,連個 look 都好似. 照計老婆餅餡係用冬瓜茸整成 o架,唔通都有落椰絲去整?真係好似好似!
噚日趁熱即刻食就比較軟糯,今日因為攤凍咗同比較乾身,食落就更加似 A1啲麻糬波波,所以其實應該係成功 o架!下次再有咁嘅情況,我諗真係要用茶匙逐羹逐羹咁加水先至穩陣喇.


text:
124
27
11
3-min walk from Exit E1, Sheung Wan MTR Station continue reading
Telephone
25032032
Introduction
This restaurant specializes in Western Taiwanese fusion cuisine. The black truffle risotto with oysters, beef rice with wild mushrooms and black pepper sauce, and cheese and bacon risotto are recommended. continue reading
Opening Hours
Today
11:30-00:00
Mon-Fri
11:30-00:00
Sat
12:00-22:00
Sun
Closed
Public Holiday
12:00-22:00
*No advance booking for lunch
Payment Method
Number of Seats
70
Other Info
Alcoholic Drinks
Recommended Dishes
同媽咪去食飯,當然要就返返工附近的地方,就去咗呢間平時中午媽咪都成日去嘅餐廳,晚飯同午餐食嘅嘢唔同,有晚市套餐同埋單點食品.我就叫左一個抵食套餐,好有台灣風味的古早牛肉麵 $88 + 包埋餐飲 選擇咗珍珠奶茶牛肉麵個面先係精華,好似手切麵,質感特別厚!仲有個牛腩麵湯底,簡直無得輸,味道濃郁而且熱辣辣.話就話係牛肉,但係個感覺好似牛腩,其實就係經過特製的牛肉,所以樣子都特別唔同.原來裏面仲有一條菜,係小棠菜.珍珠奶茶小冰,比較健康,甜味十足,珍珠就冇咩彈性,不過勝在夠甜.野菌胡椒牛肉闊條麵$72今次嘅牛肉就真係滑牛肉,而且有好多其他菌,特別豐富.胡椒味都幾香,雖然佢唔係湯麵但係濕潤度高,不會很Dry.闊條麵有同之前個面有啲唔同,比較闊身同埋薄少少.玫瑰巧克力(冷)$32由於闊條麵係單點食品,所以另外叫嘢飲就要比正價,玫瑰朱古力都幾唔錯,唔係自己整嗰種朱古力嘅味道,仲有啲玫瑰花蕾係個底,勁~我哋好早嚟到食飯,當時冇咩人,但係去到七點幾就開始好多人,好熱鬧,不過個環境依然係好浪漫,因為燈光比較暗. continue reading
老婆有局,所以,今晚就得一支公搵飯食,因為喺臨時臨急臨忙,所以,都費事約人,一條友收工過嚟機利文新街嘅「屋喔」回味吓佢個黑松露野菌蚵仔燉飯,因為年多前曾光顧過旺角店,對依個蚵仔燉飯印象幾深.再者,辛苦咗成日,都想食好少少嘅.上次到訪旺角屋喔,一來喺日頭,二來兩邊都喺大玻璃窗,三來店內有唔少植物裝飾,感覺充滿活力,一派悠閒嘅台式咖啡店.但今晚到訪嘅中環「屋喔」,地方同樣唔太大,但昏暗嘅燈光,天花嘅燈泡裝飾,又有啲酒櫃,感覺正正相反,喺家有氣氛嘅西餐廳.雖然嚟食晚餐,坐落都已經喺打算叫晚市套餐,不過,都會睇睇主餐牌,睇睇有無咩變化.對比番年幾前晌旺角店影嘅餐牌相,菜式都真喺好唔同,當然仍以台式為主打,加入唔少洋食,如沙律,意大利飯,意大利麵,牛扒……等等,但竟然仲有西班牙海鮮飯.不過,我都喺簡簡單單點客晚市套餐就算,兩版紙嘅晚餐,一面喺賣台式家常菜,另一面喺洋風滋味,兩者夾埋都有十多款選擇.小弟講明喺嚟重溫佢個蚵仔燉飯,就梗喺揀洋風晚餐,包沙律,餐湯,主菜及$32或以下飲品.雜菜沙律沙律2揀1,揀前者雜菜沙律,喺少少油醋配沙律菜,雖然喺普通啲,但啲沙律菜夠冷涼爽脆,喺唔知點解食到尾有少少辣味.粟米忌廉湯老實講,個湯就真喺普通咗,喺好普通嘅粟米忌廉湯,即喺好舊式快餐店嗰隻,唔喺話唔好飲,少少失望啫.黑松露野菌蚵仔燉飯散點一客賣$78,依家叫俾多$50,多一客沙律,餐湯及$32或以下飲品,但以以上嘅沙律及餐湯質素,感覺唔算話着數好多.幸而,個燉飯保持到水準,燉飯即喺我哋常講嘅意大利飯,唔止蠔仔多,而且粒粒飽滿肉厚,鮮甜蠔味足,餅粒咬口,且混入唔少菇菌,更加埋黑松露醬嚟做,好幽香,要挑剔嘅喺個飯濕咗啲,唔喺濕潤嗰種,直情飯底下有微微「水漬」咁.玫瑰咖啡依個喺小弟有少少無留意而睇錯,以為喺鮮奶咖啡,原來只喺普通咖啡底,再加層奶泡,故感覺似意大利泡沫咖啡.然而,個咖啡本身都幾醇香,玫瑰味都突出,當然,玫瑰味只不過源於加咗玫瑰糖漿.提拉米蘇 +$12有啲衰貪心,見佢哋食套餐加$12就有一客指定甜品,3款甜品都唔喺普通嘢,就點咗「提拉米蘇」試試.做成盆栽形,又做得大大杯,賣相真喺唔差喎,但並非傳統版本,而喺簡單版,下層蛋糕底除無浸咖啡酒,中間嘅餡料亦非用馬卡風芝士,只可以講喺忌廉配朱古力蛋糕.作為一道甜點,不過不失,但作為提拉米蘇,感覺就唔喺嗰種風味喇.晚上嘅屋喔,環境確喺唔錯,有氣氛,店員嘅招呼唔錯,有禮貌.整個套餐,主菜嘅燉飯不俗,但配套就需要調整吓,唔知個台式家常菜套餐會唔會好啲呢? continue reading
蚵仔黑松露飯無得輸! Featured Review
hkfoodkiller_ Level4 2017-04-01
2807 views
今日係悠閒星期六,所以上晝專登帶咗媽媽一齊去中環呢間屋喔食台灣野!呢間屋喔其實之前返工嘅時候同同事食晏都嚟過食物質素OK最重要係價錢唔貴而且坐得舒服佢嘅午餐一般都只係60 幾蚊 CP值絕對好高. 屋喔中環嘅呢一間分店喺機利文新街嗰度,我哋今日一點鐘去到其實都唔算好多人,我地可以自由揀位,佢嘅setting其實好似CAFE, 如果星期六日嚟坐下HEA下真係好舒服~~入到去嘅時候店員好快就遞上午餐餐牌俾我哋,而熟知架步嘅我當然第一時間介紹媽媽食蚵仔黑松露燉飯啦($68)單點!其實佢每一款燉飯都會隨機推出午餐餐牌今次呢一個雖然唔喺午餐餐牌上,但係我都要特登叫因為實在太好味喇!!! 而我因為其實唔算好肚餓所以我叫咗個鹽酥雞排麵套餐$60 附送飲品.除左set lunch佢地a la carte menu 都有好多野畀你揀 小食, 意粉, 燴飯, 飲品等等...望望下menu, 過咗一陣,黑松露蚵仔燉飯終於黎到啦!好香黑松露味,而且飯嘅質地亦適中唔會太硬亦都唔會太淋身 細細粒嘅蚵仔份量亦都好多,媽媽邊食邊讚!一如以往佢嘅鹽酥雞係水準之上,炸雞唔會炸得太乾身,外邊香脆裏面雞肉嫩滑,又係一餐令人滿意嘅午餐! continue reading
我同同事平時放lunch都會黎食,佢熱d肉燥飯真係夠哂料.今次係第一次食佢地晚餐果個時間同朋友2個人就叫左一個飯一個粉野菌奶油蟹肉意大利 闊條麵,佢個汁真係好重cream味 食落好creamy, 本身我好中意食闊條麵但好怕煮得好林太熟就變左冇口感,但呢個係唔會有呢個情況😍佢個汁好野味 同埋佢d 蟹肉蟹子都好足, 撈埋一齊就啖啖蟹鮮味😙😝另一個係黑松露 野菌蚵仔燉飯黑松露味好出😝同埋 佢係用意大利飯 所以口感同平時果d飯唔同,咬口煙韌d同埋係一粒粒飯咁😍勁好食!另外都叫左一個小食同2杯野飲呢個鹽酥起司花枝餅 裏面芝士味好重有一粒粒嘅芝士同埋芝士溶, 出邊層炸皮唔係平時嗰啲炸粉,應該係用咗麵包糠做, 食落好鬆脆!推薦大家都叫黎食野飲就叫左 香芋奶茶同珍珠奶茶冇出邊飲咁甜,個香芋奶茶係岩岩好 香芋同奶茶一半冇話邊個味會多啲佢另外都有花茶飲,見其他枱都好多人叫黎飲😍 continue reading
smart_down Level3 2018-01-12
194 views
中,上環上班族,中午搵食真係頗艱難,好多食肆都非常多人,包括呢間台式餐廳「屋喔」!12:50去到等5位,外面已經有成20人等緊.餐廳有2層,等左15分鐘有位又唔算太過分😊都好似2個月無光顧,餐牌內套餐多左選擇,不過我都係點左一向都有嘅鹽酥雞肉燥飯😋($64),另加$6轉飲荔枝乳酸.突然多左個以前無嘅小食,茄汁菠蘿腸仔!茄汁唔夠酸,但送嘅都ok啦🤣同事話:競爭好大咩?送埋小食嘅😅呢度嘅鹽酥雞肉燥飯,好穩陣,味道好好,肉燥唔係肉碎,係真係用肥豬肉切絲加雪菜粒,雖然肥啲但拌熱騰騰大碗飯好好味,又唔會過鹹👍鹽酥雞份量都幾多,唔算juicy但起碼唔太過乾柴柴🤣仲有半隻好好味嘅溏心蛋😋食完都真係好飽(今日食唔哂啲飯)😱不過餐廳要收加一服務費,午餐每人約$80都算係幾高消費😅 continue reading
You may be interested in
-
Green Waffle Diner Central
-
Crispy Bistro Western District
-
慶祝尖沙咀新店新張全線晚市9折 La Postre
-
Earn HKD1 = 1 Mile on every Monday. Plus, earn HKD2 = 1 Mile on other days of the week. (Link your Asia Miles account to the OpenRice App. Present your QR code when paying your bill) T&C apply The Lounge (JW Marriott Hotel Hong Kong )


text:
2016年7月31日星期日
意式青醬 Homemade Pesto
一直以嚟我都以為 pesto 就只係得一種配方,後尾先發覺原來只係一個統稱,凡係用綠色香草整嘅醬料都係叫做 pesto,所以選用嘅食材係可以好隨意咁依自己口味而選取.
街外現成 pesto 我就一定食唔到喇,因為基本上都一定會有 parmesan cheese,所以又係嗰句,真係想食的話,咪唯有自己整囉!
2016年7月24日星期日
惠州梅菜
上次素友 Alice 過嚟學做阿茂時,專登送我一包惠州梅菜,惠州嘅梅菜就夠哂出名,真係要多謝呢位朋友嘅心意!
沙律
2016年7月20日星期三
德國黑麥汁
2016年7月19日星期二
芋圓
噚晚原本只係諗住煲芋頭番薯糖水,但諗諗吓又想整埋湯丸,因為好耐無食,心思思好想食到黏黏糯糯嘅湯丸.入到廚房,望吓望吓個芋頭,又突然間諗起早前上網睇到好幾個芋圓食譜,咁擇日不如撞日,反正都買咗芋頭,就整芋圓啦!
2016年7月17日星期日
輪到自己喇!!
2016年7月15日星期五
素友學做阿茂
2016年7月11日星期一
心意
前幾日收到 ex 個 whatsapp,話買咗份 XX 禮物俾我,問我幾時得閒喺屋企,佢拎上嚟俾我.咦,我咪已經同身邊所有人講好咗,呢日唔好再對我有任何動作,亦唔好旨意我會對你哋有咩表示,唔通到佢老人癡呆!?
之後我哋傾咗一輪偈,佢離開時同我講,叫我自己多啲聽吓音樂啦!呢一刻我終於明白點解佢今年又突然重提呢一日,仲送禮物俾我,原來係別有用心,希望我可以聽多啲音樂舒緩情緒,早日康復.
2016年7月10日星期日
素蛋黃醬 Vegetarian Mayonnaise
一直都好想整呢個素蛋黃醬,因為食齋日都可以食嘛,但可惜唔係懶蟲上身,就係情緒唔好,無心情做多餘嘢!!趁今日比較得閒,又係食齋日,的起心肝整吧!
其實用盒裝豆腐整就比較乾手淨腳,一開即用都得,但我自己就唔多鍾意,因為得個滑字,完全無豆香味,所以無論係煮餸定係整西點,甜品,我都係會揀番豆腐檔賣嘅豆腐.
2016年7月7日星期四
泰國手信
其實我一直都唔多朋友,因為我一向都好揀擇,好小心,宗旨係寧缺莫濫,重質不重量,好嘅話一個已經好足夠!尤其係當知道自己原來係有病之後,就更加懂得點去選擇人溝通,溝通唔到嘅,避得就避,以免影響自己,要學識自保!
我依家嘅朋友,大部份都係由學生或學生家長關係開始,大家相處耐咗,溝通得到之餘又能夠彼此了解及關心的話,大家就會變為好朋友.之前收到嗰份驚喜加感動嘅禮物,送俾我嘅人就係由學生變成好友;今次送俾我呢份手信嘅人,就係由學生家長變成好朋友,佢每次去旅行都必定會買一份手信送俾我,真係好有我心!而呢位好友本身係一位護士,由我媽咪當年發病,到今時今日自己有事,佢都有俾到我合適意見同幫到我好大忙呢,真心要感激呢位好朋友!!
2016年7月4日星期一
雲苓白朮冬瓜袪濕湯
前兩日去街市買餸時,喺菜檔見到一樣貌似大節瓜嘅物體,問阿姐係乜嘢嚟,原來係冬瓜仔至真!!佢仲教我用雲苓,白朮,赤小豆同扁豆煲豬腱,話好袪濕喎!我同阿姐講我煲湯唔落肉,會唔會無味,佢叫我加紅蘿蔔同栗子,一定夠甜,我都係慌死無味,加多兩條粟米㖭!! :D
2016年7月1日星期五
超級驚喜,超級感動!!
訂閱: 文章 (Atom)


text:
唔係講緊 Game 入面啲裝啊,講緊 NS《Monster Hunter》出就知實有啲主題機袋之類開訂啦!
如果死忠買成 Set 買嘅都走唔甩個 LIMITED EDITION 啦,貴係貴左少少,賣 12,744円(大約港幣 $892 左右),就咁睇個袋同 Outdoor 合作,睇落都幾靚仔,不過一比 Model 「埋鏡拼拼」就嚇一跳,當腰包都還好,當女裝斜孭袋就真係會笑出嚟.
呢個如果嫌貴仲有兩款,而且各有用途,先嚟個基本機袋款,優點好在於佢仲可以做埋機座,仲有網位放叉電線之類,而且都只係 2,376円(大約港幣 $166 左右).
最後一款就誠意推介比啲全套機連 Dock 四圍拎嘅朋友
話說 Hori 之前都出過一個 NS 嘅全套收納箱/袋 (我叫佢做化妝袋啦),真係見到都買唔落手,冇特色之餘仲有啲”娘”(真係驚比女友當化妝袋XD).
但亦有唔少朋友問過有冇類似但靚仔少少嘅款,依家就真係有啦!
呢個補給道具藍箱真係靚仔之餘仲有間格同 Hori一樣,最緊要拎出街唔會比人以為你係化妝師XD 貴普通機袋少少,賣 3,780円(大約港幣 $264 左右)
以上三樣都可以嚟日本 e-capcom 網站訂購,全部都要 8 月25 號先派貨,等得嘅朋友就依家去訂啦!


text:
中環出更:孫啟烈朱玲玲玩具話當年
有玩具嘅地方,就會搵到童真.亞洲最大嘅香港玩具展前日喺灣仔會展開幕,除工業總會主席孫啟烈坐鎮外,城中玩具廠家都蜂擁入場,包括玩具老行尊嘅前工業總會主席丁午壽,外號「中國變形金剛之父」林亮與立法會議員林健鋒兩父子,玩具大王蔡志明兒子蔡加讚等,連行外嘅「最美麗港姐」朱玲玲都到場湊熱鬧,大家仲即興暢談童年玩具.
孫啟烈嘅童年時代,要追溯到幾十年前.佢話細個只係踢吓膠波,玩吓公仔紙,但到佢囝囝嗰代就幸福得多,可以儲齊一套「星球大戰」電影嘅公仔玩具,至今到佢一歲嘅孫女就更加幸福嘞,玩具多到玩唔晒,而且好多玩具都具有教育意義.孫啟烈現時有孫萬事足,但佢話有孫唔怕多,愈多愈好,仲講明新抱生一個,佢就會獎一個,仲係獎現金,多多都有獎喎!
啟剛三兄弟玩遙控車
卓妮都有問朱玲玲童年有乜玩具.佢話細個喺緬甸長大,城市相當落後,幾兄弟姊妹只喺屋企花園追追逐逐,間中爸爸有機會到香港公幹,就會買公仔返緬甸畀佢玩,啲公仔儲到咁上吓,佢就以不同角度同啲公仔合照.唔知朱玲玲嘅攝影興趣係咪嗰陣時培養出來嘅呢?到佢三個仔霍啟剛,啟山,啟人呢代,朱玲玲話佢哋多數玩遙控車.
雖然孫啟烈同朱玲玲只係閒談童年玩具,但正好說明香港玩具發展不斷進步,至今憑着優質產品及多元化種類贏得世界讚譽.
贊助商:


text:
實體雜誌可以透過學校免費訂閱,請參考已參加訂閱計畫的學校列表.
愛秩序灣官立小學
優才(楊殷有娣)書院
僑港伍氏宗親會伍時暢紀念學校
柴灣培僑小學
五旬節靳茂生小學
聖公會田灣始南小學
荃灣商會學校
白田天主教小學
聖公會基顯小學
上水惠州公立學校
聖公會奉基千禧小學
聖公會聖馬太小學
中華傳道會呂明才小學
神召第一小學
五旬節于良發小學
吳氏宗親總會泰伯紀念學校
博愛醫院陳國威小學
保良局香港道教聯會會圓玄小學(屯門)
樂華天主教小學
東莞小學 (上水)
東華三院馬錦燦紀念小學
聖類斯中學(小學部)
沙田循道衛理小學
聖文德天主教小學
打鼓嶺嶺英公立學校
聖公會基愛小學
聖公會偉倫小學
聖公會聖多馬小學
寶血小學
保良局西區婦女福利會馮李佩瑤小學
天主教佑華小學
元朗公立中學校友會英業小學
保良局雨川小學
香港路德會增城兆霖學校
孔教學院大成小學
坪石天主教小學
將軍澳循道衛理小學
基督教宣道會宣基小學
李陞小學
基督教小天使(錦豐)幼稚園
基督教香港信義會將軍澳幼稚園
香港基督教播道聯會中國天恩幼兒學校
香港西區婦女福利會幼稚園
循道衛理田灣幼稚園
樂景幼稚園
何文田循道衛理楊震幼兒學校
雅中英文幼稚園
中華基督教青年會幼稚園
基督教康山中英文幼稚園
明愛沙田幼兒學校
香港基督教女青年會宏恩幼稚園
禮賢會樂富幼兒園
香港基督教服務處時代幼兒學校
玫瑰崗幼稚園
聖公會慈光堂柯佩璋幼稚園幼兒園
上水培幼幼稚園
呂郭碧鳳幼稚園
香港仔浸信會白光幼稚園
粵南信義會腓力堂興民幼兒學園
路德會景林幼兒園
官塘雅麗斯英文幼稚園
英藝幼稚園塈國際幼兒園
耀榮中英文幼稚園
趙靄華幼兒學校
綠恩英文(國際)幼兒園
綠恩國際幼兒園
神召會華人同工聯會景盛幼稚園
基督教聖約教會小天使(天盛)幼稚園
基督教宣道會太和幼稚園
善正幼稚園
天后中英文幼稚園 (二校)
好時光國際幼兒園
聖士提反堂幼稚園
嘉福浸信會幼兒園
路德會良景幼兒園
新一代英文幼稚園(屯門)
香港教育學院匯豐幼兒發展中心
循道衛理聯合教會亞斯理幼稚園
右思維幼稚園
順德聯誼總會梁李秀娛沙田幼稚園
天恒幼兒學校
天水圍 平安福音堂幼稚園
仁愛堂張慕良夫人幼稚園
世佛會觀自在幼兒學校
聖母無玷聖心幼稚園
中華傳道會基石幼稚園
救世軍中原慈善基金幼稚園
港九街坊婦女會丁毓珠幼稚園
九龍婦女福利會幼稚園幼兒園
聖斯德望天主教幼稚園
竹園區神召會梁省德中英文幼稚園
太陽島英文幼稚園(九龍)
愛群道浸信會呂郭碧鳳幼稚園
香港基督教服務處李鄭屋幼兒學校
博愛醫院陳潘佩清紀念幼稚園
大埔商會幼稚園
竹園區神召會太和康樂幼兒學校
鄰舍輔導會粉嶺幼兒園
神召會麥嘉倫紀念幼稚園
新界婦孺福利會元朗幼兒學校
港九街坊婦女會丁毓珠幼兒園
新界婦孺福利會長發邨幼兒學校
基督教宣道會頌安幼稚園
合一堂陳伯宏紀念幼稚園
協康會康苗幼兒園
英揚樂兒中英文幼稚園
建生浸信會白普理幼兒園
九龍靈糧堂幼稚園
粵南信義會腓力堂愛鄰幼兒學園
世佛會文殊幼兒學校
香港五常法幼稚園暨國際幼兒中心
真理浸信會何袁惠琼幼稚園
李榮基紀念中英文幼稚園
基督教宣道會沙田幼兒學校
崇基幼稚園
聖公會聖馬提亞堂幼兒學校
晶晶幼稚園幼兒中心(屯門景峰分校)
博愛醫院朱國京夫人紀念幼兒中心
元朗救世軍錦田幼兒學校
新翠培元幼稚園
嗇色園主辦可正幼稚園
基督教安得兒幼稚園
寶兒中英文幼稚園
香港東區婦女福利會幼兒園
道慈佛社楊譚婉芳幼稚園
李榮基紀念中英文幼稚園
博愛醫院任永賢夫人幼兒中心幼稚園
元朗三育幼稚園
香港華人基督會煜明幼稚園
聖文嘉中英文幼稚園(華貴邨)
田景邨浸信會呂郭碧鳳幼稚園
栢基海韻幼稚園
藍如溪盛成皿教育基金邊陳之娟幼稚園
元朗東莞同鄉會王少強夫人幼稚園
可德幼稚園(嗇色園主辦)
中華基督教會福幼第二幼稚園
仁愛堂葉德海幼稚園
大埔循道衛理幼稚園
基督教香港信義會南昌幼稚園
躍思幼稚園
善一堂安逸幼稚園
筲箕灣街坊福利會張錦添紀念幼稚園
嘉寶中英文幼稚園(粉嶺)


text:
噚日我哋又喺 Louisa 屋企整嘢食喇,原本都諗住整好多款食物,可惜主人家唔係好舒服,所以我哋臨時變陣,一齊以簡單為主,其實最重要都係大家開心聚一聚啫!
我同 Winnie 都未到達,Louisa 一早就已經準備好材料整實驗麵包,而實驗品係一個疑似提子包嘅麵包!點解咁講呢?因為個包本身無用到提子乾,但個個食過都覺得好似提子包呢!
呢個就係果個疑似提子包嘅實驗品喇,係咪連個外表都好似提子包
呢?你哋見唔見到 Micky 嘅蹤影呢?見唔到?唔緊要 …………
嗱,呢個咪係 Micky 囉!
之所以叫做實驗品,係因為 Louisa 用咗佢部新買返嚟嘅玩具整
o架,就係呢部 KMix 喇!有咗佢,整麵包真係慳好多時間同氣
力呀!遲啲個整麵條 attachment 返到嚟,仲可以玩埋自製 pasta
o添呀!
跟住就到我同 Winnie 試吓用新機整麵包,實驗品都係上次個燕
麥包.
因為今次小心跟足步驟,所以整出嚟嘅包包就比較似樣,整果
陣時又無上次咁 "呢 hea" .
呢個係南瓜蟹柳素翅.有無留意到,呢個朱古力色嘅 Le creuset?
個顏色好靚 o架!
黑色 Le creuset 裝住嘅係白酒忌廉炒花甲,非常鮮甜好味.
一睇就知呢碟係咖哩炒蟹啦!
呢個 wasabi 色 Le creuset 裝住嘅係 Louisa 煮嘅 Carbonara意粉.
同海膽,象拔蚌刺身 o架,可惜唔記得咗影相呢!
原本仲有


text:
10 AUGUST 2014(SUN)經過左HI-5 SHOW(請按此)同管樂SHOW(請按此)音樂會活動,小小豬生日活動嚟到尾升,到左夜晚就同小豬爸一齊去酒樓慶生日啦~
其實今日除左係小小豬生日之後,亦都係小豬爸同嘉汶表妹嘅農曆生日.一向小豬爸都比較注意農曆生日,每年生日都會約埋啲親戚一齊開開心心食餐飯,所以今年就可以一齊慶祝.今年仲係小豬爸大壽之年,可以同佢個寶貝孫仔一齊慶祝生日, 真係特別有意思呀!
我地為三位生日壽星準備嘅生日蛋糕,都幾靚呀~
有得吹蠟燭,睇吓個小朋友幾興奮呀~
哈哈哈...我唔記得左同個壽星小豬影相添.不過唔緊要,因為當時大家情緒太高漲啦~
今晚啲菜式都好豐富哦~
仲有個好味甜品,依個芒果蒟蒻都應該好易整,等我搵機會又試吓先~
生日又點可以少得壽包呢~
今日小小豬就非常開心啦,因為小豬媽送左份超正嘅生日禮物俾佢,知唔係就係小小豬想要好耐嘅相機.收到禮物時仲成晚做攝影師,周圍影呀~
依排小小豬已經不甘於玩佢嘅玩具相機,成日都問我拎我部相機俾佢影相,次次去街都話要幫我地影,有一次去影加菲時(請按此),小小豬幫我地影左張唔錯嘅相,就係咁小豬媽就決定買部傻瓜機俾小小豬啦!
其實依部相機一啲都唔傻瓜,俾小小豬玩我都真係有啲肉赤,不過依當晚小小豬使用情況嚟睇,只要同佢講明啲規則,佢都係好小心咁用,應該唔會有問題.加上俾多啲機會佢去影相,都係訓練佢觀察嘅一種,所以.......都俾佢用多啲啦,最多用嘅時候睇實啲啦....哈哈哈!


text:
星期二, 2月 11, 2014
財散人安樂
26 則留言:
真係安全至上,命仔緊要.回覆刪除
最緊要安全,呢d錢唔慳得.回覆刪除回覆
我一定唔會慳呢D錢,事關如果無車用嘅話就邊度都唔使去!刪除
- 回覆
無辦法喇!事關如果無車用嘅話就等於無咗對腳!刪除
就算要整好多錢都要嘅,心裏平安嘛!回覆刪除回覆
安全最重要,最怕無車用!刪除
安全第一, good good !回覆刪除回覆
免得出事,整番好架車就安心!刪除
命仔緊要,整好就安樂哂呀!回覆刪除回覆
所以我架車每年都會做年檢!刪除
破財擋災~最緊要確保人安全呢~~回覆刪除回覆
所以我架車就算有少少唔妥,都會揸去檢查!刪除
為安全計,呢樣唔慳得.回覆刪除回覆
其實我參加咗五年保養!刪除
整好咗就唔駛煩呢~!回覆刪除回覆
我架車就算有少少唔妥,都會揸去檢查!刪除
間車行算唔錯可以比你WALK IN.回覆刪除
老公部車等兩個星期呢.回覆
緊急嘅維修就要即刻整嘅,攪出人命,佢就要負責任,所以維修部無得唔理!刪除
整番好安樂哂啦!回覆刪除回覆
免得出事,整番好架車就安心!刪除
咁樣整一整有無保養架??回覆刪除
果邊水浸得咁嚴重真係好麻煩
我好驚這種感覺
無有怕,遲多兩個月就有年檢!回覆刪除


text:
月台伸縮踏板
月台伸縮踏板(英语:Platform Gap Filler)當列車到達時,车站月台的踏板便會自動伸出以填補月台與車廂之間的空隙供乘客上下列車,以減低乘客發生墜軌意外.
香港[编辑]
初步研究[编辑]
在兩鐵合併前,前九鐵公司期望東鐵線加建月台閘門,但由於東鐵(即現時東鐵綫)部份開放式的車站月台(如大學站)彎度過大及空隙較大,若事先加設月台幕門或月台閘門,乘客可能會因月台闸门阻碍视线而誤墮縫隙或被困於幕門或閘門與月台邊緣之間的空間,所以須先加設伸縮板,才考慮安裝月台閘門.但有關計劃工程至兩鐵合併後初期亦一直遙遙無期.
開放試用[编辑]
直至2008年初,港鐵開始研究有關伸縮踏板工程,並以東鐵綫的羅湖站作為月台伸縮板的試點,有關工程已完成裝設,並於2009年4月14日至5月25日及同年8月21日至10月15日試用,期間列車抵達車站時,需要額外時間15-20秒,因此列車大可能因被延遲而影響乘客及班次.不過,若效果得以改善的話方能在其地空隙較闊的車站加建伸縮板後再興建月台閘門.
其後,伸縮踏板一直被閒置,至月台加固工程時被拆去.
招標購買[编辑]
2014年9月,港鐵就沙中綫二期安裝月台幕門及東鐵綫加裝月台閘門工程進行招標前的資格預審,工程範圍同時包括了為部份東鐵綫車站加建月台伸縮板,羅湖,大學及旺角東站會合共加建約140個伸縮板.[1][2]
紐約[编辑]
在紐約地鐵系統裡,原本有四個車站有月台伸縮踏板.他們是南碼頭-白廳街車站IRT百老匯-第七大道線舊月台,14街-聯合廣場車站IRT萊辛頓大道線月台,布魯克林橋-市政府車站IRT萊辛頓大道線月台和時報廣場-42街車站紐約地鐵42街接駁線月台.布魯克林橋-市政府車站IRT萊辛頓大道線月台快車月台南端原有月台伸縮踏板,延伸北端月台後就停止使用.而南碼頭-白廳街車站IRT百老匯-第七大道線舊月台本來在新月台啟用後停用,但是颶風桑迪吹襲紐約市時嚴重破壞新月台,需要重啟舊月台至新月台完全修復為止.


text:
2016年7月31日星期日
酸梅鴨
呢排D天氣真係熱到傻
都唔知煮D乜嘢餸比佢地食好
見有樽自家醃嘅酸梅
於是就整酸梅鴨喇
酸酸甜甜,個個都鍾意話好味
嘻嘻!我都覺得呢個方法幾好味
特別的薑更加好味,我就食薑唔食肉
我老人痴呆,唔記得呢個食譜在那處抄的
想多謝都唔得,如原創者見到請指正
食譜:
A) 光鴨 1隻 (約2斤一3斤)
B) 酸梅 3兩 (洗淨去核)
片糖 3片 (弄碎)
水 2湯匙
C) 薑 4兩 (切厚片)
D) 薑,蔥,酒 適量 (出水用)
做法:
鴨洗淨,切去鴨尾,用(D)來出水後,趁熱搽些老抽上色,起鑊加油爆透(C)的薑片取出待用,放入鴨煎至全隻鴨都金黃色取出,將(B)煮成醬,將一半搽勻鴨肚內,另將一半(C)的薑片同時放入鴨肚內,盛放在一深碟內,再將餘下的(B)和(C)放在鴨上面,用錫紙蓋好,隔水中大火蒸45分鐘,鴨熟放涼斬件,將薑片和汁煮至杰,淋於鴨上便成.
以上均為大約份量和要自己試味呀>^O^<
標籤: 中菜
2016年7月15日星期五
芝士腸仔包
以往有老伴,家中有些小維修,他可攪掂
依家呢兩個後生,細眉細眼都可以勉強應付到嘅
稍微多少少工序就唔識,加上佢地工作又忙
所以佢地最叻就叫你揾人整喇,
但佢地唔知,現在如果唔係大裝修
D裝修工人都唔啋你,嫌唔賺得你幾多
今次廚房有一塊雲石鬆甩咗
見樓上有人裝緊修,走去問佢可唔可以幫我整返
佢答我,我地係大公司,唔做呢D嘢
其實,我有位街坊,佢好好人
有時佢都會幫我修理一D嘢
但次次都唔收人工,話識咗幾十年,唔好計
令我唔好意思揾佢整,今次見咁情況
唯有走去麻煩佢喇,照例又係話你請我飲茶
和整麵包比我地就得喇
飲茶就一定要請喇,整包就失禮D了
但都要送上少少心意,多謝佢呀
整咗芝士腸仔包
見過有人吸D烙印
又學人烙,不過,我冇嗰D工具
我用咗個整手工的烙槍
嘻嘻!幾得意喎
2016年7月12日星期二
紅莓合桃麥包 & 醬油青瓜
先幾日又熱又焗,D仔千吩萬咐唔好週圍去呀
佢地又唔返嚟食,真係懶得煮,整幾個包食好了
紅莓合桃麥包
之前見過Kestrel整醬油青瓜,試過學整好好食
但D醬油浸一次倒咗佢,好似好嘥
見有D青瓜喺度,浸多一次,可能D汁淡咗
冇咁好味
用第二次浸汁浸的,顏色淡好多嘅,都爽但味淡
今日重新再浸.
2016年7月9日星期六
櫻花芝士凍餅
訂閱: 文章 (Atom)


text:
10 JANUARY 2014(FRI)
又大一個月,小小豬已經41個月大,下個月就三歲半了,不過唔知點解總係覺得小小豬一啲都唔似三歲半,就連係街上嘅人都成日問我佢夠三歲未?
究竟係小小豬個樣生得細個,定係佢嘅行徑俾人覺得佢細路呢?算啦...唔深究啦,總之小小豬開心健康咁生活就足夠啦!
為左慶祝41個月大,今日我地三口子就嚟左個大長征,其實係去同小小豬去覆診呀~
其實係小小豬返PN時,由於小小豬講嘢唔叻,所以老師都叫我地去睇吓,早啲知道問題係邊,可以作出訓練.所以最後就經健康院再轉介去大口環兒童醫院再做詳細訓練.
係評估時小小豬都係唔肯講嘢,所以最後醫生都同小小豬開左個CASE.大大話話依一年多內,我地都返左兩堂言語治療(冇錯..一年多只係兩次,依個咪就係政府啦),之後一年後嘅今日就返去見兒科醫生.
點解要叫大長征?咪就係因為我地由屋企出發至去到目的地,大大話話都要大半個鐘,真係可以話搭車都搭到我傻呀!
我地約左兩點,但早左十分鐘去到,諗住早少少去到可以等小小豬WARE-UP吓,好乖仔咁自己睇圖書呀~
點知等左兩點半先見個醫生行入診所,覺得有啲過分囉,如果兩點半先開始接見,咁就唔好約我地咁早啦!(真係十個嬲呀!)
到我地見醫生個過程亦十分簡單,全程都五分鐘都冇.問吓小小豬日常生活同返學情況,到檢查小小豬時,都只係聽吓心跳同摸吓佢身體,最後都只係問左一個問題,就係小小豬叫咩名,真係何其簡單.之前又話小小豬言語弱,咁點解都只係問一個問題呢.真係完全摸不著頭腦呀!
醫生話小小豬大致都OK,所以都唔係做特別訓練,一年後再嚟覆診.
來回搭車三個鐘,等又要等半個鐘,見醫生都只係三分鐘,一年後又要嚟,真係有啲驚呀!不過大肥豬話都一年都係辛苦一次,始終開左個FILE,有人跟吓都未嘗唔係一件好事.
辛苦過後,我地去左間舒服餐廳食左個好味TEA,好好抖吓呀~
個麵包雪糕真係又靚又好味,雖然係見醫生過程都嬲嬲地,不過見到個靚麵包心情都好轉返啲啦!


text:
雖然我係一個經常打爛嘢嘅人,但係我反而勁鍾意用玻璃器皿嚟裝嘢食,貪佢唔會上色,可以裝酸性食物,入得微波爐,容易清洗 ……… 實在太好用啦!所以,當我見到「百佳」有玻璃盒換時,簡直雙眼發光!!不過當時都無諗住要換,一來屋企一早已經有呢個牌子最大 size 果款玻璃盒,而且老豆又另外喺深圳買咗個細一皮嘅 "A 貨";二來,我一向都比較少幫襯「百佳」,要儲千幾分絕對唔係易事,所以一直都無呢個 "鬥心".
點知有次去「百佳」買嘢時,無端端心血來潮走去部機度 check 吓分,發覺原來自己都有成過千分,雖然距離換到一個啱 size 兼實用玻璃盒嘅分數仲有一段距離,但就起碼唔係遙不可及,於是就開始留意「百佳」"行情",當然,我唔會為咗攞分而去買埋哂啲無謂嘢啦,只不過係多啲留意有冇啲常用物品減價,又或者如果價錢同「惠康」差唔多的話,我就會放棄喺佢個 "死對頭" 度買,寧願行遠少少去幫襯佢.
心裡其實一早已經敲定換第二大果款長方形盒,因為 size 比較合用之餘,離達標分數亦無咁遠.有次又再去部機度 check 分時,發覺原來我之前買嘢超過咗佢指定嘅數額,所以得到額外十倍積分,突然之間多咗成 600 分,咁就連最大果隻 size 都免費換得到啦!不過最後都係維持原判,決定換第二大果款,因為老豆都話最大果隻太過大,唔係咁有用.
就係咁,不費吹灰之力就可以換到個玻璃盒返嚟喇!
唔知下期兩間超市又有冇啲啱用嘅嘢換呢!


text:
難得放暑假,真係冇理由仲要小朋友好辛苦咁去學啲又難又悶嘅嘢.不過為人父母,如果畀仔女就咁玩咗成個暑假,又會驚浪費咗佢嘅時間.咁點解唔幫佢搵一啲輕鬆好玩,同時可以喺多方面有所成長嘅玩意去學呢?
「Scratch」係一套圖形化程式設計軟件,專畀小朋友學習編寫程式語言嘅電腦軟件.「Scratch」優點係可以唔需要使用鍵盤來輸入各項指令,而係用滑鼠拖曳程式區塊到腳本區,以砌積木嘅方式來到去撰寫程式碼.呢套軟件唔單止簡單易學,而且可以同時激活小朋友嘅邏輯思考同創作力.學識呢套軟件,小朋友可以自己創造故事,動畫,遊戲,或音樂等,仲可以上傳自己嘅作品到官方網站同全世界一齊分享佢嘅創意.
◆ Scratch係用砌積木嘅方式去編碼,簡單易學.
Feva Works喺呢個暑假期間,舉辦咗一個「細路哥」程式語言編寫課程 (Scratch) .內容主要係教小朋友以Scratch程式語言,加入自己嘅創意去編寫屬於自己嘅遊戲,從而提升小朋友嘅創作力,專注力,邏輯思考能力,問題分析同解決能力.過程中更同時增加小朋友同其他人合作同溝通嘅能力.呢個課程可以令小朋友學到編寫電腦程式嘅基本槪念,等佢喺呢個暑假學到嘢之餘又可以開開心心咁渡過,絕對一舉兩得!
中小學生暑期電腦課程系列 - 「細路哥」程式語言編寫課程(Scratch)
合共 9小時
地點 灣仔或長沙灣分校
費用 $1500


text:
上個禮拜我提到自己o係低潮期,好多謝好多Blog友留言鼓勵我.我諗個個人都會有開心同5開心嘅時候,雖然我來自火星~之但係o係地球住左咁耐,更有d會比你地同化左gar o勒.
之前米同你地講過,小王子爸爸為左搬嚟Sydney同我地住,轉左份人工少好多嘅工,而且份合約只係得半年gar咋,再過多三日份合約就完o勒~雖然公司話會同小王子爸爸續約,但係就要到一月份約至攪得掂.則係話小王子爸爸有兩個月係會無工做,雖然話會請返你,但係一日未簽約一日都係未落實.因為呢件事,其實我靜靜咁擔心左好耐.
我地而家住緊嘅地方係租嘅,雖然好近學校,但係因為有條溪流經我地個後園,所以我地間屋好潮濕.
濕到點?濕到我d衫好多都發哂moo,袋橙放o係個地下度三日,連袋橙都發埋moo.有日我做糖花,本來朵花乾左,點知有朵5小心跌左落地,第朝我執返起o個陣朵花竟然係軟哂嘅,d牆就更係有moo la~最誇張嘅係連我部iPhone個機背都發左moo.
o拿~以上種種我都可以忍,之但係小王子自從搬左嚟呢間屋度住之後,日日都出風癩 ,呢樣我就真係忍5到o勒~我無話一定關間屋事,but好可能真係因為太潮濕所以小王子至會咁.
原本下個月我地就租約期滿,我同小王子爸爸都打算租過第間屋,就算離學校遠d都無所謂,最緊要5好咁潮濕,希望小王子d風癩會有好轉.
點知小王子爸爸突然無工做,就算公司兩個月後請返小王子爸爸,但係我地都一樣5可以o係呢個時候搵屋.因為o係澳洲租屋要有好多證明,其中一個就更係工作證明la~小王子爸爸呢兩個月無工做.....咁則係失業la~失業無收入你諗都5洗諗會有人肯租屋比過你.
突然間本來嘅計劃全部亂哂,最慘嘅係小王子5知要出風癩出到幾時,一見到佢周身腫哂我真係心都up埋呀.
加上近排有d 5開心嘅事發生,所以我心情突然大受打擎,係咩事?下次至同你地講下~
好na~好na~講返正題先na!
之前應承你地教你地做"嘩!Box",所以今次"嘩!Box教室"真係教你地做"嘩!Box" o勒.
為左應節嘅關係,所以今次教你地做"Halloween三文治".希望你地都可以同我一齊做"嘩!Box".
前幾日我又o係度糊思亂想,又諗到d得意o野,兼做埋reseach~下堂"嘩!Box教室"教你地整下~重可以同小朋友一齊做tim gar bor.
溫馨提示:
1. 雖然我今次教你地做隻肥蝙蝠,但係其實做咩都得嘅,運用自己嘅創意,你隨時都可以將呢隻肥褔變做熊貓,Bear Bear熊......咩都得嘅.
2. 如果你地5用日本Soba面改用意大利粉,因為三文治係乾身嘅,所以條意大利粉到小朋友晏就食o個陣都會重係好硬.所以就算係用意大利粉,都要預覺用幾滴油炸一炸條意大利粉先.
3. 做呢種三文治最好就係用新鮮面包,如果你用隔左好多夜嘅面包嚟整,塊面包要預先放入微波爐度叮軟先.4. 我係用日本或者係韓國嘅沙律醬嘅,因為比突杰身,用嚟痴食材嘅時候會痴得好好多.


text:
話說上上回高達奔片渣馬,竟然畀無電解質嘅蒸餾水,但意想唔到咁唔專業嘅安排,竟然都有跑友撐,仲話有Sport Drink同其他食物呀,無人叫你全程飲蒸餾水喎,況且你畀乜水都有人飲唔慣啦!
既然你都承認,唔可以全程齋飲蒸餾水,咁點解唔一開始就用礦泉水呢?渣馬嘅補給份量出名少,如果唔好彩Sport Drink無晒,食物又無晒,大家侷飲蒸餾水,咁咪好大鑊?點解仲要不必要咁,增加跑友水中毒嘅風險呢?
就攞跑界最高標準--波士頓馬拉松呢比,人哋沿途一樣有Gatorade,仲有Power Gel派,點解波馬用嘅係Poland Spring礦泉水,唔用蒸餾水呢?
就喺呢啲盲撐渣馬嘅跑膠,縱容渣馬長期是是旦旦,習非成事,就連派乜水呢啲最基本嘅ABC,都係完全錯晒.
*******
渣馬水唔識派,連食都喺一樣.年年一係得蕉皮,一係得生蕉.多得上年剷得勁,又畀人踢爆渣馬義工偷生蕉,渣馬今年終於唔敢再孤寒,放咗大量香蕉喺水站:
多又如何?DLS,有一半都喺生嘅!
生嘅,唔止一半,應該係超過一半,但係呢個水站,至少可以自己揀條熟嘅食.
不過去到呢個站,個領導耍大牌,唔畀跑手自己揀,仲寸要自己揀的跑友「嫌污糟可以唔食」!
無得揀最大嘅問題係,你一定畀條生嘅我!
朱古力站,渣馬維持一貫小家孤寒嘅作風,講明每人只可以攞一條,驚死你食咗佢隻車.
搞咗十九幾年,號稱所謂盛事嘅渣馬,連準備入得口嘅蕉呢啲基本工作,都仲喺完全失敗.渣馬,你知唔知個恥字點寫?
分類:生活


text:
專輯:葉緣
主唱:葉德嫻( Deanie Ip )
作詞:Mc仁/Kid Phat/Wah
作曲:Davy Chan
編曲:Davy Chan
合唱:Featuring L.M.F
葉:當天衝動不理結果 怎可分清楚
你怪我我怪你難以負荷
一息間的失控 實在沒法躲
這記耳光已無情地絕望地剩下我一個
MC仁:究竟你系邊一種父母
有句說話老豆養仔仔養仔 你送佢去
葉: (等你返黎)
MC仁: 系想佢做一個黃皮膚既鬼仔
定系想個女淨系識得落蘭桂芳湊鬼 你要繼續投機 俾多多錢
葉:(你要讀書俾心機)
MC仁:你唔要有你地D代溝 又pet佢去地球既另外一面
問你點收 但你可能覺得自己無本事 背唔起家呢一個字
葉:(家呢個字)
MC仁:你唔俾佢呢樣個樣 驚佢學壞
但養佢又無Dum心機 睇住佢大 呢一個仔由細到大
葉:(由細到大)
MC仁:點都覺得自己父母 一世失敗
只不過佢地又系咁樣捱大 個包袱咁大
幾時至還得清呢一筆兒女債
葉:當天衝動不理結果 怎可分清楚
你怪我我怪你難以負荷
一息間的失控 實在沒法躲
這記耳光已無情地絕望地剩下我一個
MC仁:如果當初你唔系咁樣既態度
今時今日 又點會行錯呢一條路
葉:我與你縱使有錯難解開心裏鎖
MC仁:假如你真系努力過 咁從頭黎過
我諗 又會系另外一個結果
葉:悲哀的心輕輕撫摸 越錯誤越逃避我
Kit:日日返親屋企都系見到家嘈屋閉
你教我點樣繼續再留低
Phat:(唔想留抵)
Kit:同佢傾親偈都系講埋D錢銀問題
有無關心過我日常生活既一切
Phat:點解由細到大都系自己解決問題
阿媽你為左自己拋抵屋企無再返黎無所謂
俾人睇低 俾人當我系孤兒仔
同老豆一齊只不過系為左發生關係
葉:當天衝動不理結果 怎可分清楚
你怪我我怪你難以負荷
一息間的失控 實在沒法躲
這記耳光已無情地絕望地剩下我一個
Wah:我 回頭又再遇從前 落寞伴著落日 往昔家中的抱怨
葉:我 願為你花去力氣 告別舊有隔膜 讓我跟你在一起
Kit:成日叫我學下邊個邊個個仔 做份也野工
讀緊也野系 我想話俾你知生我出黎唔系同人比賽鬥威
唔好成日羅我黎同人地比高低
Phat:時間一轉眼 點追都追唔番
諗番起細個又曾經作反出去玩 唔想番屋企覺得屋企好煩
書又唔讀 工又唔番 玩到唔知時間 光陰一去不返
Kit:無得簡 做人都系得果幾廿年時間
我諗一諗 供書教學其實都好大負擔
Phat:我地既出世就好似一張簽爆左既信用卡
分期攤還 最後發覺回頭太難
Kit: 我諗都系時候平心靜氣坐番低 去彌補同母親惡劣既關係
Phat:呢個世界根本就無解決唔到既問題 最怕你自閉 自己越轉越迷


text:
17 AUGUST 2014(SUN)由於我地應邀參加Purple姐姐嘅小精靈音樂劇試堂(請按此),所以我地就有機會嚟剛剛係八月中先開幕嘅 i-SQUARE Play House E Cube Club玩啦~
小小豬一入到Play House已經好興奮,戴埋手帶就直頭仲心急啦~
入PlayHouse第一時間當然就係除鞋仔,依度放鞋位都幾大哦~
小小豬要入去上堂先,未有得玩住.就趁佢上堂之時,等我四周圍參觀吓先!
其實一嚟就見到依間PlayHouse一定有嘅小屋子~
仲有好多積木呢~
為左方便家長陪小朋友玩,場內都有好多儲物櫃借用,我覺得租金十元都幾抵呀~
係場中有一個大型互動舞台遊戲,可以俾小朋友上去行CatWalk同跳舞.就係我地等小小豬上堂時,剛好就有一堂練習.小朋友俾二十蚊就可以去參加,會場會提供靚靚跳舞衫,仲有職員姐姐教小朋友CatWalk同跳舞~
另一邊就有一個遊戲區俾細小嘅小朋友玩~
至於小小豬最愛嘅大迷宮,依度都有好多嘢玩,又彈彈床,滑梯,波波池,亦都有個小型攀石添呀~
雖然個迷宮就冇MegaBox咁大,不過由於只有一個地方出入,加上又只係得兩層,所以我地家長唔洗陪埋小朋友入去迷宮追住,只要企係出入口位咁就可以舒舒服服咁睇住小朋友玩啦~
哈哈哈...小小豬終於上完堂啦,一出課堂就當然嘈住要去玩啦!
先嚟扮吓型仔渣靚車先~
之後已經忍唔住,要去大迷宮不停走走走啦~
之後就執小波波去射槍,依個傻豬仔都唔知來來回回行左幾多次,見佢拎住個一籃滿嘅波波好小心但又好心急咁行去射槍位,又真係幾好笑呀~
當然唔少得去玩波波池啦~
我同大肥豬車輪轉咁陪小小豬玩,我地兩個都攰都冇朋友嘅時候,小小豬仲精力充沛,所以等小小豬休息一陣之後,就俾佢自己係迷宮入面玩,我地要休息啦~
真係要讚吓場內嘅職員哥哥姐姐,佢地真係好落力同用心咁幫小朋友,就好似場內冇晒啲射槍波波嘅時候,佢地會幫小朋友去搵,仲會好溫柔咁同霸住啲波波講叫佢地分享一齊玩.
另外,見到小朋友唔夠高爬嘅時候,佢地會即刻上前幫啲小朋友,仲會陪佢地玩一陣添呀!
依個精力超級旺盛嘅小小豬竟然可以係入面玩左都差唔多兩個鐘,真係唔知佢點解玩咁耐都唔會攰,真係唔可以低估小朋友愛玩嘅精力呀!


text:
[神州股票資訊]鬼站2015-12-20 22:31:14 Blog 百萬倉
一個月就跌差唔多二千點跌突甘話, 今次政治市真係超乎預期咁大同快, 又學多一堂矣. 友人話應一早去沽避險, 答道如為留個賺左既十零廿個巴仙, 咁都怕且幾難食到大茶反勒, 睇下你點玩囉. 滬港通吹左成半年有多, ah 差距已經去到差唔多了, ah 都有既大藍籌都係爭過五巴仙多尐者, 怕且到真係通個時做套戥都哂氣了. 沽大市去買 a etf 已係呢幾個月既指定動作, a 出其咁強都有眼見勒, h 追 a 細價股都係玩供需既遊戲, 真係唔識同尐 a 戶 同大戶玩勒. 尐人話玩買長實, a 既大野都唔玩, 係咪老點多尐啊. 反而係港線 h 紅既二三線真係升得既挺又強, 怕且係呢度落注仲有咁上下水位既. 133 畀人走數今日都算跌得少, 雖則差唔多畀高位跌左大半了, 但入面既決策咁鬼模糊, 尐折讓真係無老點你.
小事大要有智, 大事小要以仁, 大既后果呢幾日再不贅了. 但小對大既有尐底線係唔可以踰越既, 你可以同佢玩, 可以堅持談判, 但有尐野係不能觸及, 只可以玩模糊化, 各自表述, 各自下台階甘解釋. 如玩到反檯, 大當然要輸, 但以比例黎講, 小就通盤都要輸勒. 今次香港人直至此真係玩得好過預期, 但分散既好處大家已見到, 但壞處冒進怕且下個星期會湧現. 呢場仗係持久戰, 唔會係一個月內得到有效成果, 適當既佔中中央原則定時既表述同情報既分享係急中之急, 如明天都未搞妥咁就頗危了.


text:
當街肉麻送飛吻!吳忠義與新歡攬到實9,646views│2016年05月03日司馬燕生前曾經叫老公吳忠義再娶第二個,吳忠義亦都好聽話,好快已經有新歡,仲同新歡嘅感情更加係發展到一日千里.兩個夾埋成百歲都好,熱戀情度,絕對唔輸蝕俾班後生,攬晒腰,孖公仔咁行,連落樓梯都要攬到實.有講有笑,雞啄唔斷,繑晒手去shopping,真係好鬼開心.好肉麻咩?今年年頭,佢哋兩個仲喺餐廳到舌戰N個回合,攬腰呢啲絕對 ...
當街肉麻送飛吻!吳忠義與新歡攬到實
9,646 views│2016年05月03日
司馬燕生前曾經叫老公吳忠義再娶第二個,吳忠義亦都好聽話,好快已經有新歡,仲同新歡嘅感情更加係發展到一日千里.
兩個夾埋成百歲都好,熱戀情度,絕對唔輸蝕俾班後生,攬晒腰,孖公仔咁行,連落樓梯都要攬到實.有講有笑,雞啄唔斷,繑晒手去shopping,真係好鬼開心.好肉麻咩? 今年年頭,佢哋兩個仲喺餐廳到舌戰N個回合,攬腰呢啲絕對係碎料啦!
女嘅係事業上做到去亞太區客戶經理,成個女強人咁,但喺凸晒腩嘅吳忠義面前,即時小鳥伊人,等緊車都好,都挨埋去對方個膊頭到,你睇吳忠義幾咁冧呀!就算大庭講眾都好,由佢哋話俾大家知,咩叫晒恩愛啦! 就喺見到自己愛嘅男人上的士都好,依舊照送飛吻!呢個真愛, 真係令人打冷顫呀!


text:
2014年12月29日星期一
送給表姐銀婚紀念的栗子蛋糕
早前表姐喺 Facebook 度留 message,邀請我出席佢同表姐夫銀婚紀念晚宴,原來佢哋當年係正正年尾最後一日結婚,25 年前嘅事,我真係一啲印象都無,所以佢話當晚順便一齊倒數㗎喇!
唔知係咪心有靈犀,我發覺自己咁耐都無試過整栗子蛋糕,諗住今次試吓整,送俾表姐同表姐夫做賀禮,趁老表入嚟學琴時同佢傾過,點知佢話原來佢家姐係超愛栗子蛋糕,嘩,咁唔整都唔得啦!!
2014年12月25日星期四
黑椒雜菜豆腐伴菜飯
2014年12月24日星期三
迷迭香
見到 blog 友 Allie 成功種到羅勒,而且仲生長得好好,好茂盛,可以用嚟整麵包同 Pesto 醬,真係戥佢開心.我自己就無呢個福份去種 basil 喇,種嚫都死,無論係用種籽種定係現成盆栽買返嚟都一樣唔掂,可能都係因為間屋實在太熱喇!!
呢啲咁熱嘅環境,最適宜種迷迭香,因為佢係屬於罕生植物,唔需要咁多水都可以生長到,最重要係唔怕熱嘛!仲記得之前我喺「一田」買到嘅 rosemary 嗎?雖然佢係放雪櫃賣,但居然生命力都幾頑強,種可以繼續生長哦!
東南亞風味
2014年12月18日星期四
薑餅風合桃鬆餅 Gingerbread Walnut Muffin
我自己一向都唔多鍾意整曲奇類餅乾,覺得好麻煩,好多功夫,整好個麵糰之後又要切,又要搓,又要吸模,又要用匙羹逐少勺上烤盤,又要唧,又要 ……,之後又要分好幾盤入爐焗幾廿轉,真係用好多時間,最慘都仲係清洗工作,全部用具都油到不得了,洗都洗到隻手爛,依家天氣咁鬼凍,油脂凝固咗仲難洗!!
其實我本身都幾鍾意食薑餅人嗰款薑餅,因為覺得香料味好吸引,不過就真係唔係人人都頂得順!之但係想食又唔想整,咁點好呢?將個食譜作少少更改,應用到 muffin 上,咁咪做起上嚟輕鬆得多囉,仲可以滿足到味蕾㖭!
全麥粉 biscotti
上星期老表不斷打電話俾我,又問呢樣又問嗰樣,原來條友仔鬼死咁勤力喺度玩烘焙,一係唔整,一整就整成三樣嘢,包括 muffin,scone 同麵包,由晏晝兩點幾整到天黑,呢位懶惰姑娘真係估佢唔到.雖然佢好少整,但呢次三樣嘢都算不過不失,起碼食落口都唔難食,個 scone 仲係第一次整㖭,合格有餘喇!
見佢整得咁開心,我嗰日放工返到屋企都仲要做幾粒鐘清潔,即使個人已經好攰,都要開爐玩吓,整個至簡單嘅 biscotti 就最啱喇!
2014年12月10日星期三
乾燒伊麵 & 麥米番薯湯水
天氣轉冷,最啱就係食勁薑番薯糖水,真係名符其實甜在心,暖入心!!
啲草菇越賣越貴,上年賣開 $6 /
4兩,跟住加價加到 $7,呢次買仲犀利,賣到 $9,即係維起 $36 / 斤!!咁攪法,真係買斤菜抵好多囉,起碼可以填得飽個肚!!
Focaccia Sandwich
2014年12月9日星期二
檸檬粟粉蛋糕 Lemon Sand Cake
雪櫃有兩個檸檬擺咗喺度好耐,要諗辦法用咗佢!突然間諗《我愛和風洋菓子》裡面有個主要用片栗粉整嘅檸檬蛋糕,不妨一試,睇吓效果係點.
我自己就無專登走去買包片栗粉返嚟整,只係用粟粉代替咋,反正都係澱粉.外國人都有用澱粉整蛋糕,稱為 sand cake,因為澱粉本身係無筋性,所以成品個 texture 會比較鬆散,真係糕如其名,質地食落真係好似食到成口鬆散嘅沙,而且仲會有入口即溶嘅感覺㖭!不過我自已就唔係咁喜歡個 texture,試過就算喇!
2014年12月2日星期二
橙醬龍眼甜酸麵筋
訂閱: 文章 (Atom)


text:
其實我鐘意左佢個妹好耐啦已經...(佢個妹花名叫kai寶)
但係佢已經有男友
前4日我去個老死屋企
本來想開台打麻雀
但係無啦啦kai寶班fd話想睇電影
佢班fd就落左去借碟
咁kai寶就係到換3
我同老死係廳
見到kai寶走出黎
一件黑色超短連身裙
我就忍住...唔比自己crazy
之後班fd上到黎, 開始睇啦...佢地借左[咁衣衛] <--同音
開始睇啦...
kai寶無啦啦扲被出黎, 話凍bo(有開冷氣)
無啦啦佢叫我坐係沙發到
佢個頭放左係我大腿
我問佢你咩事, 佢講無事, 叫我繼續睇
睇睇下又無啦啦扲我隻左手入去張被到, 比佢5指緊扣
好彩我呢次都忍到...
事後問番老死, 原來老死話左比kai寶知我鐘意佢...
到第2日, 我又去老死屋企
今次佢地借左[人神魔]
又睇啦...
呢次我一開始就坐左係沙發, 但係用意唔係好似上次咁比個大腿kai寶訓
係因為沙發右手係部電腦, 我睇住個老死打機(人神魔我一早睇左好久)
佢又訓係到...
訓訓下無啦啦捉住我隻左手, 放左係佢右波到(我好記得係右波!!)
由於在場有成6個人係到
我就唔好意思講出黎
我係手機打字打左呢句-->唔係幾好意思
佢立即嬲左我
我自己份人係 如果女仔嬲我一定會叫佢唔好嬲
咁我就手機打句-->我係唔係被討厭?
佢哼左一聲
ja係 係啦...
咁我打句
原諒我啦kai寶
佢就坐左係身
之後電影又做到驚嚇位
佢捉住我隻手
我就頂唔順...抱住左佢, 佢原本有小小反抗, 之後就放鬆曬...
之後呢日晚上
佢sms左比我
話知道我太認真
叫我唔好太認真
又話佢唔係一個好女仔, 唔想傷害我
之後我講 我呢份人唔可以唔認真...
next果d話題唔想放係到, 但係唔關感情事.
其實講咁久, 我都係想知kai寶對我感覺係點...


text:
斥朱智賢玩公審:做零售業做錯少少就俾人公審
朱智賢在fb怒爆一間上門寵物美容服務公司不守信諾,明明約好時間但無限delay,理由多多.此po一出,不少網民留言聲稱亦是該公司的苦主,有網民稱:「我足足請咗兩日假,等足佢兩日,飛機我,真係好過份,自己唔啱仲開po罵人,公開你地址.」
原來朱智賢爆seed嗰間上門寵物美容服務公司,噚日喺朱智賢出po後約三小時左右,就喺佢個官方fb亦寫咗篇長文反擊,仲出圖.不過,此po已刪.
呢位聲稱曾於東京深造畢業,擁十多年以上寵物美容經驗及多項寵物美容證書,獲獎無數嘅美容師,於回應post裡面反指係朱智賢唔啱.
1.先為遲到致歉
「其實我所有嘢都有預先話佢知,不過我遲到的確有唔著嘅……」
2.指朱智賢記錯時間
「第一日,我話四至五點嘅時候原來人哋以為係改嘅.咁係我行為有疏忽嘅.」
3.解釋點解Miss call同遲到
「到第二日,我又掛住整狗,又唔記得咗睇電話,話俾人聽,都係我唔啱嘅.我要delate(delay)到接近四點先話俾人聽.因為日日排嘅貓貓狗狗都好密,動物又會識郁,我又唔會夾硬嚟,整得唔好又唔會交俾人…同揸車又會塞車,所以真係好多時候預時間好難.但整緊嗰刻又太專心,成日遲咗覆.」
4.指朱智賢明知大雨急call
「我今日(即噚日)有突發嘢,要等工人姐姐,所以都提前話佢(朱智賢)知…都解釋了,不過到咗1點零幾分嘅時候,姐姐(即朱)打嚟話限我十分鐘內到.當時都好大雨,條路都好難睇,而我真係唔熟嗰邊嘅路,又揸緊車,都好難再講得太多.我都答我都係唔係咁熟路,所以…都應該可以嘅,我喺公路上面了.」
5.「佢話我呃佢」
該美容師續稱,自己仲爭一個燈位就到,但朱智賢突然話唔要service:「佢話我呃佢,而佢話冇需要,我都冇再轉入到,所到去前啲停得車嘅位置,我只share我當前嘅位置俾佢,當然,我到最後都發咗msg俾佢,同佢講唔好意思.」
6.
最後呢位美容師以多個hashtag為自己叫屈:
#人哋話一句對唔住都冇所以後生女唔休做
#係咁唔好意思都唔憂做就只可以講嘢可以講
#遲到就等同乜都唔負責咁就有啲(emoji)
#不過有句又講得好啱,唔等真係唔好搵我,唔氣好勞氣㗎
#知我者都係我啲客,下次我接新客小心d
#做零售業做錯少少就係咁俾人公審啦


text:
究竟係一枝莊入面,IVP(Internal Vice President)係一個點樣既職位?無錯佢係全莊職位最大果3個,但係又唔似P(President)咁要做一個領導者既角色,更加唔會需要好似EVP(External Vice President)咁要尋求對外關係,爭取最大權利.於是IVP就淪為一個好虛無,好唔踏實,但係又背負住好大責任,好似咩都關自己事,好似又咩都唔關自己事既一個邊緣人,你叫我依家同你講IVP主要工作係咩,我都唔知.其實我想講,IVP先係成枝莊付出最大心力既人,就算用心力交瘁呢個字都不為過.
首先要面對既係大大小小既事務,莊員呢種關係,唔係朋友,唔係同事,唔係同學,總之係存在住一種特殊關係.你有心事未必會話佢知,出街唔會第一個諗起佢地,做既野亦都唔會有人賞識你提攜你,仲要無錢收.更加唔好提midterm final 大家齊齊潛水空前盛放,有人無野做,有野無人做.
總之有野做既時候,你又覺得唔關你事,佢又覺得佢做好自己本份就夠,最後邊個執漏?IVP囉,遇到肉緊少少,負任心大少少既IVP甚至會強逼症上身,睇你呢樣唔順眼果樣唔順眼,但又唔捨得屌你,寧願自己一個鳩做,因為叫你做既心力同時間仲大過佢自己做,一句講哂,恨鐵不成鋼.明明大家都係上同一枝莊,點解會有一個既無地位,比人卸膊拍下膊頭一句唔該就要幫佢執手尾既職位.
要處理莊員關係就仲無稽,一枝莊由組莊都成莊都只不過幾個月貨仔,有辣有唔辣,但無得選擇.講真一班人做野唔嗌交收場已經偷笑,仲要懶frd過時過節,噓寒問暖,十個莊員生日就要搞足九個,淨低自己生日就永遠無人記得,無計啦,IVP,一枝莊連人事都搞唔好你仲有咩做呀?聽到呢句真係好後悔當初做乜懵盛盛填左呢個choice,不如一開始就做個small potato,事不關己,有大搵大.
有人話上莊係一個騙局,說穿左只不過係上莊搵下莊,下莊再搵下莊,無止境loop落去,當你完成左一年既煉獄之後,你發覺其實仲未完,你要搵你既正下,點樣說服你既下莊去接手呢舊豬頭骨,一黎又於心不忍下莊接受同樣遭遇,另一面先發覺其實真正岩心水既人唔多,進退失據.
後唔後悔,真係得你自己先知,無錯一年真係可以來回地獄又折返人間.慶幸既係,你已經落莊,enjoy your new life!


text:
5 JUNE 2013(WED)
上個月尾,小小豬學校出通告邀請家長參加「家長講故事」活動,家長可自由參加,而每位參加的家長有十五分鐘時間向小朋友說故事.
開頭我都有少少驚,驚唔識控制成班小朋友.不過考慮左一陣之後,我都係決定參加左依個咁有意思嘅活動.
就係咁...今日小豬媽就陪我一齊返學校講故事啦!(小豬媽一齊去除左係等佢見吓小小豬上堂情況之外,都係想叫佢幫我影低我講故事嘅情況,等我可以留一個紀念)
之前因為想俾個小驚喜小小豬,我完全冇同佢講話會去學校講故事嘅事.當佢見到我同小豬媽入課室時,佢都好興奮又激動咁同我地SAY HELLO.不過,老師開始介紹之後,小小豬又好乖咁返回座位坐定定,完全冇話要扭計跟住我地,所以真係有少少喜出望外,小小豬點解係學校好似乖啲咁呀!
開始故事時間啦~
講嘅時候真係好緊張,不過小朋友們真係好乖,好留心聽我講,當我問佢地問題時都俾左好多反應我,證明佢地都係理解我所講嘅故事.當你見到佢地個個眼睛都係好專心咁望住你嘅時候,嗰一份成功感真係難以形容嘅興奮呀!
一早已經準備左啲小禮物,等我講完故事之後送俾小朋友.老師建議由小小豬負責送,開頭我都好擔心小小豬唔能夠完成任務,始終佢到依家都唔係太可以同人分享,仲要叫佢一個一個小朋友咁送,真係有啲擔心呀!真係難以相信,老師叫佢一次,小小豬就完全好合作,仲識得雙手送俾小朋友,真係令我勁開心呀~
送完禮物,就有另一個活動啦!
事緣我報名今日嚟講故事,都冇PLAN過時間,只係隨意咁揀.真係夾到冇咁好,就係今日我送完小小豬返學之後,睇到小豬媽個FACEBOOK先知,原來今日係小豬媽嘅農曆生日(我地依啲時代人,當然只係會記新曆啦!),所以當我入課室講故事嘅時候,就問老師可唔可以講小朋友們唱生日歌俾小豬媽,俾佢一個驚喜.當然老師係好幫忙,所以就係咁,我地一齊俾左個小驚喜小豬媽啦!
哈哈哈...當小豬媽聽到依個生日小驚喜時,真係開心笑唔停呀!原本係錄低左小朋友唱歌時候嘅樣,不過我覺得唔太方便將佢地嘅樣子放上嚟,所以我就自行加工,整左依個小片段啦~
最後,老師為我地影張大合照,就係咁開心嘅一個講故事時間又完成啦~
哈哈哈...見到小朋友嘅表現,我已經覺得好開心,係一個好好嘅體驗,不過當離開時老師仲誠邀我下星期再嚟講多次,嗰一刻真係感覺到前所未有嘅成功感!亦都因為玩得開心講得興奮,我又再報名下星期再去講多次故事啦!
依家又要開始做功課,諗吓講咩故事,送咩小禮物好呢....又再一次期待啦!


text:
24 DECEMBER 2014(SAT)
今個平安夜小小豬變身成為一個小天使,同一班小朋友一齊去報佳音!
一見到小小豬依個可愛天使LOOK,真係忍唔住要同佢影番張相呀~
小小豬一換左件小天使衫之後,真係可愛左好多(又嚟唔知醜媽媽係度讚個仔啦),扮埋個小樂器上手,邊唱邊搖,真係冧C我呀啦~
綵排左一陣,有一個神秘嘉賓嚟同班小朋友玩,就係由其中一位神父扮聖誕老人呀~
小小豬嘅神奇事就由見到聖誕老人開始,因為導師問小朋友有冇問題問聖誕老人.平日小小豬都係比較怕羞,但估唔到佢依一刻識得咁主動地舉行,仲問左個好攪笑問題~
小小豬問嗰個問題就係:我呢....我呢...我其實係好鐘意食飯,咁聖誕老人鐘唔鐘意食飯呀~
同聖誕老人玩左一陣,之後就開始出去聖堂門口報佳音啦~
坦白講,今次小小豬嘅表現真係好...唔乖,頭嗰幾首歌都唔肯企定定嚟歌,到左最後嗰幾首歌先肯乖乖一齊唱.睇見佢周身郁嗰一刻我啲火都真係不停上升,嬲C我呀!
但當我返到屋企回心再想,一向小小豬嘅社交都係比其他小朋友弱,可能開頭嘅周身郁係表示佢嘅不安.不過,到最後幾首歌都可以一齊唱,咁都應該俾返少少鼓勵佢啦!
聖堂每年都有報佳音活動,雖然今年小小豬表現都係幾差,不過出年我都會再為佢報名,同時間依一年我地都會集中訓練一下小小豬,希望明年可以有好嘅表現.
係由邊度跌倒,就要係嗰度起返身,我要對小小豬有信心,我知佢一定係可以做到呀!


text:
第三日行程去秋葉原食午餐
之前我問KC有無燒肉介紹,最好係山手線之內,因為行程都幾趕
佢介紹去秋葉原"万世",佢成幢都係食牛肉
唔同做法既牛肉料理,秋葉原都係一程車,於是就去
呢度真係好多宅男
地點:東京都千代田区神田须田町2-21 5F
JR秋葉原站電器街出口行5分鐘
其實出口直行前兩個路口轉左就會見到
KC推介10樓千代田,但我唔喜歡鐵板燒
所以去5樓食燒肉
仲有其他料理的
價錢好平,我點了和牛 12件同 一客大既三種盛
佢個套餐仲有跟飯,湯同泡菜
而我就另點以下個拼盤
呢個和牛未算驚喜,但都唔錯
反而呢個三種盛都唔錯,個牛舌燒完都好軟滑
我最喜歡食燒肉的
呢間的確抵食
之後搭JR去新宿轉丸之內線
新宿向池袋方向,搭兩個站去 四谷三丁目
無街名的,你晌消防博物館出口出,轉左行,記住係轉左
佢幅圖都只係寫四谷三丁目,是但一個睇錯方向都會去唔到
如果無行錯好快會見到的
佢鋪頭細細,但都幾齊,最抵買係衫仔
分好呎碼,Tee最細係80碼,都有初生B既呎碼的
短袖 Tee連稅都只係 1080yen,好抵
買左呢堆野比包包
包包有個麵包超人水壺,我晌度配番支飲管比佢做後備
呢堆野加埋唔使5000yen
裡面有好多玩具,但玩具包包有好多,多到收埋既都有一箱
我只買d實際既比佢玩具只有電話一個,免得佢成日拎屋企個真電話亂打比人,好抵好抵,
落新宿,目標只有波鞋
路經呢度點都入去睇下,如果有朋友或自己生B,晌日本Comme ca買BB set好低
3000yen 一set
男女裝開始減價,都抵架
路經 3coins又執幾樣,每間 3 coins都略有不同,見到就好買喇
300 yen買個小布袋帶包包落街玩都輕便d
行到去新南口,高島屋對面既St marc cafe食個Tea
魔鬼到不得了
好好味啊!個丹麥酥配雪糕,肥死人
但好食到不得了
iced green tea latte,都幾好飲
食完飲完行高島屋
高島屋晌新南口,要由呢個入口行番去JR站,完全係半個地球咁長路
之後返池袋,主要去西武買手信同其他雜物
Kit kat有好多唔同口味
我買了佢話冠軍既士多啤梨楓糖味,試了…太甜
呢度有手信盒裝,後來我去到機場發現仲抵啊!明天再寫
行到好累食飯,是但晌西武上面食吉列
呢間唔介紹了,大家如果晌池袋想食吉列
行番去parco食和幸吧!
3日只買了咁多多,其實我有晌藥房買眉粉,眉粉同眼線筆
仲有mask 及 3隻碟,3隻碟太小了,因為無時間去睇
仲有涉谷既Loft有幅畫我好喜歡,如果同大少爺去就一定買回來
明日會post埋最後一擊同機場買既手信,又平又抵的
大少奶's Delicatessen
宣傳你的專頁


text:
政治,只係推動本土嘅其中一種手段.要推動本土,其實最好嘅方法係發揮己長,安守本分,而唔係將大量時間精力擺曬落政治到.人嘅時間精力有限,啲時間精力用喺政治到,就自自然然少咗時間做其他事.
最弊嘅係,唔係人人都咁叻政治分析,可以睇穿層層迷霧,直指背後真相,反而會淪為個人私怨,政治鬥爭嘅工具,同自己本意南轅北轍.
相反,如果將呢啲時間精力用嚟做返自己鍾意,擅長嘅事,過幾年,應該都會有返些少成就;而呢幾年時間如果擺落政治,換嚟嘅可能只係一次又一次嘅失望,真係師奶買股—買幾多年,蝕足幾多年.
最重要嘅係,唔好以為唔掂政治就推動唔到本土,運動員推唔推動到本土?一件事,只要做得足夠好,有代表性,自自然然就會成為香港嘅icon,呢點上至哲學家,科學家,下至廚師,教師,都一樣可以做到.
做好自己本分,令自己同埋自己從事嘅嘢成為香港嘅驕傲,就係推動本土嘅最好方法.
每一位本土派都要記住,好多政治討論都係嘥氣嘅.相反,自己嘅工作,興趣,其實好有影響香港嘅潛力,隨時會增強香港嘅實力
後記:
之前在自己FB 出完呢個POST,睇返啲人share時講啲咩,可謂毀譽參半.
睇返啲人嘅批評,不外乎港豬,「依家唔係專注個人嘅時候,香港需要我哋」.問題係,政治唔需要你哋.
啲人覺得咩都關政治事,要關心政治,留意政治新聞,咁先唔係港豬,咁先係負責任嘅香港公民.
但係佢哋唔諗下,佢哋有冇足夠嘅政治判斷力,作出正確嘅政治判斷?佢哋有冇高估自己嘅政治智慧?
參與政治,需要嘅唔只係時間同精力,自小嘅教育,見識甚至天賦都缺一不可,參與嘅程度越高,要求就越高.其實大部分關心政治嘅香港人,可能於政治方面連鍾樹根都不如.
呢個就係點解我哋需要一班有能力嘅代議士.一個健康嘅公民社會,一般公民需要做嘅僅係投票畀佢哋信任嘅代議士,然後監察代議士就係媒體(包括網媒)嘅責任,一般人只要定期留意下呢啲新聞就得.
但係如果一日有幾個鐘都關心政治,甚至喺網上不停參與討論,辯論嘅話,以一般人嘅能力好難唔炒粉,信錯人,被人利用等等種種,唔係新鮮見聞,參與得越多就做錯得越多,反而少做少錯.
我哋可以參與嘅係我哋因為個人興趣或專業而熟悉嘅政治議題,而唔係為咗參與每一個政治議題而去特登認識佢哋,臨陣磨槍,點會唔炒粉?
所以話,其實政治根本唔需要你,我唔認為你喺網上對人曉以大義對香港政治有咩貢獻,除非你好似無待堂,又或者會投稿媒體(包括網媒),令你嘅聲音可以畀更多人聽到,咁或者你嘅諗法見解可以影響到人(但事實上好多人嘅諗法見解都唔可能影響到人),咁或者會有所貢獻,但事實上,大多數人都做唔到,反而係浪費時間.
與其喺網上,人群到發表自己嘅陋見,以為影響到政治,倒不如安守本分.當然,如果平時有睇到唔同政治評論,咁自然可以喺相關議題同其他人討論下,或可說服人.
不過事實係,大多數人連說服他人嘅技巧都欠奉,唔係嘥時間係咩?


text:
係復活節期間,無啦啦有人比兩喼野比我
話有好野比我試玩下,係咁讚口不絕:好X抵玩,玩完包你升天
我覺得有無咁堅呀,又吾知果兩喼野係咩泥,不過呢幾個月我又無玩過d咩HIFI野(呢排小弟沉迷打機中)
見復活節有咁多日,就拎泥玩下啦,當有d野zip下時間假期無咁悶
兩喼野吾算好重,每個大約廿令磅左右,不過由中環拎返元朗都幾係野
返到去即刻打開睇下係米d咩ODIN神線 點知打開睇只係見到一舊二舊黑色野
原來係一套前後級,仲要係MONO後級,size仲要細過我用緊果套nagra
點都好,咁辛苦拎左返泥點都玩返夠佢
(未完後續 )
下集~~~~
話說我拎左2喼野返屋企試,一開喼之後發現原來吾係神線,係3件一套既Kharma Matrix full set
橫點都拎左返泥,就聽下呢套野有無料到啦
最麻煩就係拆線換機,雖則nagra同Kharma Matrix都係細細部同輕身,但都真係幾X煩,所以我真係幾佩服d師兄成日換D大大部百九幾磅既器材,換幾日又話玩嫌又台過另一套泥玩
好啦,個單春FE架擺好哂套Kharma Matrix full set,視覺上好似個架突然吉哂 因為套野係黑色,同埋體積比nagra更加細部,我覺得可以用一塊大既墊板,一次擺哂上去都得,咁睇落都好睇d
先講下部前級先,拎上手都幾墜手,外殼係一整個鋁車出泥,因為我睇吾到機身圍邊有駁口同鑼絲位,而蓋口位置做左係機底,所以睇Kharma Matrix前級外型可以話係極之簡約,無特別花巧花紋同裝飾,但我覺得個設計都幾襟睇
不過我覺得呢部前級有個極大缺點(以我個人覺得啦~)就係個Vol連mark位都無,我怕有時吾覺意比d壞人or小朋友鈕到最大vol,一開機就見到對喇叭好似1812咁開炮,單完直飛去皇帝位
而對mono後級外型……. 其實可以吾駛講佢,我只可以形容佢係一對磚頭
重點到~~~講下Kharma Matrix system既音色,以係我果度既setting呢講,Kharma Matrix system係屬小小暖調,我先用泥聽現時既流行曲,都係容易入耳既音色,而且分析力非常好,當然以佢係kharma system最入門系列泥講係吾可以話超越市面十幾萬一套既前後級,但以佢能力,我覺得可以同好多大牌子80K內既合併機比較,加上以我所知Kharma Matrix 既賣價係非一般低價,用呢個價玩到前級+MONO真係諗都諗吾到…
後級細細部,不過我開到Vol 10已經有合適既音壓,佢推我對Gemme audio katana一D都吾係問題,因為佢本身都係display推kharma對DB-7,呢對喇叭仲難推過我果對
雖然我好似係咁有讚無彈,咁佢當然都有佢缺點啦,首先以我setting玩,佢音場係明顯較窄,層次感比之前差D,但我心知道Kharma Matrix 既賣價後,有d位我吾可以太過強求,話哂佢而家係我用緊套野既一半價$,以價論貨,我覺得都無話可說,加上我聽聞代理會連一套Kharma Matrix system再送3條Kharma Matrix PC,呢d咁既優惠真係抵到吾識形容


text:
(食 ❤ 粉嶺)非一般的生日飯 ❤ 激到入心的一哥私房菜 .★. 文字
就絕對係生日月,因為我最親愛既爸爸同我既小王子PQ
都係四月壽星,仲要係相差一日咁多
加上今年仲要好特別,爸爸既大壽,PQ 既一歲生日
當然做女既一定要大大力咁同兩位大爺慶祝下啦
咁話說媽咪就之前同左朋友去粉嶺聯和墟呢間一哥
都幾好食,所以今次就決定成家一齊去食
點知.....未開飯就已經發生左一件對我黎嬲到想喊既事
咁係咩事,就最後再講下啦
亦因為佢激到我咁嬲最後....我都要為左佢出番食評
咁呢間一哥位於粉嶺聯和墟,位置界乎係銀行街附近
咁佢地主打都係任食打邊爐,不過始於有大有細
打邊爐對我黎講又危險亦唔化算
所以就食番佢地既小菜套餐,咁就好似係
$298/2人起 有半隻雞一人一碗翅加兩個送咁既
咁由於當日我地係星期六既關係,個價錢就做番正價
好似係$338/2位起
然而因為我地有8個大人既關係
所以我地就決定加曬咁多位,好似兩位後加每位$108 咁
咁好似5人之上就可以有一隻雞煲
不過佢地好攪笑....上左枱開左火
煮左一輪問佢幾時可以食得就話佢響就可以熄火食
開頭以為佢地Set 左野啦,點知等左15mins
有位哥哥仔先話乜你地冇計時器既....
不過總算都係好好食既,即時煮左咁耐都冇點燶到
呢個係八人份量既雞絲翅
真心份量真係好夠啦,味道都唔錯,好有去酒樓擺酒d 感覺
唔會係好咸,都算不錯的!!
咁每人都可以有一道菜,總共可以有八道菜可以食
不過佢地餐牌上面都係得八款,所以就唔洗揀直接全部要
咁我簡單地揀左呢三款介紹下啦
呢一款既冰梅欖角骨
呢個應該唔錯,因為呢個菜式好快就已經清曬碟
呢個西蘭花炒斑塊,呢個都係唔錯既
不過當咁多人食就覺得唔夠喉
不過呢個斑塊 就好少囉,好似真係得3-4塊
可能如果二人食就好岩啦
最後呢個係媽咪話必點既菜式就係香濱蝦球
呢個蝦球有一點點既香濱既酒香味,蝦球都幾爽口
可惜都係個句,又係份量少左d
但係堅好食既,真心可以一試既
咁簡單地講完呢餐飯,
我就係時候講番點解我未食飯已經嬲到想喊
咁話說既然呢餐飯係同爸爸&PQ慶祝生日啦
所以我就諗住搵間Home Made 既蛋糕好好地慶祝
由於呢個蛋糕我係由元朗拎番去粉嶺既屋企
再由粉嶺既屋企去呢度都完全冇事
點知當日晚上6:30 到左餐廳岩岩我擺底小PQ
同行妹妹既男友交底左蛋糕比其中既店員
而當時我就見到個店員手拎住我個蛋糕周圍行
仲要去招呼緊我地隔離既大枱啦,當時我心仲係度諗..
(喂,阿姐~不如你擺底左我個蛋糕先周圍行啦)
就係呢一刻!!!
突然個個店員就突然拍我膊頭,同我講
以下對話絕對真實,冇加冇減冇加鹽加醋
店員: (笑笑口)小姐,唔好意思呀,你個蛋糕我比同事撞一撞跌左落地
個蛋糕爛曬,不如我去隔離買番個賠番個比你
我: 買番個?賠番比我?我個蛋糕Home Made 架
店員: 唔好意思!唔好意思
我: 點解會跌爛左?點解明明我比你前冇野
我係元朗拎入黎都未跌爛冇事,點解入到黎你餐廳唔夠10mins就爛左
然後又第二個阿姐又插把落黎,
阿姐:小姐唔好意思呀,頭先同事拎住個蛋糕想擺底個蛋糕個陣
前面個同事睇唔到一野撞落佢度個蛋糕跌左落地墊度啦
我個陣真心爆佢,話佢拎蛋糕拎到棒餐咁又周圍行唔跌就假囉
我已經嬲到想喊,然後應該老闆?大粒既男仕
就話不如我地去買番個蛋糕比你啦,我話我唔需要你地再買囉
我個蛋糕係Home Made 蛋糕我專登訂番黎,
你地買番比我都唔係個樣野啦
最後我發曬癲就話叫佢地比番個蛋糕我啦
最後蛋糕番黎係完全見唔到圖入面既樣,
所有既馬卡龍都可以完全成為一餅野
生日牌完全唔見左,個蛋糕變曬型
最後我都忍住唔喊搵阿妹夫幫我切左個蛋糕
點都食下,我專登搵朋友幫手訂
人地食問番我好唔好食都可以答呀
最後埋單,佢地話比我既賠償就免茶介同免加一
我個刻真心嬲左,我心諗你呢頭同我講賠番比我
免茶介同免加一我唔覺得係賠償啦
最後我要求佢賠償個蛋糕錢既比我,
當然冇左個蛋糕我真係心好嬲好想喊,
所以最後我忍唔住係FB 又爆左次
然而係佢地既FB佢地就指當時整跌左我個蛋糕既同事
當日唔舒服,所以就唔小心跌左個蛋糕
真心的,或者你睇完覺得我好小題大做
但係我真心唔覺得呢個店員個日真係唔舒服
佢起碼佢介紹客食乜笑得幾大聲到而家呢一刻都仲記得
仲之呢間餐廳我唔會再有下一次,
但係野食黎講佢都尚算唔錯,起碼個雞煲係好食既,
係某幾樣野食就咸左囉
但係食蛋糕/帶野黎食既就唔建議大家揀啦
亦唔希望大家會有第二次跌爛蛋糕既經驗啦
是日餐廳是: 一哥雞煲火鍋私房菜
粉嶺聯和墟聯興街27-29號地舖
希望你地都喜歡小妹既介紹啦
想隨時留意小妹及小PQ生活點滴同Blog 文分享
記得要Like 我既專頁啦
↓↓↓↓↓↓↓
◕‿◕如有任何問題歡迎聯絡小妹
電郵:manman811@gmail.com
以下地方可以找到小妹架^^
BlogSpot ❤ Instagram ❤ OpenRice ❤ FB 專頁
TheZtyle ❤ BeautyLife ❤ She Blog ❤
U Beauty ❤ Beauty Exchange


text:
2010年8月16日 星期一
Yogurtime
最近天氣咁炎熱,自自然然就喜歡左每日食完Lunch就去嘆番杯yogurt,呢間位於船街既yogurt店,每逢lunch時候,我都見到好多OL買黎當lunch食.
Yogurtime每日都有四種味道供應,Euro Tart, Vanilla and Chocolate係每日都有既.只有一種味係每日都更換,真係日日都唔同,我見過幾隻味,有青蘋果,焦糖吉士,藍梅,荔枝,香蕉朱古力,Pina Colada等等,聽講呢間店係有成100種味道既,遇到大時大節,可能仲有特別味道推出.
我食左咁多次,覺得荔枝清新得黎又唔甜,係夏天食,真係好正.反而個青蘋果味太重奶味,又唔夠酸,差D.Vanilla 同 chocolate 就好似軟雪糕,完全唔似yogurt.原味即係euro tart,呢個都唔錯.呢到仲有好多有特色既toppings,好似dry banana,煙煙韌韌,好得意,另外,mochi都好得意,仲有好特別既以色列椰絲糖,加埋落去都幾好食.
上圖係同事既錯配,荔枝配朱古力,大纜都扯唔埋,再加上chocolate clips,失敗左.
荔枝配euro tart,大家都酸酸地,好夾,白色一粒粒既係mochi,好似燸米糍,配合上黎好得.
chocolate banana配麥維他,飽肚之作,好重朱古力同香蕉味,不過太甜.
軟雪糕組合,朱古力配雲里拿,加上蜜糖脆脆,ok 的,不過一d都唔似yogurt.
地址:灣仔莊士敦道60號嘉薈軒地下3號舖
訂閱: 張貼留言 (Atom)


text:
[工作]KFC打工血汗史 - 陸 第一次出糧
有時做人好矛盾,明明翻工好辛苦,又身不由己,但每次見到有一個crew,為左間舖而努力,幾辛苦都笑住咁捱落去,遇到任何難關都一齊拆掂佢,又會慶幸自己可以成為其中既一個crew member,係,真係好矛盾,不過呢個crew的確為我帶來左好多歡樂.
除左呢個crew之外,翻工最大既歡樂,當然莫過於出糧啦!
喺KFC呢d「外資企業」翻工,出糧當然唔會直接出現金,一定係用銀行戶口出糧,仲一定要係恆生or滙豐戶口先出到糧,所以驚死冇糧出既我,翻工之前已經去左恆生開定個戶口.
KFC每個月都係7號出糧,真係拖足7日糧,而我人生第一次出糧,就係2014年既3月7號.
果一個朝早,我特登提早左5分鐘出門口,落去地鐵站部櫃員機,為既就係見證人生第一次既出糧.
當我親眼見到櫃員機「戶口結餘」一項多左千幾蚊果刻,我真係好想可以喊出黎,畢竟係自己生存左15年以來,第一次辛辛苦苦靠自己一雙手賺返來既錢,呢千幾蚊(exactly係$1588.5)真係得來不易,每一分一毫都係用汗同淚賺返黎,比起以前毫無付出,攤大手板問屋企攞既錢,呢份人工真真正正令我學識「搵食艱難」呢4個字,原來真係唔容易寫.
呢種體會,更加係人生理財既重要一課,徹徹底底改變左我對金錢既觀念,由一個成日買無謂野既人,變成一個洗錢要用得其所既人.
出糧,令我諗起自己辛苦既part-time工作,更令我諗下阿爸阿媽每日做十幾個鐘,為既係支撐住個家,相比之下,佢地肯定比我更加辛苦,更加攰,諗返以前自己淨係識得當佢地提款機咁,真係有d內疚.
最後,真心講句,父母為左養活仔女而辛苦工作,做仔女既,記住趁仲有機會,好好報答佢地.


text:
製作方法請參考《五香素粽》.
2016年6月9日星期四
紫米素粽
學老表話齋,原來唔經唔覺已經九年!!
近呢幾年,無論我去探佢定係同人講起件事,我都已經無再有好傷痛嘅感覺,無再喊,無再流淚,但原來其實自己都仲係未完全放得低,噚日去探佢時,睇睇吓張相,又試不其然咁流淚,證明我呢段時間情緒真係好唔好!
同輔導姑娘傾偈時,呢個話題一定走唔甩,因為呢樣嘢先係主角,為今時今日嘅我正式揭開序幕!同姑娘傾傾吓都可以泣不成聲,完全講唔到落去,真係無諗過自己個反應會咁大,仲以為 "泣不成聲" 只係當年警察及醫護人員正式將佢帶走,真真正正咁離開咗我,知道我倆永遠分隔兩地嗰一刻先會出現!記得姑娘當時都話已經相隔咗咁多年,依家提番起都仲係咁傷痛,仲問咗我一句:「你無事嘛,你得唔得?」不過,姑娘話俾我聽,其實媽咪一直都同我繼續生活緊落去,因為原來我一直都帶住媽咪嗰一份信念去生活,所以先至會對一路不斷遇到唔開心嘅事變得 "麻木","理所當然",感覺上唔覺得係一件咩事,但其實始終都係對我有一定影響!
學識包粽之後,以後每年我都會包素粽送俾媽咪,就當係我倆一齊 "做節"!
可惜今年無買到開邊綠豆做餡料,覺得有點遜色.
今次仲貪得意加咗少量黑糯米落去,再混入
眉豆,裡面就放咗栗子同冬菇.
製作方法請參考《五香素粽》.
訂閱: 發佈留言 (Atom)


text:
逢星期五都要入元朗老人中心教合唱團,如果時間尚早的話,我一定會去新元朗中心商場果間百佳行吓,因為果間百佳買嘅嘢其實係好似 Taste 咁,比較多款式,而且有時有啲嘢更加係連 Taste 都無得賣而佢有得賣㖭!相信佢係全港唯一一間 Park 'N Mega Store (係 Mega Store 而唔係 Super Store 呀),起碼到目前為止我都淨係見過呢間 Mega Store.
喺 Mega Store 裡面,有一個貨架係專擺一啲就快到期嘅產品,通常都會以低過半價嘅價錢售賣,以我又細到大都唔怕食過期嘢嘅 "本領" ,呢度啲貨品真係合哂我嘅合尺,可以超低價試到一啲平時較為價嘅高檔貨,好似上次盒 Davidoff Cafe Rich Aroma 就係喺呢個貨架度搵到.
上次食過隻 Lindt Intense Orange Dark Chocolate,真係一試難忘,成日都吼住超市減價就再入貨.本來前一日喺 Market Place by Jason 度見到佢減到 $20.9 一包已經叫做好抵,所以即時買咗兩排,點知第二日喺呢間百佳見到仲荀,只賣 $13,咁荀,咁就當然要大舉掃貨啦,唔買都對唔住自己啦!一買就買咗 4排,實行嚟一招平均成本法,夾埋之前喺 Market Place by Jason 買果兩排,前後總共買咗 6 排.咪以為我咁貪小便宜咁掃貨呀,其實係買嚟還人情債嘅,一排買俾 Louisa,一排買俾 Winnie,一排俾我老豆,咁自己就得番 3 排咋!


text:
知道今日要入嚟元朗, 下晝多咗個空檔要諗吓做咩好
我就近近地帶佢哋去「陶氏休閒生態農莊」摘士多啤梨!
啱啱喺通利出血買咗部鋼琴俾呀仔練琴用(因為屋企嗰部壞咗)
離開通利後我哋就咁向大榮華方向行, 喺泰豐街搭33號綠Van
到咗流浮山迴旋處之後再向深灣路行多陣
同司機講「陶氏」或「羅氏」有落
沿斜路行落去直入, 中途會經過羅志強種植園(羅氏士多啤梨園)
可能因為今日天氣關係, 所以一個人都冇, 連老細都唔喺度!
本來諗住嚟羅氏摘士多啤梨就算, 個場細細哋留兩個鐘就走
但係一個人影都冇, 我哋唯有繼續行, 去入少少既陶氏玩!
去到陶氏大門口, 都覺得唔係好對路! 都仍然係冇咩人, 不過都好在有人Serve!
我哋其實都知道今日天氣麻麻地, 就係諗住咁就唔駛同人逼!
結果就如我預期一樣, 咁啱有個團啱啱離開, 就真係得番我哋...
既然嚟到又冇人, 芊芊又瞓著咗, 我哋先買棵草俾哥哥餵吓羊先
睇住哥哥餵羊, 見到佢心地都幾善良!
因為佢拎住棵草, 會平均分俾3隻羊, 唔會剩係餵死一隻! 佢驚另外嗰兩隻會冇得食
我上網睇到以前既圖片又有兔仔又有好多隻羊
但係今日嚟只係見到3隻黑羊仔...
剩番最後一條草, 哥哥諗緊俾邊隻羊好呢?!
餵完羊就餵佢自己! 坐係張大吊長椅上慢慢嘆(芊芊仲未起身)
眼望去個士多啤梨園都冇咩士多啤梨...
上面有間小屋, 本來人少少想問吓負責人可唔可以俾我哋上去
但係最後都係唔想煩到人, 冇問到...
好大個火龍果園! 好得意, 全部用車軚"郎"住D葉
俾哥哥近距離望吓D果實係點生出嚟!
俾佢從植物的生長過程睇到生命既奇妙!
跟住同佢入咗去個農田度睇吓其他蔬菜! 有唐蒿, 有白蘿蔔, 有生菜...
我有九成都唔知係咩嚟, 全部都要靠農夫姨姨幫手解畫!
我哋呢一代可能有好大部份朋友都未必對每一種蔬菜都好清楚認識
真係要惡補一下!
哥哥對蔬菜就冇咩興趣, 反而一路都留意住口濕濕淋淋泥土裡既蟲蟲
離開咗個菜田, 去到另一邊見到好多哥哥叔叔喺度爬樹
原來呢度係開放咗俾爬樹會定期嚟呢度練習!
過咗成個鐘, 妹妹終於瞓醒啦! 可以俾媽咪抱住瞓, 人影都冇隻, 又靜又涼爽! 瞓得勁舒服
一起身就將預先留起一半既草拎俾芊芊去餵羊!
到依家佢都仲係好驚餵羊! 要媽咪陪住去餵
不過跟住哥哥主動去陪妹妹餵之後
妹妹開始冇咁驚啦!
可以自己拎住棵草咁行近近去餵隻羊
餵完羊羊之後! 我就去準備兩個籃仔同交剪!
芊芊幾醒神, 一叫佢望鏡頭俾我影番張相, 即時俾反應!!!!!
我哋一早準備咗帶哂水鞋! 果然落到田度周圍都係水氹
呢個哥哥著住對鞋行, 因為唔拎起隻腳同小小心心咁行, 差D踢到D水落我哋度
所以俾我鬧咗餐同埋我唔肯陪佢剪 >.<
芊芊剪到士多啤梨個樣幾開心!
芊芊周圍話俾我知邊度有...有陣時話咗俾我知之後跟住行近D睇到原來有少少爛
跟住就話「噢...爛咗」佢個樣好得意
最後我哋唔係摘咗好多, 因為真係可能天雨關係, 所以D士多啤梨都唔係太靚
勉強地摘咗10粒過吓口癮!
跟住當然係拎去洗同埋.....
現場就解決哂佢啦! 偉大既老爸老媽當然俾哂佢哋食啦! 因為佢哋好鍾意
但係佢哋兩個都好乖, 每人都拎番一粒出嚟請我同媽咪食
之後抱埋妹妺上去俾佢坐吓呢個吊椅就差唔多要走啦!
喺呢個時侯...估唔到太陽居然出咗嚟!!!
喺我哋臨走既時侯都可以睇到日落, 真係好開心!
天氣真係驟變, 話變就變! 你睇吓日落曬到佢哋眼都矇埋!
我哋行番出去迴旋處度搭K65去屏山
途中仲見到呢棵咁靚靚既木棉花樹! 佢哋兩個就梗係要...
執番幾塊靚花瓣!!
Photo by CANON 5D Mark III, Len | EF 35mm f/1.4L USM
呀劍評分: 5分
呀劍評語: 羊只有3隻, 士多啤梨田只有2塊, 賣有機菜只有一小檔, BBQ, 單車, 遊樂設施乜都冇!
陶氏休閒生態農莊 簡介
原址流浮山陶家村,除著時代發展,其實以荒廢了很久很久.老闆花了半年多時間,從廢堆中清理出自己,兄弟們的童年回憶,銳意打造為一個休閒生態農莊.配合近年政府致力發展流浮山為元朗的一個主要旅遊景點,而大事整理!地方開揚,背山面海,觀星,望月,睇日落至清幽! 或可遠眺后海灣大橋及蛇口繁盛璀璨燈影.
地址
元朗 流浮山 深灣路 (榮真學校後面)
入場費
全免(場內活動個別收費)
電話
2266 0003
網址
www.yl.hk/tosbbq/
(以上資料更新至文章當日)


text:
2 MAY 2010 (SUN)
今日我地一家同小豬媽預祝母親節,成日個節目都真係勁豐富.
首先我地一家人就去飲茶,之後小豬爸突然提出話想去睇葉問2,所以我地就一行六日去左太古城睇戲啦!
雖然我對葉問2興趣不大,因為都唔係太鐘意睇打交戲,不過大家都好興致勃勃,加上我地都真係好耐未試過一家人一齊去睇戲,所以就即刻買飛啦~
可能係假期關係,我地都只係買到頭四行飛,就連第一行都有人座,真係勁爆場呀.
講番套電影先,整體上都幾好睇,不過我就覺得個故事簡單左啲啲.好攪笑嘅就係當葉問係度打雷台時,小小豬又係我肚仔入面不停咁郁,唔知係唔係佢都睇得興起,要練吓詠春拳呢...哈哈哈哈!
睇完電影見仲有時候,所以就去行吓吉之島同太古城中心SHOPPING一吓.今次我就冇收獲,反而小豬媽同小豬爸都買到心水嘢.
當我地行到去APITE嘅時候,見到有北海道牛奶布甸,為食加上肚仔餓餓地嘅我,見都唔係太凍,所以就同LULU妹買左兩支嚟試.我都係第一次食,真係勁好味,就連一向唔飲牛奶嘅小豬媽都讚不絕口呀~
時間都差唔多,所以我地就開始入石澳準備食晚飯.今次我地都係去番上次食過嗰間泰國餐廳,仲叫左好多嘢食添~
邊食邊傾計,又講番好多我地細細個嘅瘀事,都真係好開心呀~


text:
12 FEBRUARY 2016(FRI)
睇猴子唔一定要去馬騮嘅,今日我地兩母就拍拖去街街,去一個我都N年無嚟過嘅地方,都一樣可以嚟見下啲美猴王應下節呀~
**請按此繼續瀏覽全文 : CLICK HERE **
年初一時見到好多人話上左馬騮山去睇猴子,其實我都有點興趣,不過一諗起嗰啲連人都唔怕,又試搶嘢食嘅猴子之後,真係驚驚地,所以都係即刻打消左個念頭.
剛好係前幾日睇FACEBOOK見介紹,原來去香港動植物公園都有得睇,仲可以一次過睇到唔同品種嘅猴子(最好就係極度安全,猴子係晒個籠入面唔會走出嚟),所以今日就同小小豬齊齊GO GO GO去香港動植物公園玩一轉啦!
其實由金鐘MTR都可以行到嚟香港動植物公園,係上頂覽車總站再行上多少少.不過....行斜路對我嚟講都係一件苦事,再加埋帶住隻小小豬,所以最後我都係用左一個懶人方法,係金鐘太古廣場轉搭23/40號巴士去到堅道明愛落車,之後只係行一條小斜路,就可以輕翅鬆鬆到達目的地啦~
原來整個香港動植物公園都幾多嘢睇哦~
可能我地係後面入公園,所以都要行一段小路先到公園中心位置,不過都唔錯,我都可以當行山,睇下啲花草樹木,人都舒服啲呀~
行行下仲可以住底休息下,睇下周圍嘅景色呀~
行左大約十分鐘,就到達我地今日嘅主要目的.....睇猴子啦~
依度基本上都係有好多唔同品種嘅猴子,有啲都真係見到未見過(可能係我少留意啦...哈哈),好在每一個品種都有介紹牌,起碼我地都知道係叫什麼名.每去到一個籠小小豬都會去睇下隻猴子叫咩名,平時食啲乜,叫佢咁主動自學(係有啲字唔明先問我),都要俾個GOOD佢呀~
啲猴子又真係好多唔同種,有大大隻時又有啲係細細粒,有啲周圍跳又有啲瞓覺覺,所以都真係幾得意呀~
小小豬又真係好似幾專心咁哦,仲化身成為問題小子,咩到問一餐,真係問到我有點........,不過佢肯問又會觀察都係一件好事,所以我都盡答啦~
除左猴子之外,仲有啲烏龜睇添~
一向冇乜耐性嘅小小豬估唔到都係度睇差唔多一個鐘猴子,真係令我有啲起出望外.之後我地就轉戰去另一個地方,就係去睇雀鳥啦~
不過好明顯小小豬都係麻麻地睇雀仔,因為佢睇左一陣之後就話要去下一個目的地啦~
有咩地方咁吸引小小豬?咪就係每個小朋友都鐘意嘅兒童遊樂場啦,依個場地又真係幾多唔同種類哦,仲有平日比較少見嘅轉轉圈,真係大放電好地方呀~
另外都仲有一個俾成人嘅設施,不過小小豬都玩得不亦樂乎哦~
係依個兒童遊樂場又玩左個幾鐘,係時候要繼續我地行程了.
叫得動植物公園,又點可以少左睇值物,我地行入溫室參觀先~
依度都好多攝影愛好者係度打花,所以我地都不便打擾,行左一個圈就走了~
當我行去平台噴水池時,小小豬突然大叫,原來佢發現左啲菠蘿仔,仲要求同菠蘿仔影相添~
繼續向前行就到動植物公園一個重要景點,就係依個充滿花花嘅平台~
緊係要嚟噴水池影相啦~
依隻傻豬仔見到個噴水池都不知幾興奮,仲話好想跳落水游一個圈添,真係俾佢激C呀~
臨離開前係依個歷史戰跡嘅牌坊影張相留念先~
真係冇諗過我地係香港動植物公園,都可以逗留左四個鐘,行下坐下玩下又睇下動物,真係快樂不知時日過.
原來香港都有啲咁好嘢睇,亦可以學到啲少少知識嘅地方(起碼知道原來猴子都有咁多種,佢地大多都係食果葉),最好仲再係免費,所以有時間都可以再帶小小豬嚟行一轉呀!
**我地嘅FACEBOOK FAGE,唔知大家LIKE左未呢?**
小小豬的成長日誌
大家一齊嚟交流下煮飯仔及去玩嘅親子樂啦


text:
qq头像的女生超拽
- qq头像女生超拽酷无字qq头像女生超拽大图qq头像女生超拽姐气范头像女生超拽女王范儿qq头像女生超拽贴吧qq头像女生超拽半身qq2014头像女生超拽qq头像女生超拽3姐妹qq欧美头像女生超拽qq头像女生超拽闪图qq头像女生超拽萌姐妹qq头像女生超拽纹身qq头像女生超拽萌伤感qq头像女生超拽萌黑白qq头像女生超拽欧美qq头像女生超拽纯黑色qq头像女生超拽可爱qq头像女生超拽背影pp头像女生超拽头像女生超拽背影qq头像女生超拽霸qq姐妹头像女生超拽qq头像女生超拽萌动漫韩国头像女生超拽qq头像女生超拽黑带字qq友乐园头像女生超拽q头像女生超拽qq头像女生超拽特有范qq头像女生超拽校园范yy头像女生超拽qq头像女生超拽霸气冷头像女生超拽 红嘴唇
qq头像图片大全卡通可爱的卡通萌qq头像qq头像萌男生qq头像可爱萌小女生可爱萌兔卡通qq头像qq头像可爱萌卡通情侣qq头像萌女生qq头像萌小孩柯南qq头像下载最寂寞的卡通qq头像qq头像寂寞卡通qq情侣头像卡通寂寞寂寞卡通人物qq头像qq头像女生卡通寂寞qq头像卡通 男生寂寞头像卡通男生寂寞qq寂寞黑色头像卡通孤单寂寞qq头像qq寂寞 男生头像qq头像寂寞寂寞的卡通头像天龙八部头像天龙八部3最新头像头像 卡通动漫 柯南名侦探柯南的qq头像柯南卡通头像寂寞可爱的卡通头像空虚寂寞卡通头像寂寞卡通单人头像天龙八部头像大全
相关文章:
qq头像女生超拽黑白色,qq闪头像 女生
qq网头像女生超拽霸气,萌女生头像
另类头像女生超拽,萌头像女生
qq头像女生超拽眼镜,qq头像 带字女生
微博头像女生超拽,qq头像女生黑色
qq真人头像女生超拽萌,漂亮女生头像
水瓶座qq头像女生超拽,简单女生头像
头像女生超拽牛逼,qq头像女生欧美
qq头像女生超拽超萌,2013qq唯美女生头像
qq头像女生超拽墨镜,qq阿宝色女生头像
qq头像女生超拽萌妖娆,qq女生恩典头像
空间头像女生超拽,qq动漫头像女生
qq动态头像女生超拽,qq头像 可爱女生
头像女生超拽牛逼墨镜,非主流头像女生
qq大头像女生超拽萌,重口味女生头像
空间头像女生超拽纹身,带字女生头像
qq头像女生超拽搞笑,帅气短发女生头像
qq头像女生超拽哥特式,2013非主流女生头像
头像女生超拽萌戴帽子,qq性感女生头像
qq头像女生超拽疯癫,qq个性头像 女生
电话薄备注名称大全1P*121732...
家族名字大全唯美2P*28334...
唯美人物背景图片3P*837904...
家人相册名称唯美4P*1503935...
欧美清新情侣头像一对 情侣头像双人头两张 这就是我们每个人想要的生活5P*154593...
qq分组名称可爱简单 qq分组名字可爱非主流6P*123260...
220yy 79ck7P*1649068...
热血神奇yy频道设计 龍騰官方网站8P*501459...
男生qq头像9P*525...
10k图片头像大小尺寸10P*60670...
yy怎么放歌 YY语音频道里怎么放背景音乐 yy放歌有杂音怎么办?11P*500492...
相册名12P*...


text:
都到第三季度中後段, 其實相機同手機廠都應該開始發佈新一輪「機海」! 再唔放料, 大家都唔知今個聖誕買乜好囉! 首先發招係Canon, 新機連珠發, 當中最搶眼係PowerShot G16, 強玩f/1.8大光圈搭Wi-Fi無線傳送, 我覺得如果話跑網上新聞, 又或喜歡社交網站日日Update, 唔上NEWS唔巿安樂嘅 ,佢會係一部好機!
初睇1/1.7” 1,210萬像素背照式CMOS配DIGIC 6, 數字唔高, 不過呢部機主攻係網上Share, 其實像素係有找囉! 高像素單反,無反, 大家手上都有幾部啦, 買部輕便強拍會係一個唔錯選擇!
機身內置Wi-Fi, 除一般Print相,備份資料之外, 最正係仲可以預設社交網站路徑, 即影即傳! 仲要係相片同短片雙對應, 真係好方便! 另一樣我覺佢好細心嘅, 就係短片上強化功能, 首先係加入追蹤自動對焦同人臉對焦, 令G16喺拍片時嘅追焦能力大大加強, 再加埋細粒感光元件嘅「景深較長」特性, 我覺得效果隨時拍得住一般DV;
另一樣好醒嘅, 入係一個叫「短片壓縮」功能, 即係例如你有條片, 原本校咗做高清拍, 但FB又對應唔到咁高MB數同解像喎, 咁你話點算好, 呢個時候,呢個新功能就幫到你, 你話係咪好User Friendly先? 不過當然啦! 佢始終本位係DC, 相信為咗符合外國入口條例, 短片長度應該都唔會過30分鐘!
另一樣至愛, 係佢搭快卡有12.2fps高速連拍能力, 其他如GPS,HDR等都樣樣有齊, 新加功能仲有星空拍攝模式 (簡易拍攝星空,星軌相片和Time-Lapse短片),模糊背景模式 (輕易突出主體)等, 不過我覺得最無謂嘅反而係佢個全新峰值(Peaking)功能,Canon話可以令手動對焦拍攝更快更準, 頂! 你又唔似無反咁乜鏡都換到落去, 我無端端手動嚟把鬼咩! 買你就係貪你細部,方便又簡單……個峰值對焦, 留返俾無反啦! 至於機價同發售日期, 有待進一步公佈.


text:
2016年2月12日星期五
新春班蘭雪芳
其實我自己一向都唔太 buy 雪芳蛋糕,因為覺得太軟身,太濕潤,唔係我杯茶,我始終都係比較鍾意磅蛋糕同 muffin 個 texture,但唔知點解次次整嚫班蘭雪芳蛋糕,啲人都係極之欣賞同讚賞!咁重好,一來易整,二來輕身好多,拎出街都唔使咁重.
所以今年就整嚟拎去老表家團拜.
2016年2月8日星期一
猴年新春
2016年2月7日星期日
老友的新年禮物
聽日就係農曆大年初一,我諗家家戶戶都會好忙,忙住攪呢樣攪嗰樣,又要忙煮餐團年飯.我自己今年就相對無咁多嘢迫埋一,兩日內做,因為今年多時間量地同拍烏蠅,所以可以將啲嘢分開好幾日去預備,而且又唔使團年,又唔使 "年廿八",噚晚收工返到屋企攪掂哂就浸定少少初一煮齋要準備嘅材料,今日全部洗乾淨哂,聽朝就變相無咁多嘢要做,應該趕得切午時前上供.除此之外,今日仲整定個蛋糕聽日帶過去老表家團拜.
今年收到兩位老友 Louisa 同 Ernest 媽咪送嘅新年禮物,全部都係 Louisa 間烘焙學校嘅出品.
2016年2月2日星期二
天文數字
見雪櫃仲有啲秋葵同 1/4 個洋蔥喺度,諗住買包四季豆返嚟炒埋一碟,點知貴到唔捨得買,差唔多貴一倍咁滯!其他蔬菜都要起碼二,三十蚊斤,問勻哂成個菜檔所有蔬菜嘅價錢咁滯,都真係幾得人驚,簡直係天文數字,無樣買得落手,好彩同個菜檔阿姐熟,如果唔係問完哂都唔買的話肯定俾佢 bing2 鑊甘兼粗口問候!!
2016年1月27日星期三
暖身
2016年1月25日星期一
赤味噌燜栗子蓮藕
2016年1月10日星期日
初一全素公司治
2016年1月7日星期四
發芽菜
2016年1月1日星期五
元旦開爐
各位 blog 友,Happy New Year!!
今朝晨咁早起身要同老表上堂,佢學完走咗之後就當然又走去再瞓過啦,太早喇,都仲未瞓夠!瞓咗大約一粒鐘後就起身整包,冷宮無哂存貨,唔整唔得,否則無嘢食呢!
訂閱: 文章 (Atom)


text:
其他嘢先唔好講,你睇吓個名就已經知呢個所謂十大傑青獎有咩問題.
十大傑青既然冇十個,點解要加「十大」兩個字?十大富豪可唔可以得六個?嚟我公司幫襯有十大好處,我可唔可以淨係同你講原來只得五個好處?
全香港咁多人,你揀唔到十個唔係代表你要求高,而係代表而家好少有料嘅人走去提名.廣告
其中一名獲獎者被圍插,其實對佢有少少唔公道,因為其實佢本來都係一個好好嘅年青人榜樣.出身唔係好,靠自己雙手買到樓,仲買埋舖,供完又好未供完又好,必定算係成就.既然人哋係咁有成就,我哋咁樣批評佢,就係有少少唔公道.
不過只係少少唔公道,即係 5% 唔公道,有 95% 都係批評得好公道.廣告
賺到錢,周圍同人講,係一件好冇腦嘅事.除非你係開賭博網站,你要話畀人聽你係捉路之神,咁你就絕對應該用買樓嚟曬你嘅命.
你係傑青喎,唔係講錢㗎嘛.買到樓就大肆宣傳,同葉朗程呢啲市儈佬買㗎靚車周圍同人曬有咩分別?不過呢個都唔係重點,而重點係,你買層咩樓咁巴閉?淺水灣?山頂道?最戇居嘅人,就係攞住一啲唔巴閉嘅嘢然後巴巴閉咁攞嚟講.
人哋補習天王林溢欣,同你年齡一樣,三年賺一億.你買嘅單位,人哋一炮過唔使供買三十個都可以面不改容,係面不改容呀,因為今年買完三十個,佢下年又多幾千萬,又可以買多十個.你知唔知,人哋淨係泊喺屋企嗰架唔係成日揸嘅法拉利都貴過你層樓?
得,我知,你攞傑青,唔係因為錢,係因為你做過好多社會服務.有做社會服務係好,但呢啲咁嘅社會服務,係唔係足以去到攞傑青?我答你,far from enough.我唔係質疑佢嘅善心,但社會服務呢啲嘢,要 chok 出嚟容乜易.喂,而家講緊攞傑青喎,咁易 chok 出嚟仲係傑青?最令人擔心係,如果做傑青嘅門檻只係咁,十年後個個傑青都會變晒強國富家子弟,因為佢哋會發現,原來攞獎係咁容易 manipulate 嘅事.
搞呢啲傑出獎,最怕就係有人為攞獎而做啲為攞獎嘅事.
呢個傑青話佢冇朋友,我信.因為如果佢有朋友,佢嘅朋友就唔會睇住佢改個咁嘅英文名都唔出聲.Fony 即係虛偽嘅人,你叫自己做 Fonia,係唔係要搵個 Greedia 先襯得起你?
原文連結


text:
週日( 8日)傍晚,孤清阿佘一個人行宜家,其間不斷傾電話,連經過近排 hit爆香港嘅路姆西( Lufsig)野狼毛公仔都唔得閒理.路姆西因為最近社民連成員用嚟怒掟梁振英而一擲成名,但阿佘見到佢都係掂行掂過,出名警覺性高嘅阿佘,之後見到 FBI影相,即走入去停車場攞車.
FBI
宜家齋行 阿佘冇理路姆西
最近,有傳鄭嘉穎同佘詩曼一對舊相好復合,事關上月 TVB搞巡禮, 2人全無避忌以情侶檔姿態繑曬手現身, sweet到痹.但當 FBI以為嘉穎同阿佘有機會黐番埋時,點知嘉穎最近開咪講:「我只可以再講一次,我哋𠵱家冇復合,仲係朋友,平時會聯絡.」
嘉穎講到咁絕,阿佘都好難同佢翻撻.復合無望,未使開工嘅阿佘惟有搵狗陪.週日( 8日)傍晚時分, FBI喺銅鑼灣撞到佢將愛犬私藏落金色寵物手挽袋行街.當晚,阿佘先上去位於栢寧酒店一樓嘅 Homeless家品店睇裝飾物,之後就走落地窖嘅宜家傢俬睇家具,其間 FBI見佢用手機影低傢俬後,即時傳相畀人過目,之後仲成日細細聲同對方玩語音!不過,阿佘掛住傾電話,連行過最近喺網上洗曬版嘅宜家毛公仔「路姆西」,都唔得閒理,話曬路姆西最近賣到斷市,聽講宜家要急急返貨,唔買都睇嚇吖嘛!
眨嚇眼,富貴阿佘已經 38歲,兩年後就到 40,早啲搵番個男友,咪唔使搵狗陪 shopping咁孤清囉!


text:
2014年11月10日星期一
老將終於要退役喇!
真係越窮就越見鬼!
呢季開始電費同差響都無咗政府補貼,要自己交番,一下子又多成千蚊支出;上個月好友結婚,買禮物又用過千;呢個禮拜部洗衣機漏水情況越見嚴重,睇住呢頭入水,嗰頭就流番出嚟,水位根本都未達指定標準,都唔緊要,最弊係我要不斷拖地索水!!一個人一個禮拜先開一次機洗衫,仲要係低水位都俾多咗佢,咁你話我有得幾多件衫要晾呀!?所以呢幾個月基本上用嚟拖地索水嘅時間仲多過晾衫嘅時間,前幾日情況仲突然加劇,想唔換機都唔得啦,咁又唔見咗 $3000 喇!!
2014年11月3日星期一
免炸吉列南瓜薯餅
2014年10月28日星期二
超鬆軟的紅麴甘酒麵包
近排老友 Louisa 跟仙姐一齊出國學整麵包,當然學到好多嘢啦,佢同我哋講,原來用直接法整嘅麵包都可以好好食,就算放到第二,三日都依然軟熟,秘技就係翻面!翻面係歐洲人整包時會用到嘅一種手法,喺麵糰第一次發酵完成兼排氣後,通常都會將個麵糰滾圓,之後鬆弛十至廿分鐘或作第二次發酵,Louisa 就教我哋用翻麵代替滾圓,排氣之後將麵糰上下左右向內摺入,然後收口向下鬆弛 15 – 20 分鐘,時間許可的話,可重覆多一次,之後先至最後發酵,藉此將空氣摺入麵糰內,令麵糰內含有更多空氣幫助膨脹.
前日又整紅麴甘酒包,今次有少少特別,額外落多少少水落去搓麵糰,放入雪櫃低溫發酵過夜,第二日拎番出嚟回室溫後就排氣,之後翻麵一次,最後發酵 45 分鐘就入爐焗.
泡菜雜菜鍋
知道有韓國部隊鍋呢樣嘢好耐,但就唔太清楚其實係乜,睇相咪又係一貫韓國泡菜鍋咁一鍋紅湯,加多個即食麵落去.咁啱 Maangchi 姨上個禮拜教整呢個韓國部隊鍋,佢話自己都未試過呢個菜式,只不過不斷有讀者叫佢教整,佢先至飛返韓國去唔同食肆試菜,之後再教網友整.
睇番佢個網頁,原來呢個菜嘅來歷係源自於韓戰之後,美軍將午餐肉,香腸,火腿,茄汁焗豆等罐頭醃製食物帶入韓國,呢類罐頭食品對於當時嘅韓國人嚟講相當新鮮,於是韓國人就開始將佢哋加入傳統泡菜鍋內.
清楚知道咗之後,我更加唔會試囉,就算係 Maangchi 姨都坦言佢唔覺得咁樣嘅煮法會好味,吸引唔到佢!喺我眼中韓國飲食都比較著重天然食材,又有自己一套嘅養生食療,甚至會用到中藥材入饌,就連一般煮餸或醃泡菜都會用梨去代替砂糖提供甜味.呢個部隊鍋無啦啦走去加啲罐頭食物及即食麵落去,最頂癮嘅仲係茄汁焗豆,真係想像唔到個味道有幾好食囉!
雖然我自己就唔會整呢款部隊鍋喇,但睇完Maangchi 姨點整個湯底,又覺得幾吸引喎,就用自己鍾意嘅食材,再參考個湯底部份用料整個泡菜鍋啦!
2014年10月27日星期一
純素芝麻豆腐雪糕 Vegan Sesame Tofu Ice-cream
喺型仔廚師個 Youtube 頻道度見到個 vegan ice-cream 好耐都無的起心肝整,咁啱早前整芋頭紫米露時用剩咗啲椰漿,要盡快清埋佢,因為椰漿好易變壞.突然諗起可以用嚟整雪糕,咁就趁天氣仲未係好凍,快啲試整咗個 vegan ice-cream 食譜.
今次係 base on 型仔廚師個 tofu ice-cream,自己再加啲減啲,就變成黑芝麻雪糕喇!由於整呢款雪糕係唔需要煮過或加熱,原本想買盒裝即食豆腐嚟整,感覺上比較衛生,但始終都係嫌盒裝豆腐豆香味唔夠,最後都係買番街市豆腐檔嘅豆腐嚟整,反正腰果我都會先汆水,跟手放埋件豆腐落去囉!( 但其實型仔廚師係無將腰果汆水㗎,原粒就咁用.)
2014年10月16日星期四
秋葵芽菜米紙卷
辣炒秋葵鮮淮山
呢碟餸都真係 “黏鬥黏,潺鬥潺”,切完秋葵之後再切鮮淮山,攪到成隻手都係潺,黐黐立立,好似有啲唔知咩喺手咁,哈哈哈哈!!!
好多人都唔多鍾意食秋葵,我估可能係煮得太過耐,煮到太軟身,太過黏,其實秋葵原本係可以生食嘅,不過我自己就未試過,無論係炒定係灼熟,一,兩分鐘就得㗎喇!
2014年10月10日星期五
是日出品
2014年10月8日星期三
眉豆南瓜粟米粥
曾經有 blog 友話發覺我好鍾意食雜糧,係呀,我絕對唔係一個飯桶,唔多鍾意食飯,就連粥都好少煲,就算以前媽咪喺度時,晏晝嗰餐都幾乎完全唔會煮飯食,可能媽咪都一樣唔係飯桶!
焗爐版 Fish & Chips
炸魚薯條呢樣嘢真係無諗過自己整,因為我由細到大都唔係太好煎炸食物,但最主要原因都係要開鑊油炸,係我至憎做嘅動作!好耐之前已經知道咗薯條可以用焗爐做成免炸少油版,而最近又喺 Masa 個網站度見到連可樂餅都可以用焗爐做到,真係超吸引,一定要試試!
傳統 Fish & chips嘅炸魚應該係用脆漿包住魚柳嚟炸,但係要入爐焗的話就無可能用脆漿喇,所以唯有用吉列做法啦!
訂閱: 文章 (Atom)


text:
19 MARCH 2017(SUN)
我地食左一個豐富早餐後,我地就即刻急急腳又走去玩,因為要去Planet J投入虛擬童話世界~
其實上次嚟澳門都有打算嚟依度玩,不過都係鐘意跳唔停嘅小小豬就選擇左PLAYHOUSE大放電.今次就可以嚟試下玩啦!
Planet J其實就係一個角式扮演嘅主題樂園,入到嚟小朋友就可以裝扮一番,之後就齊齊遊戲接受大考驗~
每事問嘅小小豬又嚟發揮佢嘅問題小子本能,一嚟到就不停問姐姐點玩~
如果小朋友想玩遊戲,就要另加150蚊購買魔法裝置(入場費150元(3歲或以下免費入場))~
拎住個魔法裝置就開始可以去玩啦~
話明係童話世界,就當然係有故事嘅內容,職員姐姐就先同小朋友們介紹故事起源及遊戲玩法~
原來場景都真係非常之大呀~
原來全程都有職員姐姐跟住,指導小小豬去接受挑戰呀~
原來每個魔法裝置內嘅任務都係有所不同,所以小小豬要好留心睇下魔法裝置內嘅故事,從而去適當地方做指定任務~
好啦...可以開始接受挑戰啦~
終於到左第一個任務位置~
一步步依指示就可以完成啦~
其實每一個挑戰都有唔同嘅難度,雖然有啲小小豬都真係未必識,不過全程有姐姐帶領,係適當時又加以幫忙同鼓勵,所以都唔怕會失敗呀~
其實每個任務位置嘅佈置都真係好仔細,所以都忍唔住要影下相,不過由於我地嘅魔法裝置只有一小時時限,所以小小豬就唔肯同我影相,要繼續去挑戰呀~
小小豬好努力地完成一個個挑戰,我就成為陪小小豬行住玩,跟隨唔同嘅任務前往唔同嘅區域,都真係左行行右行行,仲要急急腳(因為限時嘛),其實都真係幾攰(我指我自己),不過小小豬就精力無限,仲越玩越起勁,因為想快快手完成多啲任務嘛~
時間過得超快,一小時嘅魔法裝置遊戲時間就完啦.雖然冇得玩,不過仍然係可以留底係入面不停影影影,其實好多場景都係好精美,如果可以多啲時間我估真係可以影起碼大半日都未影完呀~
由於我地之後再有重點活動,就係去睇「體驗夢工場」冰之歷奇冰雕展(按此重溫),所以影得唔夠喉就要走啦.
係我地交還魔法裝置時,原來係會因應你玩到嘅程度,之後就會有COUPON送返俾小朋友,等佢可以係POP-UP STORE買嘢. 當然我地因為太趕下個節目,冇時間SHOPPING呀~
有別於一般嘅PLAYROOM,小朋友可以用用腦力考下智力,其實都真係唔錯,不過我個人就覺得如果大個啲嘅小朋友去玩,可能佢地能力高啲投入感會大啲.小小豬唔係唔鐘意玩,只係有某啲題目對佢嚟講就難左少少,導致投入感減去少少.
不過值得一讚就係那靚靚場景,真係好吸引呀,一個入場費就可以係園內全日任影(留意...係可以全日任行,不過一離開左就唔可以再入去,即係話只要係唔走先可以全日任行). 唯一就係....如果入場費可以平少少,我想就一定可以吸引多啲人入去玩呀!
More information :
澳門金沙度假區「冰之歷奇」2天自由行套票 每位$699起
- 包「體驗夢工場」冰之歷奇門票
- 包金光飛航香港往返澳門經濟艙船票
- 酒店餐廳內享用早餐或午餐(可免費提升至「體驗夢工場」功夫熊貓之舞林盛宴享用早餐)
- 包一晚酒店住宿(可選擇:澳門金沙城中心假日酒店,澳門巴黎人,澳門威尼斯人或澳門金沙城中心康萊德酒店)


text:
今日成個 Facebook 洗版式講緊特區正苦偉大嘅梁特首,被發現係平安夜當日公開咗約 400 人嘅朋友名單,包括多位性感女郎,甚至係日本 AV 女優.今日特首辦就發聲明話佢個 Facebook 係 12 月 24 日下午懷疑被黑客入侵,改晒佢啲個人資料,又加左堆「新朋友」乜乜乜咁.
但係天網總係恢恢,網絡總係疏而不漏,好快就有一幅 Facebook 截圖,日期係11月23日,圖中所見,有3個性感索女一早已經係 Facebook 同梁特成為朋友.正所謂,若要人不知,真係唔好太低 B.
繼我話,偉大嘅梁特,一定係妒忌 AV 仁可以係立法會「明張目膽」咁睇女,而自己又要日日對住隻龍蝦而寂寞難耐,於是瘋狂係 Facebook 同對岸嘅美女互相交流.不過連日本女優都唔放過,就真係要小心呀爺囉,始於方丈份人……大家都懂的!
不過咁,唔好以為發埋啲咁嘅聲明,我地就會信你先得架,我地無你咁低智商呀! 成件事得兩個可能性,第一,專頁一直由佢自己管理,亦即係話所有性感女郎同埋女優,都係佢自己加,唔係追蹤咁簡單,直頭係做埋朋友,有晒計劃啦.就當真係黑客入侵,預左要搞你呢個特區首長,又會唔會只係刪下你啲 post,幫你周圍加下「新朋友」就算呢? 搞得你,最起碼都要你身敗名裂啦.講番轉頭,平安夜公開嘅朋友名單,分分中係自己錯手公開,但又唔知點收科,就作個大話出黎,呢件國王自製的新衣,唔係咁易著架.
第二個可能,有下屬幫佢管理個專頁 (應該唔會係馮煒光掛),除非果個人係一心要搏炒 (而我唔相信會有人蠢到會因為咁而令自己無左份工,尤其係政府工),否則係絕對唔會幫佢加咁多「新朋友」囉.畢竟到有一日東窗事發,後果都係自負,呢盤只輸無贏嘅賭局,無可能有人會 All-In囉.
所以,結論只得一個,就係梁特敢做唔敢認,而我會叫呢種人做契弟!
Photo: hk.apple.nextmedia.com
文探花 Be The Third.Lyricist.Writer


text:
全知言
率先揀 我最喜愛男女歌手金曲係……
呢個年代成部手機 song list都係韓文歌.講真你今年又有勁 loop邊首廣東歌呢?雖然歌係少咗人聽,但各大頒獎禮 must go on.陳奕迅,容祖兒依然係唔少歌手心目中大熱,就快嫁人嘅 Ella BB就扒冷估周柏豪,人妻梁詠琪就話鍾意睇王菀之套《老表》仲話:「佢今年個勢好勁.」熟知大台規矩,果然世事都俾 GiGi看透!
官恩娜選柏豪 Gin Lee
我覺得 Gin Lee真係唱得幾好嘅,我真係幾喜歡佢嘅聲音同演繹.咁男歌手就周柏豪啦,幾好呀,佢啱啱個演唱會都好成功!啲歌都愈來愈好.最感動嘅歌,我諗〈高山低谷〉(林奕匡唱)令我幾有共嗚嘅歌.
小肥揀安仔 祖兒
今年最佳女歌手我會揀容祖兒啦,佢自己好勤力,我本身就好鍾意.金曲我覺得係許志安〈流淚行勝利道〉,真係聽到我呢…….好順利成章,(男歌手)我會揀許志安,因為好多小道消息都傳係佢啦,我覺得係佢!
梁詠琪貼菀之 Eason
我心目中嘅男女歌手呢,就係陳奕迅;咁女歌手呢,我諗係王菀之囉.佢今年個氣勢好似好勁,咁我有睇過佢拍嘅電視劇呀,同埋好鍾意聽佢唱歌.
鄧麗欣買千嬅 安仔
我心目中最受歡迎男歌手係許志安先生,而女歌手係楊千嬅小姐.因為安仔啲歌好好聽,尤其〈流淚行勝利道〉啦,我亦會揀呢首做金曲嘅,聽咗一次就喺我腦海中,我覺得呢首歌係非常成功,好講得中好多人心聲.
各有各 Like
現今香港樂壇頒獎禮,基本上陳奕迅,容祖兒玩晒,不過後生仔就唔係咁諗,佢哋心目中各有喜好!原來吳若希首〈越難越愛〉真係好 hit㗎!
倉鼠 17歲 愛柏豪
周柏豪囉,唔知喎,一出道已經睇佢喇喎.女歌手?其實冇喎.金曲周柏豪〈還記得〉囉.
阿 Mi 20歲 冧若希
林峯,佢唱歌好聽囉,樣又靚仔.女就吳若希,金曲佢嗰首〈越難越愛〉啦.


text:
中環出更:秉承家訓 霍震霆兩歲孫習泳
大戶之家,總有家訓.記得已故全國政協副主席霍英東長孫霍啟剛講過,爺爺日日督促佢游水.尋日啟剛父親兼港協暨奧委會會長霍震霆出席一個活動時,自爆佢嘅寶貝孫仔中曦遺傳咗佢媽媽郭晶晶嘅游水天分,已開始踢吓水.仲話中曦好黐佢,前排就忙住幫個孫搵好學校,嚟緊就要開學喇,自己都有啲戥孫仔緊張喎!
慈祥爺爺大讚有天分
霍震霆講起個孫就一副慈祥爺爺咁款.佢話,啱啱同寶貝孫仔喺吉隆坡返港,事關佢去投票支持北京申辦冬奧及冬殘奧會.霍家一向支持運動,霍震霆自細就勤練游水,啟剛亦係,依家個孫未夠兩歲都開始習泳,難怪霍震霆好自豪,話覺得中曦都有啲運動天分o架!
中總傳轉立會代表
同場仲有中華總商會副會長袁武.早排發生政改表決「甩轆」事件,建制派議員嘅表現飽受責難,政圈預計明年選舉將會洗牌.袁武就話,未聽聞中總會有新嘅立法會代表,而且選舉係明年嘅事,目前言之尚早.
中總常務會董楊華勇,會董方添輝,中華廠商聯合會名譽會長羅富昌同兒子羅永邦(Ben)都有到場.楊華勇嘅細仔下星期一將入讀幼兒班,佢話早前同太太一齊陪囝囝搵學校,好彩幾順利,冇遇到古靈精怪嘅問題.羅富昌就話,阿Ben雖然已返家族幫手打理生意幾年,但係佢仲未可以退休.佢笑稱,若用馬齡計算,阿Ben只係得三歲,仍然有進步空間喎!
卓妮
贊助商:


text: 現年31歲嘅Cookies餅女楊愛瑾(Miki)同經歷8年風雨嘅永安太子爺郭永淳於上年4月30號修成正果,簽紙結婚,佢更喺11月宣佈同老公成功「搞出人命」,陀B 3個月.準媽媽Miki喺陀B後仍然活躍,不時外出,日前某晚9點半左右,見到佢同老公拖住手,同行仲有3大1細朋友喺銅鑼灣現身,已經見肚嘅Miki同郭永淳全程拖實,郭永淳邊行邊回頭同朋友傾偈,見Miki心情唔錯,佢着住波鞋,行得好輕鬆,步速亦頗快,睇落好似趕時間咁.一行數人行到去一個咪錶位上車,當晚由其中一位男友人揸車,另一男友人坐喺司機位旁,Miki兩公婆同剩低嗰1大1細朋友坐後座乘客位.Miki企喺路邊開咗門企定腳,郭永淳兜去另一邊上車,坐喺後座中間,Miki見老公上咗車先坐上去,後嚟上齊人就開車走.睇番架車嘅資料,架車係2009年出廠嘅Benz E63 AMG,o依家二手價都要約40萬港幣左右,登記車主係一間私人公司,公司董事係一名姓丁嘅男士.《蘋果》問Miki陀B陀成點,佢以短訊回覆話:「最近身體幾好呀,多謝關心!」仲補充多幾句:「之前唔係好舒服,近呢個月身體好番好多,食番多啲嘢,冇之前咁攰,所以多咗出街散步.」咁就好喇,陀B最緊要心情好,食得好又有運動,阿B一定好精靈!


text:
MeiLin以香港夜景作招徠,都幾有品味.
爆壹爆
中日女合作援交
中日成日鬧外交風波,中日靚女就聯手進擊港男.呢排 WhatsApp流傳一段出位援交廣告留言.出留言條女係一名今年二十五歲,叫 MeiLin嘅海歸中國妹,自稱做 model.佢仲話同佢日本妹朋友 Nijuuw依家喺香港,住灣仔駱克道一間酒店. MeiLin仲好曖昧咁話,好想搵人「 fun」,只要肯俾四千蚊,就可以同佢哋「三人行」,中港日三方高峰 fun足一粒鐘添.嘩,中日女仔合作賣淫,真係聞所未聞,唔怪得港男 WhatsApp瘋傳喇!
爆哥第一時間上 MeiLin個社交網站睇吓咩料,發現唔少三點式水著噴血照之外,佢話自己係中菲混血兒,音樂狂熱分子兼夜遊人.咦,同爆哥又幾襯喎!不過最特別係,原來佢曾經接受外國傳媒 CNN訪問,講解亞洲地區做模特兒經歷,認真巴乜閉.爆哥乜女都溝過,係咪試過上 CNN嘅靚女,於是好想認識 MeiLin,同佢多多了解,所以決定上灣仔間酒店搵佢.
去到酒店大堂,爆哥打俾佢,諗住叫佢落樓下 coffee shop飲杯咖啡傾偈,點知 MeiLin話唔想落街,爆哥惟有上房搵佢.著住低胸背心嘅 MeiLin開門,裡面光線好暗,爆哥問佢係咪接受過 CNN訪問,佢用英文爽快承認.之後爆哥講明來意,話想同佢傾吓偈喎,了解了解 CNN訪問內容和國際最新形勢,可能太玩嘢,佢即刻黑面話冇時間,之後快快閂門.唔係嘛,都唔講得笑嘅,冇幽默感.
我頂!成條鱷魚擺超市賣
幾日爆哥上深圳搵北方麥明詩交流,拖手仔去東門步行街濕平,行到身水身汗,於是入李超人間超市,諗住買嘢飲涼吓冷氣.點知入到去海鮮檔位時,當堂嚇一跳,咩料?原來見到一條米幾長嘅鱷魚,打橫趴喺檔位上.睇真啲,雖然條鱷魚應該瓜直咗,但睇落都係好恐怖,又核突喎!
爆哥本想媽叉爆個賣魚佬,北方麥明詩即刻話爆哥少見多怪,佢話近年內地人好鍾意買鱷魚肉煲湯,因為大陸空氣質素愈來愈差,搞到好多小朋友氣管有問題,好多人話用鱷魚肉煲湯可以止咳,所以好受歡迎,但你知啦,大陸乜都假,咪成條鱷魚擺喺度俾你睇,證明堅喎!鱷魚身大概一百蚊人仔五百克,而最貴係鱷魚掌,五百克要成百四蚊人仔㗎!
有嫌疑!鳩嗚團搶咪收錢
928前夕,爆哥又落旺角緬懷吓.見到鳩嗚團常客兼城邦派活躍分子肥妹又喺度,佢同班人反緊旺角大媽,見到大媽唱大陸歌曲時,仲即時好㷫上前搶支咪返來,唱出城邦派自創歌曲同埋《海闊天空》,又唱得唔錯喎,在場有唔少市民上前塞錢俾肥妹作為獎賞,起初她拒絕收取,後來推推吓,最終都係選擇袋住先.喂,你依家係來反大媽,定搶大媽飯碗先,講清楚好喎!
不過話說回來,佢哋一邊反大媽在街頭賣唱收錢,但自己又犯下同樣錯誤,點都唔係好妥,真係講一套做一套,仲有呀,爆哥發現有唔少街坊用手機拍攝肥妹收錢過程,點知入面有冇藍絲呀,遲吓有人爆鳩嗚團同樣阻街賣藝收錢,就唔好啦.
爆哥乜料
金融界撈家,穿梭黑白政商界,朋友遍布旺角至中環,每星期都八到
唔同料,同《壹》仔讀者過吓癮!


text:
Hello, 又係我, 一直以嚟都好想分享下咁多年嚟, 睇過/買過嘅cross-over漫畫, 當中有好多都係10幾年前嘅產物, 有時執屋打掃時, 見到一本本收藏, 都不自覺攞上手回味一番, 我知道美漫喺香港始終少眾玩意, 不過都希望可以勾起大家嘅一啲回憶, 如果反應好, 我會定期更新
好, 本身我係Marvel粉絲, 不過細個嗰陣都有睇DC, 我依家對DC嘅印象已經好模糊, 不過DC有套Green Lantern(綠燈俠)會上映, 我突然諗起Zero Hour, 所以今次就講佢先(筆者2012-1-15 著)
由於好多情節我已經唔記得, 所以喺網上搵左啲料
講呢個cross-over之前, 有少少背景要話俾大家知, DC呢間老牌漫畫公司, 咁多年以嚟出版過無數本漫畫, 但係以前一直對漫畫入面嘅角色, 情節, 時間觀念等描述, 一向都亂到9彩, 例如今個月出版嘅漫畫, 一本講嘅少年超人, 另一本就講緊中年嘅超人, 但時間上, 大家又生活喺現代, 角色之間嘅關係又前言不對後語, 長遠嚟講, 不但搞亂讀者, 仲會影響角色成長, 同讀者追看意欲, 所以, 喺1985年, 佢地做左個壯舉, 就係編寫一個大型cross-over去將所有人物故事矯枉過正, 個概念係, 喺DC漫畫世界中, 係存在平行宇宙空間, 佢地統合所有角色嘅其中一個版本, 放喺同一空間發展主線故事, 其他嘅歸納為其他不同嘅支線世界, 我聽講, 呢個project嘅主力搞手仲為左資料搜集, 一次過睇返晒咁多年出版過嘅漫畫 , 之後編寫Crisis on Infinite Earths呢個大型cross-over…
不過小弟1985年嗰時都未開始識追美漫, 我今次講嘅cross-over其實係Zero Hour: Crisis in Time, 佢係1994年出版, 其實佢嘅出現, 係因為Crisis on Infinite Earths仲有好多漏洞要跟進, 所以再嚟多個同平行宇宙有關嘅大堆頭故事 (其實DC搞左咁多年, 個時間線依然好混亂, 往後都仲有呢類故事, 如近期嘅Final Crisis)
故事講述, 超人復活之前, 曾經有幾個替身出現, 其中一個Cyborg Superman, 呢條友其實係奸嘅, 佢後來摧毀左Hal Jordan(亦即綠燈俠)嘅居住城市 – Coast City, 綠燈俠精神崩潰, 失去控制…
Cyborg Superman
失去理智後, 殺死同伴, 取去其綠燈指環嘅Hal Jordan
佢一路追求更強力量, 試圖改變歷史, 拯救Coast City… 與此同時, DC世界開始出現混亂狀況, 有好多唔同版本, 唔同空間嘅人物同時出現, 原因係有一股力量喺時間盡頭一路刪除清空所有嘢, 令時空壓縮, 空間交錯, 幕後大黑手就係綠燈俠…
變成Parallax嘅綠燈俠
Hal Jordan暴走後, 當時代替佢嘅另一位綠燈俠 – Kyle Rayner
Zero Hour最特別嘅地方, 就係佢嘅期數係倒後, 即4, 3, 2, 1, 0咁去, 最後各英雄經歷不同遭遇後聯手制止綠燈俠, 打到最後, 宇宙重生, 世界由一片空白再從頭開始, 漫畫有幾頁紙係真係空白, 俾佢吹脹 … Hal Jordan雖然當時係死左, 不過後來嘅故事, 佢已經從生, 亦歸隊做返綠燈俠
嗰陣細個, 初中, 其實無咩零用, 不過唔知點解可以有錢去買齊呢套書, 唔好以為Zero Hour得5本, 佢前後有好多關連期刊(Tie-in)同佢有連繫, 到最後出完0期之後, 整個月嘅所有DC漫畫期刊都定為0期, 成40本#0期嘅書都買齊, 依家諗起, 真係”R”爆頭, 嗰時啲錢點得嚟…
回想起, 佢最後嗰期#0, 成個封面白色, 真係好有搵笨之嫌, 咁多年來, 我最深印象就係最後有幾頁堅係空白…
補充


text:
呢個批真係想整好耐好耐 o架喇,因為我係南瓜精嘛! 但係一諗起要整個批底就真係有啲郤步喇,事關整批底好鬼煩,又要雪,又要擀,仲分分鐘整到成手油淋淋 o添.今日整就仲衰,可能因為天氣又熱又濕,捽牛油粉粒時啲粉已經勁軟,勁瀉身,攪到我要額外加粉之餘,仲要將個粉糰放上冰箱至雪夠硬身,方便擀薄.查身呢個批底已經做過好幾次o架喇,真係估唔到會攪成咁,激死人呀!
整批嘅食譜我都有好多,方法大致分兩種,我之前整嚫都係先焗好個批底先再放上餡料,但係今次呢個南瓜批就唔係咁做,我參考過幾過食譜都係唔駛預先焗好,放上批模後直接加餡料上面,之後先一次過焗,其實我都有啲擔心個底未焗熟或俾啲南瓜蓉整腍個皮,不過唔緊要啦,咪試一次咁多囉,真係失敗的話,咪當上咗一課,下次唔好再咁做囉!學 Winnie 話齋,佢整餅係從失敗中學習嘛!
批底
材料:
低筋麵粉 135 克
杏仁粉 30 克
牛油 68 克
糖 35 克
蛋液 38 克
- 麵粉先過篩 3 次,與糖及杏仁粉混合好.
- 加入牛油,用指尖將牛油捽入麵粉混合物內成麵包糠狀.
- 倒入蛋液,輕手搓成麵糰,之後用保鮮紙包好,放入雪櫃雪約 15 分鐘至挺身.
- 拎出麵糰,隔住保鮮紙,用擀麵棍擀薄成麵皮.
- 將麵皮鋪上撻模上,用手指輕壓,令麵皮緊貼撻模.
- 用叉喺麵皮表面周圍隨意拮窿,之後再放番入雪櫃保持冰凍.
材料: - 南瓜切片,隔水蒸熟至腍,趁熱用叉壓成南瓜蓉. - 加入糖,拌勻,再加入蛋液混合好. - 最後加埋肉桂粉同荳蔻粉,拌勻即可. 材料: - 淡忌廉煮熱,之後倒入朱古力內. - 將淡忌廉同朱古力不斷攪拌直至朱古力完全溶解為止. - 南瓜餡料倒入撻皮上面,用膠括掃平表面. - 將撻模放入已預熱至 180 °C 嘅焗爐內焗約 30 分鐘至熟. - 出爐後攤凍,然後將已煮好嘅朱古力漿淋上面,待朱古力漿凝固即成. 朱古力淋面唔夠平滑靚仔,要多多練習至得! 朱古力味道好濃,反而主角南瓜味道就唔係太出. 唔知係咪因為額外加粉嘅關係,攪到油嘅份量相對少咗, Notes: - 批底麵皮表面拮窿,可防止麵皮入爐後受熱膨脹,以致撻底拱起. - 全部蛋液份量剛好係兩隻雞蛋份量. - 如果唔係用甩底撻模的話,可預先喺撻模內墊入爐紙,之後先再鋪上麵皮,焗好 - 做朱古力淋面時,朱古力與淡忌廉份量比例可依個人口味調配. 你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
南瓜餡料
南瓜肉 200 克
黃糖 30 克
蛋液 62 克
肉桂粉 1/4 茶匙
荳蔻粉 1/8 茶匙
朱古力淋面
朱古力 75 克
淡忌廉 75 克
組合
所以咁黐模,真係咁多次都未試過!同埋無預先
焗個批底,始終都係差少少,底唔夠脆!
- 若批底麵糰太柔軟或瀉身的話,可加入少量麵粉搓勻,之後放上冰格雪硬.
之後就可以容易啲脫模.
材料:
- 南瓜切片,隔水蒸熟至腍,趁熱用叉壓成南瓜蓉.
- 加入糖,拌勻,再加入蛋液混合好.
- 最後加埋肉桂粉同荳蔻粉,拌勻即可. 材料: - 淡忌廉煮熱,之後倒入朱古力內. - 將淡忌廉同朱古力不斷攪拌直至朱古力完全溶解為止. - 南瓜餡料倒入撻皮上面,用膠括掃平表面. - 將撻模放入已預熱至 180 °C 嘅焗爐內焗約 30 分鐘至熟. - 出爐後攤凍,然後將已煮好嘅朱古力漿淋上面,待朱古力漿凝固即成. 朱古力淋面唔夠平滑靚仔,要多多練習至得! 朱古力味道好濃,反而主角南瓜味道就唔係太出. 唔知係咪因為額外加粉嘅關係,攪到油嘅份量相對少咗, Notes: - 批底麵皮表面拮窿,可防止麵皮入爐後受熱膨脹,以致撻底拱起. - 全部蛋液份量剛好係兩隻雞蛋份量. - 如果唔係用甩底撻模的話,可預先喺撻模內墊入爐紙,之後先再鋪上麵皮,焗好 - 做朱古力淋面時,朱古力與淡忌廉份量比例可依個人口味調配. 你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
材料:
- 淡忌廉煮熱,之後倒入朱古力內.
- 將淡忌廉同朱古力不斷攪拌直至朱古力完全溶解為止.
- 南瓜餡料倒入撻皮上面,用膠括掃平表面.
- 將撻模放入已預熱至 180 °C 嘅焗爐內焗約 30 分鐘至熟.
- 出爐後攤凍,然後將已煮好嘅朱古力漿淋上面,待朱古力漿凝固即成.
朱古力淋面唔夠平滑靚仔,要多多練習至得!
朱古力味道好濃,反而主角南瓜味道就唔係太出.
唔知係咪因為額外加粉嘅關係,攪到油嘅份量相對少咗,
Notes:
- 批底麵皮表面拮窿,可防止麵皮入爐後受熱膨脹,以致撻底拱起.
- 全部蛋液份量剛好係兩隻雞蛋份量.
- 如果唔係用甩底撻模的話,可預先喺撻模內墊入爐紙,之後先再鋪上麵皮,焗好
- 做朱古力淋面時,朱古力與淡忌廉份量比例可依個人口味調配.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
一年最多拍兩劇,唔操勞又唔志在,所以素顏被《 FACE》野生捕獲, 45歲萬綺雯睇落最多都係三次頭.
封面
一句似臨記積怨 13年 陳煒賣身到 49報復萬綺雯
小生花旦所剩無幾,連中生中旦都冇乜幾個剩,大台冇人用唔係新聞,不過都唔使去到邊都係陳煒啩?
唔只黃金時段《東坡家事》,《梟雄》,下午師奶檔《今日 VIP》同《都市閒情》,最新消息開完新劇《火線下的江湖大佬》仲有陳煒版「十二道鋒味」等埋班!
亞視去到大台,捱足 19年二奶命終於有位上,之唔係騎住佢成廿年嘅萬綺雯寧願湊狗都唔肯簽約做大台一姐囉!
咩叫人各有志?
陳煒 42歲都仲肯加簽 7年長約, oncall 36小時拍膠劇拍到 50歲囉!
呢個世界有一種惡鬥叫靜雞雞咁鬥, 44歲萬綺蚊同 42歲陳煒,一樣亞姐出身(陳煒 96年冠軍,萬綺雯 89年亞軍),一樣係亞洲電視花旦,一樣過檔大台,唔使鬥出面,不過去到邊都俾人比較,去到邊,只要有蚊蚊,陳煒就只能夠屈居阿二, 17年前《我和殭師有個約會》係咁, 17年後《東坡家事》又係咁.
同劇唔同枱
蚊蚊一入大台又係擔正,陳煒騷價低過亞視時一半,起步 5千一騷拍親閒角,終於有機會同場又係戲份一個天一個地.蚊蚊做女一同歐陽 Bobby係一對,陳煒做女三同諧星泰臣做一對.由亞視年代狙擊到大台,當事人對外梗係例牌否認唔係仇家.實情呢,無錫外景三個月,唔使明眼人都睇到蚊蚊同煒哥就算日日見都冇 friend過,開工 Hi, Bye以外零溝通,收工晚飯腳例牌都係蚊蚊, Bobby同監製王心慰三個.其實明明同輩份都當陳煒無到,又唔怪得嘅,據悉大家一樣咁高咁大,蚊蚊 Bobby樣樣靠自己親力親為,煒哥就例牌自僱無錫妹做跟班,自然同其他演員拉開距離.不過擺足巨星款,煒哥又愛煮兩味收買人心,結果成日煲湯請劇組飲.
「咁核突」
話晒斷斷續續做過廿年同事,連出名人緣好嘅萬綺雯都同陳煒唔 friend,原來真係有前傳.陳煒十三年前接拍亞視劇集《乘勝追擊》,為一場輪姦戲被三名臨記舔耳又咬唇,記者循例問到其他亞視女藝員睇法,心直口快蚊蚊一席話令陳煒嬲足 13年:「我都唔認得係佢(陳煒),以為係臨記添!俾我梗係唔制啦,咁核突!」一句「俾我梗係唔制」足以篤正陳煒死穴.為入大台做大茄減騷價,點知落完筆簽約至知唔肯簽約嘅萬綺雯反而得到大台加錢開劇樣樣迎合,外人一句「同人唔同命」講就容易,換着當事人,呢啖氣點哽!
終於有仇報
去到邊都俾萬綺蚊騎住嘅局面,想不到 19年後人過中年終於有得逆轉.據悉食正大台花旦荒,無得揀之下同陳煒落筆簽下七年長約,今次總算有得被捧,唔止第三女主角都有得喺《東坡家事》海報同萬綺雯平起平坐,新劇《火線下的江湖大佬》首次喺大台擔正,仲真正得到阿姐級看待,獲大台度身訂造烹飪節目拍港版《十二道鋒味》,而真正擔正原因,當然係宿敵萬綺雯又扭計,唔肯簽約做親生女.週一記者致電,陳煒至截稿前未有回覆,都係嘆緊世界嘅萬綺雯至得閒聽電話:「其實我不嬲簽嘅約都係自己有得揀,今次個新約叫做係部頭約,我一月都會開工同郭晉安拍正劇.我同陳煒咁大個邊會嗌交呢?不過大家朋友圈子唔同就係真嘅.佢咁勤力一個演員,嚟緊有咁多機會,我覺得應該嘅!」呢次確係飛雲,機會嚟喇!不過 42歲人至簽長約,等到約滿 50歲都嚟緊,呢個機會對一個花旦嚟講,係唔係嚟得遲咗啲?
過塘全勝軍
唔止萬綺雯去到邊都係女主角,去到邊都有觀眾緣,屈指一算,幾乎全員亞記過塘大軍發展都唔錯,唔止同齡藝人,連上一輩嘅謝雪心同後一輩嘅𡃁妹李綺雯,機會都多過陳煒.
前世有仇
相識 19年,結怨 13年又有幾奇?電視台巴掌咁大嘅地方,培育咗好多男女巨星之餘,亦都培育咗好多宿世恩怨,攞嚟同姨媽姑姐聯絡感情做茶餘飯後話題絕對一流.老老實實,原來男人郁啲結怨四十年,記仇過女人好多.
(鄭少秋 劉松仁)
由 40年前《楚留香》年代,松哥已經被秋官搶盡風頭,想不到 23年前拍《大時代》繼續被丁蟹㩒住嚟砌.年中神劇重播,呢段 40年宿怨舊事重提,原來當年拍《大時代》,秋官接受記者訪問都話拳打劉松仁一幕印象深:「最想一拳打暈佢!」
(謝賢 曾江)
四個小生去旅行,兩個小生大打出手,揭發原來謝賢曾江又係由上世紀粵語片年代已經唔咬弦.謝賢走紅在自視極高,遲出道十年嘅曾江就讀過番書不放對方在眼內,所以 60年代二人同場已經火藥味重.
(張可頤 宣萱)
97年兩大當家花旦合拍《難兄難弟》,短短幾個月搞到水火不容爆發史上最大型花旦級罵戰,宣萱鬧爆張可頤例遲,張可頤又反擊宣萱笑場阻收工,宣傳劇集二人更變小學雞鬥早到,最後要大台高層公然勒令停止罵戰.
(陳法蓉 李麗珍)
01年亞視劇《美麗傳說》一場掌摑戲,李麗珍疑似假戲真做打到陳法蓉面紅紅.九年後陳法蓉喊晒口舊事重提,話當年俾「呢位演員」鬧黐脷根,掌摑又起飛腳.不過事件亦有另一版本,話陳法蓉例牌遲到,珍妹出手幫劇組仝人出氣.
撰文:娛樂組
攝影:攝影組


text:
夏日又美又白之SOFINA潤白美肌工作坊及產品試用報告
by PrincessAnnie 香港5 年前
夏日炎炎, 除左要努力用"減肥"產品去"肥糕"之外, 我覺得美白都係一樣非常之重要既一個工作黎既~ 我呢, 最記得好多年前, out job化左一日妝之後, 由於當日大忙唔記得補防曬, 之後又唔識死冇做任何特別既treatment去美白, 之後既皮膚變到好似"發霉"既朱古力一樣, 成塊面一撻撻, 之後既善後功夫搞左好耐, 所以自從個次之後, 我得到一個非常之大既教訓, 就係美白係"禦防勝於治療"!
而係SOFINA既工作坊我都學左唔少野架, 依家同大家分享返當日既情況同我既試用報告先:
當日大會叫我地盡量素顏出席, 因為可以試用各種護膚產品, 其實當日我都病到冇MOOD化妝了~
洗完面仔之後, 就黎CHECK吓水份同皮膚既彈性先~有進步既空間喎!
而今次既SOFINA產品俾我地試用既就係呢條LINE: ALBLANC 潤白美肌系列
當日大會仲請黎一位來自日本既美容顧問同我地分享左好多有用資訊之外, 最重要就係教我地用產品幫我既面做YOGA, 係架,
原來面都可以用產品做YOGA架!
而我都有個問題係心裡邊, 係諗: 呢條LINE既產品有咩特別之處呢?
咁我都用得會好放心既!
講左咁多既產品資料俾我地之後, 我終於有機會試產品啦!
首先係佢: 美白按摩面膜, 佢既特點係啱曬我地用, 只係需要幾分鐘就可以一次過做埋按摩同美白既功能; 通過1分鐘的按摩促進血液循環,再配合3分鐘的面膜護理, 集中修護, 令美白及保濕成分深深地滲透至肌膚底層.有效抑制黑色素生成, 預防色斑, 同時滋潤肌膚, 締造明澄亮白潤肌.
佢有一套獨創既按摩方法架, 一的都唔難學架, 快的學識左佢先!
而日本既美容顧問都係現場示範左多一次俾我地睇既方法架!
而呢款產品我會係沖涼期間使用, 又唔會阻大家好耐時間架, 之後再係沖涼個時一次過洗走個MASK就OK架啦~!
用完MASK之後, 就係要搽返TONER同精華素啦, 話明係要美白, 當然唔少得搽美白既精華素啦, 亮白精華素.我呢, 上星期進行左一項曬左差不多4-5小時戶外活動, 我都醒架啦, 之前搽多左佢打左底先, 之後個晚返黎臨訓覺之前再搽多幾層等佢吸多的, 如是者努力搽左3日, 我既皮膚係唔覺黑左呢~
而最緊要當然係一定要搽防曬啦, ALBLANC既防曬有成SPF50+PA+++, 所以搽左完佢之後都唔怕會曬黑呢!
之後當然要化返個靚妝啦, SOFINA AUBE COUTURE既化妝品既QUALITY不嬲都好好, 而早前都出左新既唇膏同眼影顏色, 當日我都有用到上面呢!
我就係用左佢地幫我完成當日既妝呢! 比同平時既妝容淡少少呢!
夏天既美白行動唔好俾佢停呀! SOFINA ALBLANC既產品要幫我打低"紫外線", 防止我曬黑架! ^_^
PrincessAnnie
SalaD blog 發掘你的日誌,讓好 Blog 感染好生活


text:
「4個鐘200蚊又唔洗點做又幾好搵喎,如果每星期番一日都好.」但當我去到更衣室既時候就俾眼前果套「衫」嚇親,因為呢套就係又厚又大件既公仔衫,所以我呢一刻先明白點解200蚊……
其實食野係一個快樂既過程,如果好食而且食得開心,起碼你心情好D,做咩野都順利D,放個屁屙舊屎都爽D啦!但你又諗番轉頭,食得唔開心又谷氣,咪盞咩都做唔到,乸埋口面人都即時老幾年!喂,我好後生咋其實!
好耐好耐之前,唔知邊條友推行左情人節男要送花俾女仔既習慣,所以今時今日既情人節個個都熱衷於賣花送花仲有痴膠花(刪除線).每個女士都想喺果日收到花,一黎可以話俾人地聽我好幸福個男朋友/老公幾錫佢,二黎可以有種好sweet既感覺,羨煞旁人……而我同其他無拍拖既同事/朋友以致網友呢一日都係食花生日,睇下邊個有波入(有花收),邊個打俾個男人要求轉陣入波(急call送花),邊個剩女上司黑面/發老脾,仲有邊個打茅波自己送俾自己.只需要文字就可以完全知道發生咩事(例如中女上司先入波,後生組即時急call),既過癮又歡樂.不過早幾年我就係送花果個……..
沿路大家一路鬥咀一路行,卒之去到幫襯左好多年既文具舖.呢間文具舖既門口擺左各式各樣既玩具,閃卡,模型,就咁睇呢個設計擺位我相信大家都會認為似玩具舖多過文具舖 . 老板係一個上左年紀既大叔,每次我入親去佢都會好似一個親切既鄰居咁同我傾計 ,但今日入到去竟然係一個唔識既大叔睇舖,好似天助我也咁.
歲月無情,睇番自己影既毫無表情既班相,再望下枱面既女明星2017年既月曆,原來咁就11年,諗番轉頭有開心有唔開心有難忘有令我好後悔既事,一個個畫面好似剛剛發生咁喺我眼前出現. 但唔知點解,大家好似成長左而我一直仲停留喺果陣時,或者只係我放唔低果陣時既人同事定係我完全大唔透呢其實?
基本上大型少少既公仔/擺設十居其九都放入兩爪機入面(兩爪機係現今最多既機種,亦係難度比較高既一種.TAITO同SEGA出品既比較多,而SEGA既機叫做UFOCatcher),而兩爪機同三爪機既分別除左係爭一個爪之外(雖然係廢話,但難度相對地大幅增加),控制方法都唔同哂.
其實三爪機正常無調較過既情況下其實係好容易做到一擊即中既效果,除非你無距離感做成既失誤,亂夾或者壞機. 但奈何呢個世界上都講緊“It’s_all_about_the_money.” 所以唔少商人都絞盡腦汁諗辦法「搞機」,先將爪力調教到比較低,公仔夾起上黎無耐就即時跌落黎,務求令大家越入越多,入夠數目先可以帶走入面咁吸引既公仔/精品.


text:
Kayley每朝 7點開檔,夜晚 8點至收工,有網友大讚佢捱得,仲話 Kayley以前個樣仲正添!
真面目
真人發聲 街市多靚嘢 捕獲生果檔公主 大排檔少東
行街市如果剩係買餸買生果你就錯晒!原來街市好多型男索女,頭耷耷掛住望魚望菜你會甩好多嘢!
好似上水石湖墟街市就有人稱「師奶湯怡」嘅榴槤公主,但現場睇
其實似謝安琪多啲喎;而喺北角渣華道街市就有韓 look潮男
太子爺坐陣大排檔,真係唔買都睇吓喇喂!
師奶湯怡:我未結婚㗎!
講起上水石湖墟街市,好多街坊都知道生果檔靚女 Kayley,皆因 Kayley有幾分似湯怡,今年得 26歲又未嫁人,之前仲去過澳洲 working holiday體驗生活.
Kayley同《 FACE》講,佢有專業美容師牌照,做過幾年美容,但因為 2年前媽咪腰骨勞損,惟有捨棄原本收入唔錯嘅美容工作,返生果檔幫手. Kayley最嬲係大家話佢係師奶版湯怡:「我未結婚㗎!點會係師奶呀?唔做美容我又唔覺得可惜,呢度啲客幾好幾有人情味㗎!錢對我嚟講冇乜所謂,最緊要開心;𠵱家收入夠食,唔會餓死!」
Kayley皮膚又白又滑,原來都同生果有關:「我咩生果都食,每朝飲蘋果汁,兩至 3個啦,但我唔鍾意咬,飲咗先返工,榴槤都好補㗎!我唔食飯都會食個榴槤.」唔怪得人哋叫佢做榴槤公主
6呎韓風太子:我對 K-Pop冇興趣
北角渣華道街市有個韓風型男阿偉, 32歲身高 5呎 10吋,漂了一頭金白髮,型到爆!阿偉係熟食中心東寶小廚太子爺, 5年前老竇喺同層開咗店小二,阿偉就調過去打點一切,一身潮 look係生招牌.佢話:「其實我對 K-Pop冇興趣,打扮係自己鍾意啫,唔覺靚仔喎!個頭係呢兩年至染.」
有外國食客會專程嚟一睹阿偉風采,但阿偉話唔覺有女仔想追自己,況且已經有個 10歲囝囝,𠵱家只想專心搵錢養家:「我都有同佢去吓旅行,呢排好忙少咗時間陪佢,有時帶佢上嚟玩吓咁」阿偉係廿四孝老竇,大家去食飯唔好諗咁多喇!


text:
之前試用bath salt都係時好時壞
支cetaphil eczema calming moisturizer用完好過一排,點知嗰期出面好濕搽完覺得笠冇用幾日又發返,結果再搽返都唔work
而家試用organic soap都係時好時壞
試過睇中醫飲1個月苦茶都係唔work
屋企枕頭袋同床單勤換,連毛巾都定時洗,都係唔work
試過有排做好多運動出好多汗,都係唔work
小學開始有濕疹,長期反覆發炎好唔到結果成身一撻撻深色印,已經放棄咗人生
我都係小學一二年級開始
中醫西醫都試過類固醇豬油膏椰子油施巴乜都用
最慘係睇親醫生都話呢啲係一世冇得斷尾
都有諗過放棄覺得成世人都會係咁
直至有一期想溝女我先的起心肝搵方法醫自己
上網搵啲鬼佬點醫搵到隻cetaphil eczema
嗰時香港都仲未有得賣我要上Amazon訂
我都係用cetaphil eczema calming moisturizer
不過我記得佢個網話要同cetaphil eczema 沖涼液一齊用
我照做頭幾個月兩樣都用, 之後冇乜發就淨係用沖涼液到而家兩年無發過
我都有做運動出汗, 但我係星期六日有太陽先出去跑步10+km, 多雲無陽光都唔去
因為曬太陽我啲皮膚效果好明顯, 曬黑遮到D一撻撻
白返時D一撻撻會一齊白返冇晒影
如果齋做出汗運動啲皮膚會好慘, 通常唔會即刻損但係就會全身D見光位又腫又痛過幾日先損
出汗+曬太陽都會紅腫痛, 但係過兩日就會冇事同普通曬黑一樣
如果要晒要搽太陽油先
唔係嘅話好咗濕疹多咗cancer就大檸樂
但係又唔搽高度數嘅睇下跑幾耐, 重點係曬黑啲
不過太陽油唔好掂傷口會痛
早期都會有支類固醇藥膏危急時用, 一有少少敏感跡象就用少少
可能心理上我驚會好似以前咁慘
想做個保險
寫咗好多因為濕疹影響咗我成世人
到而家好返晒兩年冇事乜都冇揸冇戒口
分享一下經歷希望幫到人


text:
渣打馬拉松對受傷選手不人道對待徐然
2015/1/26 — 13:34
跑左咁多年渣打馬拉松,第一次要上車,亦都係第一次體驗到渣馬的搞手係幾咁無人情味,甚至可以話係不知所謂.
今年跑全馬挑戰組,早上六點十分起跑,年年都預左天未光出發,呢啲人地都鬧到口臭都唔會改,我都唔介意.今年有新傷舊患,好不幸地跑左1km 多啲去到ELEMENTS個到小腿拉傷,肌肉撕裂,再跑唔到落去.跟住去最近的一個救護站救助,表明係受傷,唔可以繼續比賽,佢就點我去問其他工作人員,話佢地唔知道幾時會有城巴接唔可以繼續賽事的參賽者去終點.好啦,著住工作人員風褸的人就點我沿路行返終點,對我再三強調唔可以行賽道,要行旁邊的馬路,唔好阻住賽事.又唔知啲行李過左去維園未.其實個陣我只係著住一件跑步背心,一條小短褲,無錢無衫乜都無,最想係盡快拎番啲行李至少有錢搭車.行左無耐,係途中遇到同病相憐都係好早就受傷的參賽者又係慢慢咁對頭行緊過唻,佢話前面個啲工作人員叫佢行去西隧口,起點無車,亦都唔會俾番啲行李佢,一定要係終點拎.
咁就一齊行番去之前個個救護站,個陣天都未光,拉傷左兼無再跑,越唻越凍,我仲行到都唔要求即刻有車唻送我去終點,只係好卑微咁問佢地有無毛氈可以俾我地蓋住慢慢行過去西隧口.個答案真係呢世都記得「我地有毛氈,不過我地要點數架,唔可以俾你帶走.」個陣真係佛都有火,同佢地講,「你地咁樣對受左傷嘅參賽者,要張毛氈都唔俾,要人拉傷左腳係寒風中行1-2公里去西隧,你地憑乜野做救護員?」聽到呢啲,佢只係叫我冷靜啲,叫我坐低,無諗住俾任何支援,其他著住風褸的工作員都係一樣.最後我同另外嗰個受傷的跑手都無辦法,都係要慢慢咁行過去西隧.仲正嘅,我地越行越大風越凍,忍唔住去到一個水站,問水站的工作人員可唔可以俾個垃圾袋我地笠住個身,個答覆係「唔可以呀,我地啲垃圾袋係有用呀,唔可以俾你」我夠知啲垃圾袋係用唻袋紙杯等垃圾啦!但係係唔係兩個受左傷的參賽者只係想拎個垃圾袋唻保暖都唔得?個垃圾袋又有幾矜貴呢?
如果我係救護站入面的救護員,或者係水站的義工,我諗我會除左自己著緊厚厚的外套俾個兩個好無助的參賽者,唔該自己想像下:無錢無衫無車,啲行李係對面海,仲要拉傷左行動都唔係好方便,每一步都係痛住唻行,你自己係個兩個參賽者,你會唔會想俾人幫?我地要張毛氈甚至係一個垃圾袋的要求係咪真係好過份?係呢件事上面,我完全感覺得香港人同渣打馬拉松呢個賽事係幾咁無情,無人情味,去到鐵石心腸同僵化的地步.
我諗個班義工的Briefing 或者手冊上面應該無講明如果有參賽者要求垃圾袋係要斷言拒絕,但係我只係見到呢個賽事從來都無從「人」的角度去處理問題,只係搞左就算,鬥多人數,每年參加人數創新高就大家都好高興.其實係不知所謂.
P.S. 不過都要讚番西隧口的救護員,見到兩個參賽者俾風吹到面青口唇白個陣係主動遞上毛氈同熱水,另一位朋友決定繼續參賽都容許佢拎走張毛氈,去到港島區先至歸還俾其他救護員.


text:
(睇樓策略王2手篇)為配合供應愈起愈細袖珍樓空間大改造(第54期)
2016-1-10 15:00:00
配合供應量達標,新樓都愈起愈袖珍,但香港人一向食腦嘅,無論生存空間幾咁狹窄都好, 個種打不死嘅精神一定度出「走盞位」! 今期設計單位,係一個只得335 呎嘅蚊型盤,本身面積只得頭腐膶咁大,但就係透過空間大改造,令到一屋 有齊玄關,書房,睡房,客飯廳同廚廁,而且每個部分都分布得井井有條.更重要係,一屋仲有足夠嘅儲物空間, 足夠夫婦兩口子築起安樂窩.
呢層喺炮台山英皇道,叫做「昌盛洋樓」嘅大廈,樓齡已經有36 年,原則係一屋「眼鏡房」設計,令到間屋變成「五門歸心」,即係一屋俾五度門重重包圍,可以想像到要擺傢俬有幾高難度.所以,設計師首要就係解決呢個問題,方法之一就係重新分配單位牆身.
好似原則廁所門開正客廳中間, 令客廳少咗幅可用嘅牆身,設計師決定將廁所門改向廚房附近,再向主人房偷咗少少位,令客廳多番幅闊牆身用嚟掛電視,下面擺放埋電視櫃,成功同對面梳化融合,區分出客廳位置.但要淡化「五門歸心」缺點,設計師第二步就用隱藏式大門做修飾,廁所牆身同門都髹上鮮紅色,將客廳闊度拉闊,空間都變得更加工整.
提升收納空間
業主八年後買入呢層樓,當時仲係一支公住,三百零呎單位絕對綽綽有餘,但八年後嘅今日,屋企要迎接多一位成員,人均面積即時削半.除咗對儲物要求大增外,又唔想間屋變得迫迫狹狹.所以設計決定將書房改用玻璃門間牆,等窗外光線可以直接滲透出大廳外,藉以擴闊視覺上空間感.而家沿窗口訂造一張L型書枱, 戶主就可以對住窗外景觀工作,剩低嘅位就做書櫃.至於書房同睡房之間牆身,都改用到頂櫃做分隔,向書房一邊做書櫃,向睡房個邊就做衣櫃, 大大提升收納空間.
其實為提升儲物空間,設計仲做多兩樣嘢,包括喺對住大門位加設一個小飾櫃,除咗可以俾戶主擺放風水飾物外,仲特意形成一個小玄關,避免一入屋就直望客廳,增加返少少私隱度.至於第二點,就係廚房對出做咗個儲物櫃連二人餐桌,可以用嚟擺鞋同雜物之類之外,亦劃分到用餐地區,可以話一舉兩得.


text:
靚抽王
娛樂圈最幸福的男人
唔好搞錯,我娛文樂作為一個思考偽術家,慣咗用「逆向思維」諗嘢,所以呢度講嘅「最幸福」,唔係父慈子孝家有嬌妻嗰種,我認為咁樣唔係最幸福嘅.作為一個男人,最幸福莫過於做錯事,奉旨有人原諒同幫手揹黑鑊以下就係近年最幸福嘅三大猛男,佢哋有乜咁巴閉?睇過.
第一位 彭順
作為排行榜第一位,梗係唔止衰一鑊咁少啦. 07年被影到同模特兒 Kama到酒店房短敍,去年同小三 Liddy當街咀嘴,到前幾日喺泰國曼谷夜店同低胸女親熱飲酒.根據非正式統計,凡係有中國人嘅地方,都有點心食,而凡係有花天同酒地嘅地方,都有彭順出現.而每次彭順做錯事,妻子李心潔都會一次又一次原諒同信任.加上佢同前妻生咗個女,都有現任妻子李心潔幫手照顧,所以佢除咗係賤男第一位,佢都係幸福男第一位嚟㗎.
第二位 吳浩康
佢早年藏毒被捕唔係重點,近日被發現背住女友鍾舒漫同小三去街街親熱,都唔係重點.重點係,無論佢做過幾多錯事,女友換完一個又一個,都仲有人肯做佢女朋友!係囉,吳浩康究竟有乜三頭六臂?定還是佢有啲好犀利嘅優點係得佢女友先知,我哋係唔知?答案係:冇!思前想後,我都認為佢係純粹好命,唔係點會得到最幸福男人第二位?執到啦你!
第三位 房祖名
有個會原諒自己嘅老婆,當然係幸福,不過有個會無限支持自己嘅老竇,亦都係相當美妙嘅事.住大屋唔使愁,一出道就有歌唱有碟出,有戲拍做主角,然後衰喺毒品手上俾人捉,都有老竇救駕,坐半年出嚟過情人節,出監後有老竇幫你鋪路去外國讀電影.最盞鬼嘅係,無論佢做錯乜,都可以同大家講,係因為老竇太忙冇時間同自己溝通,先至會做錯事.另外我哋發現,做錯事抵賴原來係基因嘅一種,係有遺傳嘅.
最 XX
每期分析行事最誇張嘅人物(例如最賤,最大使,最口臭等)並排出當中的三甲位置,食花生之餘,叫做為世界維持吓正義咁


text:
氹仔場有「 錢 」景(轉貼)都 話 囡 囡 收 風 特 別 快 , 唔 使 周 圍 問 架 , 邊 度 搵 到 錢 , 自 自 然 然 就 響 邊 度 見 到 佢 地 . 呢 兩 個 星 期 散 打 黃 同 班 Friend 來 來 回 回 , 都 枕 住 響 氹仔 果 邊 吃 喝 玩 樂 ; 連 班 的 士 大 佬 都 話 , 度 假 村 開狙, 馬 交 連 閒 日 都 旺 左 好 多 , 尤 其 是 路 氹 果 邊 , 以 前 多 數 都 係 d 悠 悠 閒 閒 入 去 住 番 兩 日 既 外 國 遊 客 , 邊 似 得 依 家 成 日 都 有 人 入 去 呀 ? 連 帶 果邊 一 直 處 於 守 勢 既夜 場 生 意 , 都 即 時 見 到 起 色 .
好 似 早 兩 晚 散 打 黃入 去 跳 舞 攬 女 , 同 檯 居 然 俾 我 撞 番 幾 個 老 相 好 , 原 來 佢 地 都 係 風 聞 呢 邊 近 來 有 景 , 趕 潮 流 睇 下 上 唔 上 到 呢 轉 車 搵 番 筆 , 佢 地話 雖 然 無 想 像 中 咁 瘋 狂 , 不 過 已 經 算 好 唔 錯 . 「 以 前 聽 d 姊 妹 講 , 呢 邊 一 向 比 新 口 岸 淡 靜 , 即 使 依 家 仲 未 追 過 出 面 , 但 人 流 唔 錯 之 餘 , 而 且 客 人 亦 相 對 比 較 肯 花 錢 . 我 地 做 女, 最 開 心 梗 係 遇 到 豪 客 啦 ! 」
夜 總 會 勢 頭 唔 錯 , 據 悉 連 路 氹原 本 嗌 晒 生 意 難 做 既 桑 拿 , 呢 期 都 紛 紛 加 碼 搞 下 宣 傳 招 徠 客 人 , 一 於 趁 呢 一 浪 發 下 功 . 「間 浴 室 原 本 做 到 嗌 晒 救 命 , 度 假 村 一 開 , Walk-in 客 , 酒 店 客 都 多 左 唔 少 . 我 聽 講 , 唔 少 老 闆 都 睇 好 路 氹 前 景 , 計 劃 入 黎 開 場. 」 一 位 骨 場 經 理 同 散 打 黃 講 . 我 信, 睇 個 勢 , 呢 邊 真 係 有 排 旺 .
應該講緊間金都,以前班搞手諗住食頭啖湯入去開定間場等收錢,結果開左半年連基本維持既本錢都搵唔到,真係蝕到喊,最後仲搞到閂門大吉;威尼斯人開左,金都重開,不過已經唔係以前蝕到入肉果班啦.....
頁: [1]


text:
因為逢最期二晚教完 Louisa 兩母子之後,都會喺佢屋企食埋晚飯,所以朝早就比較得閒,於是噚日就試吓開爐焗蛋糕,話哂都叫做第一次,所以就揀咗個最簡單易做嘅 Muffin 入手.
第一次焗蛋糕就梗係要孝敬媽咪啦!
今次我整嘅朱古力香蕉 Muffin,個食譜係出自潘行莊編著嘅《夢幻朱古力》.
材料:
香蕉 4隻(壓爛)
牛油溶液 2/3 杯
雞蛋 1隻
雲喱拿香油 1/4 茶匙
麵粉 200克
糖 100克
發粉 1湯匙
鹽 少許
朱古力豆 1杯
以上材料份量可做 12個 Muffin
先預熱焗爐至 200℃,將香蕉茸,牛油溶液,雞蛋同雲喱拿香油拌勻,之後篩入麵粉,糖,發粉同鹽,攪拌均勻後,再加埋朱古力豆,再次拌勻後就可以將麵糊倒落紙杯度,放入焗爐焗 20-25分鐘至熟,拎出嚟放喺放涼架上略為攤凍就可以食喇!
依,點解我整果個好似無佢咁多裂紋嘅?
因為呢次係第一次焗蛋糕,我怕唔係好識控制溫度,一係就唔熟,一係就焗燶咗,所以我另外整幾個細啲嘅 size 做試驗.
味道就一定唔會差得去邊 o架喇,不過蛋糕裡面就比較濕,但就唔係唔熟,同我平時買嚟食個啲有少少分別,唔知係因為用香蕉係會咁樣濕濕哋,定係我無用牛油,而用咗橄欖油,會有咁嘅分別,同埋個表面都比較乾,我諗下次我要整番個原味嚟試吓先得.其實我所用嘅份量全部都減半,唯獨是雞蛋無用半隻 (因為懶,唔想做分一半雞蛋呢個動作 ),唔知又會唔會因為咁而太過濕呢?另外,用一半份量整,理應做到 6個 Muffin,但係我覺得啲麵糊好似唔夠做囉,最多只做到 4 至 5個,唔通我買啲紙杯太大個!?
題外話:噚晚喺 Louisa 屋企食果餐晚飯真係好豐富,相信係我咁大個仔第一次有人煮餐咁 "豪" 嘅俾我食,佢話因為知道我去食飯,所以特別煮好啲.真係名符其實嘅海鮮餐,除咗碟菜之外,全部都係海鮮,有炸東星班,清蒸大花蟹 ( 我諗成隻蟹有我前臂咁長 ),頭抽炒中蝦同梅酒煮蜆.碟碟都係佢親自下廚整,唔係菲傭整 o架 ( 碟菜好似係菲傭炒 )!而且仲第一次食到上海米,仲好食過日本米呀!都唔係好貴,只賣 $8 斤,下次搭佢買返屋企煮.


text:
有 Sherman在身邊似足有為青年,相反 Sherman前腳走, Deep就置形象於不顧,肥厚腩肉士啤軚又有乜好怕?
封面
鍾舒漫冇眼睇 巨腩吳浩康搵索女陪過夜
可能係世界上最唔似分手嘅分手,吳浩康同鍾舒漫呢一對,年頭因為男方被爆連環偷食而分手,但上週六( 13日),吳浩康 32歲生日,「前女友」竟然又山長水遠入長洲陪慶祝,即係點啫?
可能係世界上最冇誠意改過嘅爛泥,錯完又錯嘅吳浩康,又話會用行動補救,結果呢?女朋友呢頭離開長洲,佢轉頭即搵索女陪過夜,翌日孖住食煙隊啤𡁻雞髀!不管鍾舒漫仲信唔信佢,反正我就唔信囉!
出道 13年,藏毒揭裙底又背未婚妻鍾舒漫偷食,真係數都數唔清,吳浩康已經認過幾多次錯,誓神劈願話要改過幾多次!今年二月婚前連𠝹六女一手搞鍋婚事, Deep被英皇擺入雪櫃冷藏全面停工,表面上 facebook動態唔係打波就去咗晨運跑步,開口埋口「相信便看見」,實情呢?洗心革面冇人見到,肥到自備巨腩「泳圈」就成個長洲人人見到!
長洲過 32歲生日
上週六(13日),係吳浩康 32歲生日,亦係同鍾舒漫「結束」一年情後第一次過生日,吳浩康拉大隊入長洲慶賀生辰.唔係公司活動要指定出席,又唔係話近到轉個彎就到,奇就奇在「分手」三個月嘅鍾舒漫山長水遠撲入長洲陪 Deep,但依然堅稱未復合,鍾舒漫話︰「純粹想佢生日開心,我有同佢講清楚,佢生日我覺得可以去下,仲有佢爸爸同其他朋友, BBQ完之後我都走咗.」
唔知係唔係 Sherman走得快定冇眼睇,吳浩康無耐就喺面書更新狀態:「生日不快樂!」聽落陰功呢?不過信佢就真係中佢計.《 FACE》睇住 Sherman週六深夜坐船離開長洲,週日吳浩康才真正進入狂玩狂食慶祝模式!
搭夜船走
分手後不時被拍到合體,上週六又入長洲慶祝 Deep生日,不過 Sherman堅稱未復合,燒完嘢食已經搭夜船離開.
越肥越食
Sherman週六中午入長洲,燒完嘢食就走人,之唔係錯過精彩戲肉囉!
Deep原來在長洲有人有物,友情借來長洲山頂道豪華大屋做大本營,同二男二女友人徹夜狂歡.一覺瞓到翌日中午,晨運,籃球就無喇,吳浩康第一件事係直衝茶餐廳買外賣醫肚.等飯到時, Deep左手一支煙,右手一罐大啤不亦樂乎,等到外賣 ready行返大宅,見過餓鬼都未見過吳浩康咁餓,屋內友人開門行慢幾步, Deep已經就地喺門口開餐,一啖飯一啖湯再加多隻額外 order巨型炸雞髀,真係隔住 Deep肥騰騰嘅豬腩肉都覺得難消化. 32度高溫下,身邊一直陪在側的索女都唔多好胃口,惟有 Deep食唔停,咁都話「生日不快樂」?
「做咗唔係咁易接受嘅事!」
政府宣傳短片都有話,落水前唔好食太飽.大家即管放心,一行友人醫完肚的確係向海灘方向出發,不過個個都有份落水,唯獨最食得嘅 Deep移到淺水處,平躺養神,大半粒鐘最大運動量就係坐直低頭凝重注視自己個豬腩肉,呢啲叫唔叫自戀呢?不過咁,好多人都唔明,這些機會點解硬係俾 Deep獨霸,事業冇起色,但換女如衣服,風流史成呎厚,偏偏仲有個虔誠基督徒女友不離不棄,同鍾舒漫關係疑點重重,竟然 Sherman離開後,即刻有熱褲索女食飯,抽煙,吹水常伴左右,仲講乜上進心吖,似 Deep咪一樣快活似神仙!
週一 Deep在電話回答記者問題,坦承體重反彈到 190磅:「我係肥咗,因為忙住教唱歌,之前又幫公司拍完套戲,一唔做運動就係咁,嚟緊又會跑番!」至於過生日都話唔快樂,又關唔關 Sherman事呢:「係自己啲嘢,唔關感情同工作事,自己搞掂啦,冇同佢傾.𠵱家都係做好手頭上嘅嘢先,始終做咗唔係咁易接受嘅事,唔係一朝一夕可以修補.」至於講到趁 Sherman走咗,就有索女陪過夜,佢就話:「佢同男朋友一齊入嚟!」哦!
厚多士
02年新秀出身, Deep唱得冇人否認,不過實在太多事,平均兩,三年就闖一次禍,道一次歉,又難怪今次再認錯,信佢嘅人都唔多.
極品 周永恒
04年藏毒被叛感化,同年又再醉酒刑毀; 07年信主轉幕後一副痛改前非樣,結果奉子成婚再被大台炒; 14年打老婆鬧上差館爆出同小三 Ruby姦情,上電視流馬尿認完錯,結果照見小三仲上埋老婆娘家搞事.
冇品 魏駿傑
98年撻着滕麗名九年後分手,發誓無第三者結果唔夠半年就同年輕廿年重慶女大學生註冊.各行各路本來好哋哋,偏偏魏駿傑要喺微博鬧前度賤人,上內地節目又再數過!無品到咁,所以最近嫩妻疑似紅杏出牆好多人都話心涼.
次品 崔建邦
花心博愛激走唐詩詠已經惹人厭, 09年搭上𡃁模中巴竟然大打出手被女友告到入警署;守行為期間醉駕,醉駕停牌期間再無牌駕駛,自己前途自己斷送,口才再好都冇用!


text:
喺2017年6月30日寫呢篇稿,的確有啲百感交集.Tina唔係因為回歸20周年而有咩特別感覺,而係終於為結束5年「振英之治」而鬆一口氣.
「振英之治」嘅一個特點,就係引入內地官場最鍾意嘅鬥爭文化,透過搞鬥爭去為自己爭取最大嘅政治利益,呢一方面,CY喺香港的確係首屈一指.而CY搞鬥爭真係鬥到去最後一日.
喺6月29日政府公布梁振英治下最後一次授勳名單,真係睇到唔少朋友都眼火爆.第一「爆」位,係未拎過任何勳銜嘅恒隆主席「梁粉」陳啟宗,喺大家都諗唔到佢除咗浪澄灣君臨天下賣樓賣足十幾年之外,對香港有咩特別貢獻之下,仍然獲頒授大紫荊勳章;第二爆,就係任內民望極低,就連建制派議員都唔敢盲撐佢嘅教育局局長吳克儉,亦都獲得金紫荊勳章;第三爆,係誤打誤撞接咗曾俊華個位做財爺嘅陳茂波,同樣未對香港有重大建樹,一樣係等住拎大紫荊.
Tina聽聞,唔少政界中人見到份名單,都真係要唱返首Twins嘅名作「眼紅紅」.本身唔係梁粉,當然就無得眼紅其他拎荷蘭水蓋嘅人,但據聞有位都算係重量級嘅政界人物,任內為CY都擋過唔少箭,雖然未被外界視為梁粉,但竟然連續5年都無獲授勳,相反份量差唔多嘅政壇元老就榜上有名,心情真係唔多靚,仲要強顏歡笑出席習大大閱兵,我諗唔止眼紅,個心仲滴出血.
CY鬥嘅氣質真係入型入格,林鄭獲選為下一任特首之後,CY已經多次同林鄭唱反調.
Tina仲聽聞,兩人喺近呢幾個星期內一次出席公開場合之前,一齊喺貴賓室之內逗留,兩人竟然都無互相打招呼,絕對係零交流,可以見到兩人交惡程度絕對唔輕.但以CY嘅好鬥,會唔會連下一屆政府嘅施政都要插手干預呢?無十成都九成半喇!


text:
2014年4月29日星期二
黑芝麻素班戟配藍莓糖漿 Black Sesame Vegan Pancake with Blueberry Syrup
先講句題外話先,回應番之前篇《突如其來的消息》.正話返工前經過「樹記」,真係無做喇,拉哂閘兼掛個牌出嚟寫住「貨品賣清 停止營業」!
好,講番今日嘅嘢喇!因為我一向都唔鍾意食奶類製品,而且我亦有食全素嘅時候,所以我都經常會瀏覽一啲 food substitution 或者 vegan recipe 嘅網頁.最近,我喺 YouTube 度搵到一個日本型仔廚師嘅頻道 Peaceful Cuisine,佢專係教整 vegan food,所謂 vegan food 即係純素食品,唔單只唔用肉類食材,連奶類製品及雞蛋都唔會用,甚至連精製糖,蜂蜜及麩質麵粉都一樣唔會用,因為呢幾樣食材都係唔啱對食物敏感嘅人食,我之前成日提到嘅《不使用砂糖的自然派 sweet 甜點》都係屬於 vegan recipe.
今日係初一,最啱時候去試整吓型仔廚師嘅食譜,我先揀咗個比較易整嘅 vegan pancake,佢原本係用蕎麥粉,我自己就改用低筋粉加全麥粉;再用黑芝麻鈣思寶代替無糖豆漿.跟住再試埋好耐之前睇過 Nigella Lawson 教整嘅 homemade blueberry syrup,呢次就用咗金黃糖漿代替楓糖漿.
突如其來的消息
我呢啲咁晏先瞓醒起身嘅人,平時都無乜可能拎到《頭條日報》,咁啱噚日三,四點鐘去到 Miss 屋企,見到仲有最後一份,拎上手一睇,個頭版就係話「樹記」老闆兩兄弟傾唔掂數,索性將間已有 60 年歷史嘅老舖執咗佢,一拍兩散咁話,最快 5 月 1 號摺埋.反正都已經喺旺角,深水埗區,咁梗係順便走過去入埋貨啦,早幾日先應承咗 Ernest 媽咪話幫佢買嘢!
2014年4月23日星期三
又去「缸瓦佬」入貨
我一個星期只會煮三至四餐飯,每餐份量都係 double 上,一半即食,一半留隔夜,到收工夜返無時間煮飯時都有啖好食嘛.雖然好多人都會覺得食隔夜飯餸無益,但鬼唔知阿媽係女人咩,有邊個唔知新鮮熱辣整好嘅飯餸好食好多喎,夜返都已經夠哂攰兼無時間煮,我總唔信食隔夜飯餸會差得過食罐頭同街外垃圾食物囉!!
要留飯餸,自然會用到好多碗碟同食物盒,有時又要用嚟裝起啲未處理嘅食材,整整吓啲碗碟都唔夠用.早幾日去屋企附近商場間家品店睇過,原來一隻中 size 嘅碟都唔平,閒閒哋都要三,四十蚊隻,而且啲花都唔係咁靚,好鬼死 “娘”!咁啱「AEON」又做會員九折,即刻走去「Living Plaza」度睇,點知原來係無呢個 size 嘅碟賣,真係激鬼死,無平碟買!
咁啱噚日出開旺角,突然醒起 blog 友 Moonmoon 話「缸瓦佬」搬返去旺角,但我又唔記得咗個地址喎,好彩行吓行吓,終於都俾我喺洗衣街搵番佢!
素雞雜菜米紙卷
肉骨茶
2014年4月21日星期一
買到筍嘢
做完阿茂,食過包,飲完咖啡之後,就去咗「AEON」超市入貨,因為紅假呢幾日又做會員九折優惠呀!
次次做會員特價時,最鬼憎就係喺番屯門店買嘢,真係幾乎買乜無乜,好多貨架都係 “吉” 嘅,以為淨係我先至會咁黑仔啦,但其實一路行都不斷聽到其他人話:「唔係嘛,賣到無哂!」喺銅鑼灣店都好少會咁,樣樣想買嘅都買得到.所以其實今晚都唔係有太多收鑊!
老表學整包
2014年4月19日星期六
韓式炸雞伴甜酸辣醬 Yangnyeom Tongdak
雖然《來自星星的你》一早已經播完哂,但係我都係直到近排先有時間開始睇,噚日先啱啱睇完第六集.雖然我只係睇咗 1/3 度,但就發覺套劇情緒起伏好大,初初睇第一集時仲以為呢套係攪笑劇,之後就發覺原來都好多感性位,可能我份人都比較情緒化啩,每次睇嚫個心情都好似坐過山車咁,一陣間笑到拍哂枱,轉過頭又會喊!噚日睇第六集時真係超有感覺,因為朝鮮時代嘅千頌伊做咗我嘅代言人,代我發言!
你話啲韓國人無整容,真係打吓問吓都唔信,同以前啲祖先都完全唔同哂樣,跟日本人一樣,變到眼大鼻高鼻尖瓜子臉,連男仔都係咁,真係靚好多!金秀賢其實都唔算得靚,不過就笑容親切,仲有我最 like 嘅單眼皮.朴海鎮同飾演劉世美個警察阿哥吳尚鎮,個樣就真係靚到完全認唔出係韓國人囉!講開朴海鎮,最近先上 Youtube 睇番上個月尾湖南衛視請朴海鎮做嘉賓嗰集《快樂大本營》,主持人何炅爆料原來輝京一角原本係另一個演員做,朴海鎮係做載經 (節目中都有播佢載經個做形),但因為後來做輝京嗰位演員有事退出劇組,之後就改由朴海鎮做輝京,而載經就由申成祿出演.之前女主持謝娜亦曾經提及過載經一角,但其他人都好似無乜反應,何炅即刻回應話,講載經係無人知,講 "轉戒子" 就係人都知邊個!哈,果然大家即刻有反應!有興趣的話,可以睇番嗰集《快樂大本營》,仲有其他朴海鎮爆料,以及即場整韓式烤肉同考佢演技,朴海鎮超入戲哦!
試做 doughnut
以前未識整麵包嗰陣,去麵包店買麵包時,間中都會買個朱古力 doughnut 食,不過有時會食到好油,嚴重的話重會即係去痾,所以都唔會經常食.
記得好耐之前跟 Louisa 一齊整過一次,非常好食,除咗係因為新鮮即整即食之外,個 texture 都好唔同,而且完全唔會有油膩感覺,比起街賣嗰啲清爽好多,所以我都決定點都要自己試吓整一次!
2014年4月17日星期四
向好方面諗真係有用咩!?
一直以來,呢個世界幾乎都係小數服從多數,一但你係小眾而又唔認同大眾的話,你就係唔啱,你就係有問題,你就係唔正常,你就係反叛!
咁好彩,我喺好多方面都係跌入小眾群內,無論人生,思想,興趣,健康等等,真係五隻手指都數唔哂!我雖然朋友唔多,但我知道身邊大多數嘅朋友都認為我思想唔夠健康,唔夠積極,負面,負能量 …… 一大堆形容詞,久而久之,我都聽到慣哂,無乜感覺.但係其實我都想講,點解唔可以面對現實,硬係要逃避現實呢?
咁好彩,我喺好多方面都係跌入小眾群內,無論人生,思想,興趣,健康等等,真係五隻手指都數唔哂!我雖然朋友唔多,但我知道身邊大多數嘅朋友都認為我思想唔夠健康,唔夠積極,負面,負能量 …… 一大堆形容詞,久而久之,我都聽到慣哂,無乜感覺.但係其實我都想講,點解唔可以面對現實,硬係要逃避現實呢?
西式味道
每次食西式冷盤,沙律,甚至係三文治,都總會食到一種好特別嘅味道,但又總係講唔出係乜嘢味道,直到早排去 ”隧道” 買三文治食,終於都知道嗰種係咩味道喇!
若果大家有買過佢哋嘅三文治食的話,都會知道自己可以揀好多配料,多到有點煩呢!其中一樣配料就係酸菜,當中醃過嘅洋蔥或乾蔥頭,原來就係我一直想知道嘅味道來源,由於中菜好少會用到生洋蔥,所以我對呢隻味道好陌生!
南瓜番薯綠豆湯水
2014年4月14日星期一
娘惹阿紮 Nyonya Archar
嗱嗱嗱,你哋唔好問我咩係阿紮呀,我唔識馬拉文,我都唔知點解,淨係知道好好食㗎咋!
好耐之前 Ernest 媽咪整過一次俾我食,味道超正,酸酸辣辣好開胃,最啱天熱無乜胃口時食.最近打開本娘惹食譜搵靈感時,原來有呢個阿紮食譜,即刻整!
懶得就懶
自從買咗麵包機之後,真係懶得就懶,反正我對食都唔係太講究,所以少咗整包放入爐焗,預校時間等部機整嚿多士出嚟填飽個肚就算!
睇番隨機附送嘅食譜,原來如果由搓麵糰,發酵到烤焗,全程都用機整的話,最好就係跟足隨機食譜材料份量,否則會有失敗情況出現.最近就跟食譜試整咗個米飯麵包.
2014年4月7日星期一
泡菜薯仔煮鯖魚
呢個韓國菜式又係跟 Maangchi 姨學嘅,原本佢係一個 camping stew,所以用咗罐頭魚柳同汁嚟煮,但係我又唔係去路營,又唔知邊度會有佢講嗰兩款罐頭賣,所以我就用上急凍鯖魚柳加清雞湯嚟煮,仲正呀!
因為係 for camping 嘅關係,所以做法唔會太複雜,原本做法真係好簡單,一鑊熟攪掂,但係自己喺廚房煮的話,可以做好少少,咁多樣材料都用唔同時間去煮熟,煮腍,一鑊熟的話,肯定有啲會煮過龍或煮得太腍,所以我自己就改咗少少做法及處理步驟.
2014年4月2日星期三
焦糖杏仁猶太麵包 Caramel Almond Bagel
早排喺圖畫館一次過借咗幾本食譜,一本係上次嗰本鹹蛋糕食譜啦,一本係麵包機食譜,而另一本就係 bagel 食譜.
呢本 bagel 食譜分成兩部份,分鹹同甜兩款味道.鹹嘅我都已經整過幾次,今日就試吓整個甜啦!
呢本 bagel 食譜分成兩部份,分鹹同甜兩款味道.鹹嘅我都已經整過幾次,今日就試吓整個甜啦!
訂閱: 文章 (Atom)


text:
呢D咁既濕尻足球賣料 !特別係個「超跑大戶」我個仔都死左 仲要攞佢黎做假 我真係嬲啊..
-
alphaC
- 04-05
大家唔好再信足球賣料 ! 成日曬到自己幾有錢幾有錢 又馬會黑卡 D錢咪又係你地會員費呃返黎既 拎住你地入會D錢扮大袋 !
世間上真係咁勁 眼光獨到既人 都唔會出黎做呢D野 佢眼光咁獨到 自己都賺到笑啦 仲洗出黎做咁多野呃你地每個人幾千蚊入會費?
傳奇 馬神Robert Moore 沙田夜馬一晚贏左五千五百萬港元. 當年嬴錢嬴到比馬會封殺 !
神手係唔會做呢d偽善既野 扮好心帶你發達?真係咁好心唔好收費啦 ! 擺明呃你個幾千蚊啦 !
0上10萬 ? 你入左幾千蚊會員費跟住就玩完架啦同你講 !
用呃返黎既錢 幾千蚊一日租架林寶 捐個D都係你地D錢 ! 佢真係賺到笑 ! 所以唔好再上當
唔好比佢地專頁呃左 做到幾真都好 都係假既 ! 正常你嬴左會唔會又寫字又拍照留言去多謝佢?
仲有人信呢d濕尻足球料 馬料, 真係蠢到無得救 !
留心D睇 好多留言既AC都係無咩朋友既假AC ! 不停盜用人地張相 !
特別係個「超跑大戶」KC哥 ? 我個仔都死左 仲要攞佢黎做假 我真係嬲啊..
雖然唔知你呢D相去邊到搵返黎 ! 但一定係假既 !
我見到我個仔張相都比佢攞埋上去 我真係好嬲.. 我個仔都死左啦 你仲要攞佢黎做假..
我去左佢FB page到留言 ! 但相信好多就會比佢刪左 ! 所有踢爆佢 話佢假 對佢不利既留言都會被刪走 所以你地唔會見到有人留言話佢呃錢 因為都比佢刪左
我個仔從來無係你到賺過咩錢 你唔好再係到呃錢啦 你個老千 因為收尾個幾年啊你 !
相關文章
- 相關關鍵字:


text:
西多士都算係我細個果陣媽咪好多時都會整o既西點,因為呢個係一個好好處理隔夜麵飽o既方法,又好味,又吸引,所以我間中都有整o黎食呀!
材料:
香蕉
白方飽
雞蛋
首先將o的方飽切皮,香蕉用叉搓成茸,然後搽在方飽上,再疊上另一塊方飽,記得要用少少力按一按麵飽,係煎o既時候兩塊麵飽就無咁易分開.跟住就將雞蛋打成蛋汁,再將之前準備好的麵飽均勻地蘸滿蛋汁,之後就可以放落平底鑊度煎香.因為我用的方飽係"嘉頓生命麵飽",本身都幾油膩下,所以我無落油煎,就咁白鑊煎就算,所以你會見到有一塊西多士係比較深色,因為有少許"濃",所以之後煎另一塊時就用最慢火去煎,顏色即刻靚好多,完全係金黃色.另外,因為o的香蕉好夠熟,好甜,所以我無煮到糖漿,到食o既時候果然已經夠哂甜味.
一向孤寒慳家,唔鍾意浪費食物o既我,當然唔會就咁"拋棄"左o的麵飽皮啦!我將o的麵飽皮蘸埋剩下o既蛋汁,同樣放o係平底鑊度,不過今次就唔係煎,而係白鑊將佢烘脆,當見到o的麵飽皮已經烘到轉色,就即係話差唔多OK啦,跟住就試下o岩唔o岩自己口味o既鬆脆度,適合的話就可以上碟,再o係上面灑上玉桂粉,味道果然唔同哂,不但香口鬆脆,仲有淡淡o既玉桂香味添,正!
呢個就係香脆玉桂多士條啦.


text:
陳志雲:「佢因為個人理由請咗假.我估可能壓力好大,最近好多記者朋友追訪佢啦.」
媽咪姐
貪崢敗走 商台無人留
可能媽咪姐真係太天真,愈睇愈覺得依家啲男女關係鬼咁複雜,但又鬼咁兒戲!就講黃宗澤( Bosco)同楊崢呢對吖,離奇地俾人影到公然咀嘴,搞到全城追訪呢段失驚無神姊弟戀.點知女方啲新聞愈揭愈臭,貪錢,搶好姊妹男友,失場唔專業等等,無樣好嘢!結果「黃楊戀」唔夠一個月就差唔多玩完!楊崢喺上星期仲突然向商台無限期請假,據知周四( 27日)出席埋一個品牌活動後,就會飛去峇里治情傷.
嗱,講真吖,男女感情出問題,大家通常同情女方,但媽咪姐收到風,楊崢一話唔做,商台上下完全無人留佢.事關佢主持《一圈圈》年幾以嚟,最鍾意喺節目中插嘴,但講嘢又無 point喎!連節目監製鄧潔明都講過楊崢嘅主持技巧有待磨練,據知仲一早諗住搵另一位 DJ頂佢個位,依家楊小姐主動話走,大家更加係送都送唔切!媽咪姐早兩日特登去問嚇志雲大師同一班 DJ,大家講起楊崢都即刻劃清界線,無人為佢走咗而感到可惜.拍檔少爺占仲忍唔住呻同佢住得近,俾記者𥄫住,出入都唔方便㖭!
Well,楊小姐人緣「好成咁」,又難怪有報道話黃媽極力反對黃宗澤同大 9年嘅楊崢拍拖,仲寸個仔多咗個「阿媽」.而個底一向花嘅 Bosco,估唔到楊小姐個底仲花過佢,諗咗一諗,嗱嗱聲就收番借俾女友部仿古車,仲話大家好耐無見㖭!大難臨頭各自飛,莫過如此了.
辣㷫兩個阿媽
黃宗澤之前同胡杏兒拍拖,契媽汪明荃同阿媽李佩芬都好 like,但今次拖楊崢,周一( 24日)汪阿姐出席海馬活動時,都忍唔住鬧契仔唔認真,而辛苦養大個仔嘅黃媽更加講明「有佢(楊崢)無我」.
快餐快散
黃宗澤同楊崢呢段姊弟戀,由俾網友發現喺遊艇會咀嘴,到上星期傳出 Bosco被女友臭史嚇怕,楊崢「被收車」,維持咗唔夠一個月,真係快過打針!
5/2借車出巡
忽然有網友爆喺遊艇會見到 Bosco同楊崢 kiss kiss,又話見到佢哋新春遊西貢,吸引大批記者追訪.楊小姐亦離奇高調咁揸住 Bosco借俾佢嘅仿古車返商台開咪, timing好鬼 fit!
11/2團拜被玩
繼被指撬黃佩霞牆腳,又傳佢同趙式芝老婆楊如芯( Sean)曾經關係密切,男女通殺,令楊崢喺商台團拜「搶曬鏡」!林海峰即刻話今日係含春團拜,森美又話係「崢愛」.楊崢惟有硬食,但承認同 Bosco冇時間見,感情現暗湧.
19/2愈揭愈有
女人團結起上嚟,真係無得輸!黃佩霞唔多願再講楊崢,但有好姊妹歐陽妙芝接力數臭,直指佢搞散人頭家.嘩!即刻就有大批記者包圍楊崢求證,佢只能一味話無回應,而 Bosco亦俾人問到煩.


text:
依排去街都係掛住同D女去靚影相,我自己就真係影少左好多相,就算上次入迪迪尼我自己都係影左十張相左右,都真係未試過影咁少呀!
好耐冇影相,加上大肥豬見我病左幾日都應該出去行吓精神吓,所以我地尋日就去行街街影靚相.
原本大肥豬係話帶我入迪迪尼玩,等我一入到迪迪尼就可以藥到病除(哈哈..佢好少主動提出呀!),不過因為我都倦倦地,唔想去咁遠,所以最後我地就去左近近地嘅九龍公園行吓影吓相啦!
唔知係唔係星期日關係,九龍公園真係勁多人,有好多菲籍人仕係度,佢地仲霸左好多位置,所以係公園入面真係唔多地方影相.
不過好在,公園入面都有一個文化館(唔記得左個名添),個環境真係唔差.影左好多相,不過當我地SET好腳架影左幾張相之後,有個職員行嚟話唔可以用腳架,真係即刻DOWN晒,我係打算今日影好多合照嘛,唯有叫依個職員幫我地影番張合照啦!
文化館入面有棵大樹,大肥豬又發揮佢個傻瓜攝影師才能,同我影左幾張藝術相.開頭我都覺得怪怪地,不過番到屋企睇...又真係唔錯,幾張都好鐘意呀!
我地係九龍公園入面都唔係留左好耐,離開嘅時候見時間仲早,所以就去左另一個目的地再去玩過.
我地去左邊........轉頭話俾大家知啦!


text:
想請問初生嬰兒3個月前獨自瞓床又瞓唔著是否都應該留佢喺床? 是否太殘忍?
咁點解你要留佢自己喺床到先, BB都會覺得悶架, 都想有人陪傾計, 陪下佢玩架, 不過有時都可以等佢自己玩, 但BB自己一個人唔會玩得太耐囉
嬰兒未到2歲都未有「自己」既概念,相信唔會有悶既感覺,加上頭幾個月bb要學手腳協調同認識周圍既環境,仲邊有個時間悶呢,當然~ 俾多d唔同既刺激bb會幫助佢學野快d啦
你宜家唔同佢,講/玩多d,第時大過小心佢變自閉,我就係bb果陣俾人放左係床上無人理,4歲先識講野,返幼稚園先識講野,大個性格仲好內外,唔多鍾意講野
我反而要主張下bb其實好早開始有意識, 唔好以為佢地年紀好大先至開始識野, 其實唔係的!我仲記得我bb果陣瞓喺床度唔郁得 (唔係好肯定嗰陣幾大, 大約係半歲左右), 成日望住天花板, 視線好模糊又唔識講野又轉唔到頭, 真係好無聊!你唔知bb幾時開始有意識架, 最好得閒就同佢講野, 雖然佢地唔明, 不過聽得多就會開始記得架啦, 唔好浪費時間! 等佢早d識得講野好d! 我記得我未識講野之前其實已經識聽野, 不過唔識表達唔識講野, 所以成日發脾氣! 早d識講野就無咁辛苦!
我都係記到幼稚園咋~不過,會唔會悶都陪下佢啦,如果你話你好唔得閒就話姐,如果唔係,咪同佢傾下計,玩下都好,可能第時易D溝通,感情都好D呢~同埋我諗對BB既發育都會有關係~


text:
日韓到會
李鍾碩爆咪 BEAST爆肌 同場打對台
6月,香港熱鬧到不得了,每個星期都有韓星襲港,而且仲要打孖嚟,剛剛的星期六,亞洲博覽館更加有兩場騷打對台,一邊係韓國男子組合 BEAST首次舉行香港演唱會,一邊係韓劇小天王李鍾碩開 fans meeting,自己人打自己人!
兩邊出盡法寶冧 fans, BEAST勁歌熱舞係意料之內,連賣演技嘅李鍾碩都開金口娛賓,雖然表現一般,不過誠意搭夠!
播片重溫經典作
李鍾碩有「韓劇小天王」之稱,拍過多套電視劇都收視長紅,由《聽見你的聲音》,《 Doctor異鄉人》到最近嘅《 Pinocchio》,套套都有口碑之餘仲收得,可以話韓劇冰河期嘅一個異類.有咁多套人氣韓劇喺手,累積大班 fans,梗係開 fans meeting巡迴一下搵番筆!今次李鍾碩只係第一次嚟到香港開 fans meeting,其實演員開騷,可以做嘅唔多,李鍾碩就選擇同 fans一齊回顧佢嘅代表作,播出多段作品入面嘅經典場面,佢就分享吓自己拍攝時嘅趣事,好似佢話自己唔鍾意飲酒,不過導演叫佢扮飲醉酒,於是佢同朴信惠就自創咗一個好萌嘅甫士,現場示範一下已經叫聲不絕.播片當然唔少得同女主角錫錫嘅場面,無論喺《聽見你的聲音》同李寶英,定係喺《 Pinocchio》同朴信惠, Fans一樣叫到拆天!
唱歌走音 fans受落
睇完片, fans梗係想成為女主角!開始玩遊戲部分,抽幾個 fans上台,同佢哋重演劇中經典場面.以為有得對住李鍾碩做戲?錯喇,只係做番其中一格,係靜態,影番張即影即有做留念.雖然只係短短幾分鐘,不過李鍾碩好周到,全程拖住幸運兒,握手抱抱完全唔吝嗇.平時見佢外表好似好 cool,原來對 fans好好,台下又暈得一陣陣.之後再請幾位 fans上台同佢扮約會,有位女 fans仲帶埋爸爸嚟見佢,原來爸爸都係佢 fans,搞到李鍾碩鬼咁開心.尾聲時,李鍾碩開金口唱歌,其實佢對自己嘅歌藝無乜信心,果然「不負眾望」,第一句已經甩嘴,之後仲走音忘記歌詞, Fans就非常受落,仲大叫 encore,不過唱多首都係走音,唯有以笑遮醜.其實李鍾碩始終係演員,唱歌都係旨在氹吓 fans,不過 fans最想睇到嘅係佢嘅新劇,佢話而家係空白期,俾自己抖吓,揀吓劇本,希望快啲有新劇俾大家睇.
BEAST勁歌熱舞晒肌肉
喺另一邊廂,韓國男子組合 BEAST舉行演唱會.六位成員尹斗俊,張賢勝,孫東雲,龍俊亨,李起光,梁耀燮之前曾經嚟過香港表演,不過正式開演唱會就係第一次.可以霸晒成個場同 fans作近距離接觸, BEAST特別開心,全場氣氛熱烈.一開始先以幾首大熱快歌《 Good Luck》,《 Shadow》,《 Special》等等炒熱全場. BEAST跳舞一向強勁,唱功一樣了得,幾位成員輪流表演海豚音,真係比其他韓國男團優勝.嚟到香港個個都學廣東話,「好掛住你哋」,「我愛你」,連「今晚 call我」都識, fans當然冧晒.適逢成員孫東雲即將生日, fans同佢慶祝,令 BEAST非常感動,仲話好後悔咁遲先嚟開演唱會!梗係啦,唔知韓流熱潮幾時會過,最好梗係快啲再嚟開騷


text:
靚抽王
散 Band血淚屎
樂隊嚟講,兩個字,咪就係「是」同「非」囉,正所謂念念不忘,必有迴響,好似 Beyond呢啲傳奇樂隊,都係逃唔過散 Band,互罵,我是憤怒,天天都可騷擾你嘅 Rock友宿命?其實喺香港,所有長壽嘅樂隊嚟嚟去去都係得一個下場.講到尾,散 Band?無非係為咗重組啫!
反目成仇組: Beyond,達明一派
Beyond:音樂傳奇家駒去世後, Beyond三子都捱咗一排,散 Band後開始一連串互數不是嘅鬧劇.最有趣嘅,係當中有一種慣性,就係鬧幾嘢,過一排又會聚埋一齊搞番場演唱會搵真銀,到差唔多大家就快唔記得佢哋嘅嗌膠歲月時,佢哋又會走出嚟吵一場.好似今次咁,黃家強講番當年散 Band內幕,話係阿 Paul唔想養世榮.唉,其實當年可能人哋年少無知啫,正所謂朋友多好,年少多好,一番爭執不會記入腦呀嘛……查實爭乜吖,溝埋一齊再做多場演唱會搵真銀好過
好嚟好去組: LMF, Swing
LMF:所以話講粗口唔代表冇文化,雖然 LMF紅過又散咗 Band,但係成班義氣仔女都冇發生過「互數不是」嘅笨實嘢, 2013年就重組喺廣州開演唱會,繼續槍口一致對外 X.
Swing: 1999年組隊 3年後散 Band, 2011年再復合,搞咗次演唱會,再散 Band.對佢哋嚟講,組隊玩音樂同去夏威夷度假一樣,鍾意咪去吓囉,唔鍾意咪各有各玩囉,又唔使死嘅. Swing真係 Swing,雲淡風輕,令人敬佩.學嘢你班 Rock友!
荒謬現象學
每期荒謬現象學為你解構娛圈嘅不尋常現象!


text:
15 FEBRUARY 2014(SAT)
由於小小豬係賣旗活動中表現真係非常之好,為左獎勵佢,所以大肥豬就帶小小豬去佢最鐘意嘅地方,就係去Play House E³ Club放電啦~
小小豬一聽到話去MegaBox,佢就已經勁開心,再同佢講話因為佢賣旗叻叻,所以帶佢去Play House玩,佢就仲開心,即刻自動自覺叫換衫,仲好快手咁出門口,真係俾佢激親,平日又唔見咁乖仔,一聽到去玩就完全兩個人呀!
一去到Play House,個傻豬仔就一支箭咁飛去迷宮嗰度.當然我地係唔會咁快俾佢玩啲咁激烈玩意先,所以就帶佢玩啲比較文靜玩意先.
先去做吓運動~
之後就跳吓車呔,跳得都似模似樣呀~
跟住玩吓車仔先~
砌吓大Lego~
行過一間宴會廳,今日冇活動所以就放左好多圖書.依個大肥豬想同小小豬講故事,有咁多引誘小小豬又點肯呀.不過小小豬都好合作,乖乖地聽左一本故事書~
玩吓穿珠仔同渣車仔先~
終於...小小豬都忍唔住,要求去玩迷宮啦!既然佢主動提出,加上又玩左一陣我地要求嘅玩意,所以就放佢自己入去玩一轉啦~
因為今日唔多人,所以就放小小豬自己一個上去玩,我地係旁邊睇住.不過依個小小豬都玩得好激烈,玩到成身濕晒,仲玩到除衫呀~
今日小小豬有新玩法,就係拎住個小籃周圍執小球~
執滿晒就嚟搵大肥豬~
原來係想一齊去玩射波波呀~
就連玩"sir"滑梯都要拎住啲波波呀~
有個百厭豬玩都唔捨得走呀~
哈哈哈...依兩父子來來回回係個迷宮都玩左成兩個鐘,我就好舒服地坐係一旁等佢地,只係間中去望一望影幾張相咁.不過小小豬全程都要大肥豬陪佢玩,所以玩完之後,大肥豬話佢真係攰到冇朋友,仲話非常掛住上次陪小小豬玩嗰兩位小魔怪哥哥姐姐呀!


text:
12 FEBRUARY 2014(WED)
終於嚟到澳門之旅我個人覺得最重要活動,就係去金沙城個夢工場體驗,去同史力加玩啦~
金沙城中心係就係幾靚,不過全部商店都係名店,所以都真係唔係我依啲普通人行.不過唔緊要,我地唔嚟SHOPPING,入嚟影吓啲佈置都幾好呀~
原本依個夢工場體驗場地都唔係太大,不過佈置真係好靚,我地當然又係度不停影啦~
不過原來我地係早左到,啲公仔朋友仔仲未到,所以我地就先轉戰旁邊嘅一部自拍機,我地玩左好多張,好好玩呀~
等左一陣,終於有公仔朋友出嚟,當然係即刻去同佢地玩啦!好在我地嗰個時候都唔係太多人,所以我地都可以影左好耐,小小豬仲同史力加玩到唔肯走呀~
原本以為有好多公仔朋友同我地影相,不過一問原來今日全日都係史力加佢地,同唔到其他朋友仔影真係有少少失望添!
影完相之後,我地就轉去威尼斯行街街~
依排小小豬都勁愛船,當佢見到威尼斯嗰啲小船時,佢地話想去搭.原本我地都打算俾小小豬同小豬媽搭吓船仔玩吓,點知勁多人排隊,所以最後都放棄左依個決定,俾小小豬企定定睇一陣船仔就走啦!
我地行都到唔知時候,原來大家都已經好肚餓,最後就簡簡單單係FOOD-COURT食少少嘢,休息一陣啦~
休息過後,我地又準備向下一個目的地出發啦!
《續待》


text:
(圖:東講西讀)
由河套區計劃引爆出嚟嘅問題,令 IT9 徹夜難眠,因整體觀之,其實關乎香港海陸空域喺97後嘅變化,IT9 嘗試組織一下整件事嘅來龍去脈.
成個變形 condom 樣嘅河套區,來源有段故,係1997強国頒佈《國務院令第221號》乜乜乜,將香港同深圳邊界重新劃分嘅一個結果.當年香港讓出水域予深圳,令深圳可以發展鹽田港航運(搶生意),而香港理論上就換塊(又毒又隔涉嘅)爛地返嚟,香港角度去睇當然覺得搵笨.
呢塊爛地本應送都唔要,不過竟然又有人一早買咗地段(深圳政府全資擁有嘅公司,呵呵呵),搞到有業權爭議,香港同深圳要談判多年尋求「共識」(原來國務院令係有價講嘅),而深圳角度去睇就「宏觀」地覺得公平,因為私有產權要另計(咁都俾你諗到,但國務院諗唔到),亦要考慮埋221號放俾香港大嶼山西部嘅水域,而且講到讓出航道,珠海亦都冇同香港計較萬山群島水域啦(港珠澳大橋唔係交換條件嚟㗎).
更甚,河套區業權複雜程度可能不止於此,唔修改基本法關於香港地域部分嘅話,香港可能永遠都無確定業權(咁鹽田港水域算點先?因為唔同買地,冇人可以買海,所以冇得拗?國務院真聰明).
221號並無提及空域,不過由三跑引爆,香港空域問題早前亦議論紛紛,唔知幾時開始,香港空域係縮咗嘅,所以三跑得物無所用.同鹽田港嘅前香港水域咁上下勁抽,香港舊空域係去到澳門咁遠嘅.整體嚟講,以前有得用,可能純粹因為人哋要嚟都冇用,所以冇爭拗,但未必一定合理,雖然合理不合理唔係三言兩語可以定奪,不過如果講空域,依家縮到香港未起三跑已經唔夠用,咁就有啲離奇.空域歷史較為含糊,還望各專家網友賜教.
呢筆糊塗賬,難怪咁多人懷念97前嘅香港,依家搞成咁,IT9 建議林鄭不如放棄河套區算吧啦,俾返深圳,換返鹽田港水域返嚟,我哋唔駛要人拆咗個鹽田港咁冇陰功嘅,所有出入船隻向香港交付通道費咪算囉.至於空域,攞返夠香港用就得啦,我哋唔貪心嘅.當然,珠海亦可能照辦煮碗,向香港收通道費,不過無所謂喎,鹽田港吞吐量已經超越香港,net net香港有錢賺喎,而且香港航運係退嘅,鹽田係進嘅,仲要越賺越多㖭.
林鄭咁好打,唔好晒咗佢吖,只要佢記得自己喺邊度出世,邊度受津貼教育,邊度栽培佢成高官,相信佢會同中央交代清楚㗎啦,至於深圳,叫香港馬會捐幾億俾佢哋囉,幫佢哋起個通道費清關系統,唔駛諮詢喇(最多俾十個八個假諮詢咁大把喇),唔好令中央尷尬吖嘛.如果珠海向香港學習,馬會咪俾多幾億香港起相同系統囉,馬會咁大方,35億起故宮都出得起囉,加埋10億都唔夠嘅嘢算得乜.
係喎,將原來嘅221號規劃改成咁得唔得㗎?小編有信心,俾林鄭做一定得,對香港好嘅嘢,佢不嬲都唔理原來規劃㗎啦,除咗河套區規劃團隊,西九文化區嘅老頂們係咪都好同意呢.
荒謬? 係囉,同一邏輯(國務院令唔啱睇部份可以講價,啱睇部份唔准人講價,原來規劃話改就改,馬會出錢就毋須過問,諮詢係嘥氣嘅,鄰區津貼我區生意係國策),點解林鄭手指拗出唔拗入咁照辦煮碗時,佢唔覺得荒謬嘅?
#RiverCondom #Palacegate #全部都係手指拗出唔拗入
#林鄭仲要覺得自己好英明 #香港唐吉訶德
#國務院咪成日閉門做車 #搞埋晒啲引發世界大戰嘅乜乜令出嚟
--
河套區原來規劃:本土研究社
正經建議:
—IT9 就話河套區做厭惡性行業都好過送錢俾深圳喇,今時唔同往日,香港依家只得中国GDP嘅2%,你估仲係以前嘅20%咩,仲送錢?
—如果講科技發展,與其整多個科學園,不如叫港府 eat your own dog food落馬洲不需要創新科技:前線科技人員對河套科技/
—亦有建議河套區應該維持綠色現狀,為解救國家污染問題作出少少貢獻
—2005年深圳都有考慮過河套區設立保育項目㗎,咪以為深圳唔識嘢先得架
/设立专门的红树林生态系统科学研究机构,对现有的红树林保护区形成相应的管理,进行红树林群落保育和栽培技术的研究与开发/
文:胡人傑@前線科技人員
原文連結


text:
即係阿毛定石睇港大校委會鬧劇時,已經睇到想死,點知有件乜到唔識嘅福頭又走出嚟亂噏,真係頂唔順,又要再出嚟掟石.
學阿星話寨(少林足球,2001):波並唔係咁踢嘅.李副教授同呀盧教授,Google Scholar 並唔係咁用嘅.
李副教授無料扮四條,話自己嘅impact factor好高.大佬,impact factor係講成本期刊,唔係講人㗎,低能.仲有呀,唔同學術範疇嘅期刊嘅impact factor上落可以係two order of magnitude,即係可以爭成百倍㗎!理工科期刊嘅impact factor隨時過百,平均比商科期刊嘅impact factor高十倍以上;大部份商科頂級期刊嘅impact factor都去唔到10,法學嘅據聞就更加少.做比較時,你都唔係apple to apple, orange to orange.你要插阿老陳,你都搵佢屬嘅學科嘅期刊排名去插啦,咁同用明朝嘅尚方寶劍斬清朝嘅官,一樣咁荒謬!你九唔答八,eat banana啦.
如果你哋要講impact factor,我奉陪.正如上文所講,Impact Factor係講本journal嘅江湖地位,唔係講作者嘅江湖地位.當然,本期刊嘅impact factor高,而你又出到論文,就表示你都係有料之人.本journal嘅impact factor嘅高低,同作者篇文好唔多人去引用,係無必然關係.就好似毛定石啲文,都唔係篇篇多like多share,有個別作者,寫搞笑政論可以有幾千like,一寫技術文就無人睇.所以話,如果你只講話你喺啲Impact Factor 高嘅期刊出文,我恭喜你,不過你係唔係咁有料先?!
講完impact factor,就講吓Google Scholar.我諗兩位教授話無人引用老陳學術唔掂嘅理據之一,就係話佢喺Google Scholar入面嘅citation 低.不過,Google Scholar係另一個富爭論性嘅統計數字.一來,你要先開個Google Scholar Account(要用大學email去確定身份),之後要monitor著:因為有時會漏咗將你嘅論文放入profile,亦有時會放錯論文,而我就搵唔到老陳個profile,所以無從稽考;二來,Google Scholar係將所以嘅citations,唔你好醜,都計入數字.如果你有學生將份term paper放上website,都會計.所以唔少大學會覺得Google Scholar嘅數字有太多水份,唔應該計.咁你呢兩位教授話自己多人引用,當中又有無水份呢?
毛定石就認為Google Scholar只可以做其中一個quick reference,不過唔可以做唯一數據.都係一句:你可以引用Google Scholar數字,不過如果同人比較數字高低,就要好小心.
我仲記得我讀statistics時,某教授嘅口頭嬋:Have you torture the data enough?! 你兩位torture完啲data未呀!


text:
睇VIUTV一個節目,叫「屢見耆工」.有一集,講有個係深水埗賣遮既先生,叫威哥.佢既做生意手法,係今時今日,完全係不可思議.
我唔知佢幾歲,應該都六十幾七十咁上下,一面白鬚白髯,著住件短袖恤衫西褲,聲如洪鐘,目光如炬.佢話佢祖上自香港割讓俾英國果陣已經開始遮呢行生意.嘩,做左兩百幾年都仲屹立不倒,仲唔係咩大企業巨擘,港交所有no. 未?Sorry,佢似乎滿足係自己間小店天地,而且有興趣教人點樣開遮收遮摺遮,多過賣.有人搵把遮拎俾佢修理,佢亦一概照收,但因為得佢一個人做,佢依家囤積左千幾把遮未整,更加強調死之前,一定整唔晒.
再訪問落去,先知道佢既做生意宗旨係「希望令到每一個買左遮既人能夠正確使用把雨遮,咁就可以確保把野可以用足一世」.呢個世界邊有D咁痴線既生意佬?人人只光顧一次,之後就唔駛再買,人口又一路老化落去,咁盤生意咪注定係若干年後執笠?係呀,威哥仲同咩地球之友既人合作,一齊去公共屋村到教人點樣DIY維修把遮.呢度,佢強調自己係地球人,好應該為地球出番一份力.
佢話佢曾經收到唔少行家打黎警告,同佢講:你咁鍾意教人保養D遮,做咩唔快D上天堂教下其他人呀,佢地都唔識喎.但係威哥笑笑口,話佢對住呢D電話仲要道歉喎.係頂啦,今時今日,賺錢梗係王道,最好買果件野,個零幾月就壞,然後公司又出新model,唔係點配合咩銷售cycle 同營業增長呢.威哥呢D,仲講環保,講珍惜,懷緬舊物既人情,梗係不合時宜架啦!
一句講晒,咪又係GDP三個英文字母累事.好可惜威哥呢種人已經買少見少,亦都注定被標籤做壞人(時下興做好事既人都稱呼為壞人).珍惜呢兩個字,筆劃數唔多,寫就記得寫,做就唔記得做囉.


text:
真係想講下曾燕紅老師登珠峰事件
見到有留言質疑曾老師因為要登頂所以無對求救者申出援手,可能咁諗嘅人都係一番好心,不過依個諗法我就好唔同意.
以本人對救援嘅粗淺認知,救援嘅先決條件係自保,否則只會增添其他救援人員負擔及風險,甚至係施救同被救者都會死.
曾老師上嘅係珠峰,最高有8000幾海拔,而香港嘅海拔係0,住慣低海拔地區嘅人到高海拔地方好易會出現高山反應,高山反應係點呢?
我曾經都出現高山反應,當時我只係去到4000幾海拔,可能因為坐吊車上去上得太急,之後我行上山出現呼吸困難,行幾級樓梯扯幾分鍾蝦,手腳頭覺得痳痺,口唇發紫,最後都叫上到頂,不過埋單要吸咗3枝氧氣先落到山,都好難頂.
高山反應會因人而異,但都係會愈高愈嚴重,有人可以係習慣到高反之後無事,但係有人會嚴重至高山症,高山症係好易死人,而去到6000海拔之後係咩世界更加唔係我對住個 Mon 就想像到.
一個登山者可以帶備足夠裝備上山已經好難,如果見到有人救求就諗住將自己嘅氧氣分俾人再要加埋回程落山,基本上係玩命而唔係求援.
要睇英雄片嘅都係去戲院喇,到時就算有專業人員救人,係咁嘅環境,要救多一個人就只會加添救護非常大嘅危險.
當然我講嘅唔只係珠峰,平時見到人地有危險嗰陣,要救人都要顧自己安全先,救援唔係話叫你揸支槍去打仗呀.
至於旅遊達人吳得掂話曾老師成功登上珠峰係香港學生同教師嘅榜樣,依番說話我真係諗極都唔明,教局對曾老師咩支持都無,曾老師要登峰係要連教席都辭埋先可以圓夢,錢都要自己籌,以我所知,曾老師後尾係無再叫籌款,係啲朋友自發籌俾佢,榜樣嘅意思係咪叫大家退學辭教席食自己呢?咁都抽水你慳啲喇!


text:
上半場係零比零,表面上荷蘭控球較多,但墨西哥嘅防線相當緊密,令洛賓冇得快樂奔馳,雲佩斯接到長傳入禁區都企唔穩馬步射到離行離列,史尼達……繼續穩定地跌 watt .荷蘭攻唔到,反而畀墨西哥好幾次反擊威脅到門前風聲鶴戾.如果墨西哥前線把握得好啲,遠射又好,入到禁區窄角起腳又好,都真係有機會打開紀錄.當然,都要多得荷蘭嘅尼祖迪莊早段傷出,削弱荷蘭中場截擊力,同埋荷蘭三中堅防線縮得太後,畀太多空間對家起腳.
首場十六強賽事就要踢加時.智利搏足 90 分鐘後已經係強弩之末,中場核心維度爾都已經退下火線,形成巴西圍堵智利嘅攻城戰.雖然侯克同奧斯卡交換位置,但係進攻始終過份倚賴尼馬,而智利已經將佢睇到實一實.祖奧作為正前鋒無論控,傳,射俱劣,巴西只有侯克一腳遠射同奧斯卡遠柱頭槌攻門叫有啲睇頭.
阿寶可以唔駛嚟曼徹斯特,曼聯未到七月一日已經簽咗畢爾包中場安達靴里拉同修咸頓左閘勞基梳爾.兩位有幾個共通點.第一:貴,大家身價都接近 3,000 萬鎊,以前呢個價簽華朗就話揼春,但正常嚟講真係簽巨星.第二,後生:兩位到開季時都分別只係 25 同 19 歲.第三:潛質優厚,而且已經頂級聯賽證明自己.如果話用 2,400 萬鎊買雲佩斯返嚟係即食罐頭鮑,咁安達靴里拉同勞基梳爾就應該係兩大煲鮑魚粥,貴但係慢慢食,有排食.
德國都係正規陣容出戰,主要變動係用咗「小豬」舒韋恩史迪加代替基迪拉,活力可能爭少少,但控制球賽節奏同傳送效果就會好啲.睇返德國上半場初段啲組織同轉方向,「小豬」在陣係有啲唔同.當然,普度斯基復任正選取代葛斯,都令左邊嘅火力更強勁,隨時一腳抽埋去嚇一嚇你.上半場中後段戰況比較膠著,德國唔係話好急住入波,美國亦樂於保持和局……我認,我悶到瞌著咗!
馬治斯奧中場一次同對手嘅碰撞,一個自我保護嘅轉身,球證認為佢蓄意傷人而直接拔紅牌驅逐.橫睇掂睇,呢個動作連黃牌都唔應該罰,我真心唔明墨西哥籍球證嗰下睇到啲乜.保方都唔明,我未見過佢抗議去到中圈同球證理論,講堅.
直到 70 分鐘打後,荷蘭換入新紮師兄迪比同利萊費亞,換走表現庸碌嘅蘭斯同史尼達,荷蘭又再一鼓作氣壓上,先有迪比禁區頂怒射被門將撲出,及後角球攻勢未被清脆解圍,荷蘭右路傳中,從後突入嘅利萊費亞一躍而起,頂向遠柱入網.
講 Teamwork ,德國認第二,唔知有冇邊隊敢認第一. 1990 年嘅成功,令馬圖斯,奇連士文,禾拉,布林美,慕拿,希士拿,高拿等名將名留青史,經歷過 90 年代尾嘅低潮,換血之後,德國喺 2002 年再次打入世界盃決賽,只係不敵當年有 3R (朗拿度,朗拿甸奴同李華度) 嘅巴西;喺 2006 年以主辦國身份亦打入四強, 2008 年歐洲國家盃亦成為亞軍.
意大利對英格蘭同對哥斯達黎加表現差天共地,同雙方防守模式有好大關係 - 只要中前場緊迫,破壞意大利第一傳,冇得畀派路睇定嚟分波,五人防線封鎖兩邊同時確保中路有足夠人員防守,加上體力充沛, 90 分鐘表現唔走樣,意大利真係冇本錢同你鬥.當然,防守到「有前有後」,邊有咁容易.但意大利嘅進攻板斧就係得咁多,除非柏蘭迪利的起心肝踢雙箭頭,否則就算次名出到線對哥倫比亞 (應該係)都應該會行人止步.
教練鶴臣明明有成棚後備可以用,由菲臘鍾斯,史摩寧到盧克梳爾,但就堅持用返原班人馬出戰.佢嘅臨場調動亦都有問題,落後一球但要到 64 分鐘先至換入有膽識,有腳法,有腳頭嘅巴克利,入替表現沉寂嘅史達寧,另一個生力軍拉蘭拿亦只得 20 分鐘發揮.最離譜嘅係,歷奇林拔要到 86 分鐘先有機會入替軒達臣,你期待佢喺十分鐘內 (連補時) 做啲咩?或者我可以理解英格蘭喺 75 分鐘追成一比一,諗住唔再失波都可以接受,但係點解堅持要謝拉特捱足全場?上場抽晒筋踢足全場,今場又當佢鐵人?由林柏特或菲臘鍾斯入替會否好啲?
西班牙今場其中一個焦點係沙比阿朗素,平日指揮若定嘅佢,今日跑得慢,交失波,回防唔夠快,令旨意佢發辦嘅西班牙攻守表現大受影響.最攞命嘅係佢喺上半場中段中場畀智利迫甩咗,為智利發來一次快速反擊嘅機會,阿歷斯山齊士放個斜直線畀阿蘭古斯入禁區,再交橫畀華加斯近門射入,整個過程智利球員各自走位配合十分流暢,西班牙防線就陷入混亂,查維馬天尼斯晨山畀人拉咗出禁區外,拍檔沙治奧拉莫斯唔知應該「標」好定「包」好走咗好多冤枉路,沙比阿朗素追唔返,卡斯拿斯亦冇果斷瞓身攔截,災難性嘅防守令球隊老早陷入出局邊緣.
巴西下半場先後換入班納特同祖奧,取代拉美利斯同費特.班納特喺左邊同尼馬配合居多,成功令巴西兩邊攻勢平衡返啲,但左閘馬些路又係冇咩空間助攻,學 Twitter 上網友話齋,左路成條屯門公路咁嘅樣.至於「浪人」祖奧,其實我都唔明點解佢會可以入選巴西國家隊,入到嚟負責柱躉式駁腳,有一腳射波但又係離行離列.臨尾巴西要靠死球攻門,泰迪高施華泰山壓頂但又太正中,門將奧祖亞成功化險為夷,最終大家互交白卷.
葡萄牙嘅 4-3-3 陣式,面對德國硬橋硬馬嘅四中堅防線其實冇乜優勢.德國後防轉身係慢少少但肯定頂得撞得,雖然轉身慢啲係可能畀人 one-two 突破撤破防線嘅,但遇著葡萄牙組織唔多細膩,慣性一個長波放畀蘭尼或者 C朗喺邊線單打獨鬥,以上嘅憂慮根本唔成問題.上半場葡萄牙最有威脅嘅攻勢,都係蘭尼喺右邊扭兩下然後自己射出界,或者三閘線傳中搵唔到隊友.
開波冇耐阿根廷就領先,靠嘅係一次罰球攻勢由美斯左路開出,盧祖頂頭槌彈中對方後衛哥拿辛拿斯改變方向入網.拎住一球嘅本錢,阿根廷上半場嘅表現好聽講係定過抬油,難聽啲就懶懶閒.三中堅每次攞到波都幾乎一定交畀馬斯查蘭奴,中場隊友去唔到又係畀返馬斯查蘭奴轉方向,唔知真係以為佢係阿根廷派路.
法國冇咗兩位性格巨星列貝利同拿斯尼,大牌球星剩低賓斯馬一個,間接令大家有多啲機會欣賞一班較為實而不華嘅球員.進攻中場華布拿上腳造波較多,馬杜迪駁腳同入楔為主,新星基沙文忽左忽右仲有後上攻門.防中保羅普巴同卡巴耶受嘅壓力唔大,連帶一條防線都係助攻多過食飯.門將洛里斯除咗一次清道夫式解圍之外,都真係可以坐埋一邊食花生.


text:
國民生產總值:150
conniesm 寫道:
mchan,
你個b好cute呀! 佢幾大同幾重呀?
浩霆豬豬 寫道:
Conniesm:
我都覺得媽咪出咗院,BB仲係醫院個種心情真係好難受,我仔係醫院住咗20日,後期個星期因大便有血,我晚晚眼光光好驚電話會響,驚醫院打嚟話阿仔有事,成日喊,食又食唔落,而家諗番起都覺得辛苦.所以我成日都話乜都唔重要,最緊要阿仔身體健康,我就心滿意足!
ki媽 寫道:
podi
睇完你講既野真係好想 :-( :-( :-( ,令我諗返我阿b出世時因好黃住了一個星期醫院既日子,見到好多bb都冇人理,令人心痛,而且他們特別乖,又令我諗返在醫院時認識了一個好好的媽媽,她的bb都是早產,24週,只有1.x磅,她毎日都畏人奶給bb,毎日在醫院內親自一路唱歌一路同bb沖涼,令我印象心刻,
好同意妳所講~~有時錢係重要, 但有d野真係有錢都買唔到
bb是我們的一切啊!
podi 寫道:
blue0,
基本上係另一個早產topic留過言既媽媽我都會記得架! 你我梗記得啦, 你囡囡同我囝囝差唔多週數出世. 果時我好擔心我囝囝對眼要做laser, 你叫我唔好擔心, 我記得架. 好好彩我囝囝到最後都唔駛做laser, 我覺得佢暫時睇野都無問題, 有時我好遠咁同佢做表情, 唔出聲, 佢都有對住我笑! 你囡囡好嗎? 讀書未呢?


text:
KayKay補習,踢爆名校生讀書既秘密
KayKay補習
有冇試過明明好努力讀書點知都係成績差而氣餒?有冇試過因為學校老師質素問題而唔想讀書?有冇試過因為唔知補邊個先幫到你而迷茫? 我可以好肯定話比你知,氣餒,唔想讀書,迷茫,其實唔係你既問題,只係你仲未知最好既方法係乜野.
KayKay補習係由兩位已GRA港島名校生所搞嘅,旨在透過exam-oriented education(應試教育)幫各位短時間內穩入大學.
點解要補我地?
一,集百家之所長.我地都曾經係為DSE而旁惶既過來人,讀書果時補過數之不盡既補習天王,試過一個月內洗左$5000蚊去補習, 正因為係咁我地十分了解唔同老師既教法,技巧,心態同策略,各門各派各有好壞,曾經有個港大醫科師兄同我講跟死一個老師, 唔係一件好事,但係要搜羅各老師既方法,補習費的確好貴,有冇諗過屋企人會為左你而更加幸苦去賺錢/慳錢?所以係我地堂上 我會令你知道最好既方法,避免你因補錯老師而白交學費同走更多既冤枉路
二,效率.我地本身並唔係好叻,曾經考過全級尾二,亦曾對三年高中所學既野一無所知,直到臨考前幾個月先開始讀書, 期間我地發現要係三個月內追番三年X七科,靠一般既讀書方法,跟本就冇可能,所以期間我地綜合左好多有用既讀書技巧同心法, 單係MOCK校內成績經已躍升近百名(所超越既係名校質素既對手),坐三大望神科, 唔好再盲目相信睇熟本書同做多D綀習既廢話,汰弱留強既考試係與時並進既地方,你既方法落後,輸比人既機會就越高, 唔好忘記E家已經有好多人游緊上黎,把握機會ar!
如果
你自問唔差,或者係已入到名校既話,更加歡迎你黎,我會話你聽做名校既最頂層並唔難
以下係補習既資料:
科目:中,英,數,通識,chem,bio,econ,IS
對象:中一至中六(補底,拔尖都冇問題)
形式:單對單--等你既問題更能被針對性處理
小組----可以同朋友一齊上堂
如果有咩問題,歡迎WTSAPP我地:97440580